**СПРАВКА ЗА ПРОВЕДЕНИТЕ**

**Консултации**

**по задание**

**за обхват и съдържание на Доклад за ОВОС**

**НА ИНВЕСТИЦИОННО ПРЕДЛОЖЕНИЕ**

**„Устойчиво адаптиране на националната електропреносна мрежа – GREENABLER - трансформация на мрежа 220 kV към ниво на напрежение 400 kV“**



**ВЪЗЛОЖИТЕЛ**: „Електроенергиен системен оператор“ ЕАД

*София, март 2025 г.*

* Списък на физическите и юридически лица, на които е изпратено писмо за консултации по инвестиционното предложение
* **Компетентен орган:**
  + Министерство на околната среда и водите
* **Други специализирани ведомства:**
  + Министерство на здравеопазването
  + Министерство на земеделието и храните
  + Министерство на регионалното развитие и благоустройството
  + Министерство на енергетиката
  + Министерство на културата
  + Министерство на икономиката и индустрията
  + Министерство на транспорта и съобщенията
  + Министерство на отбраната
  + МВР – дирекция на собствеността и социалната дейност
  + Изпълнителна агенция по околна среда (ИАОС)
  + РИОСВ-Бургас
  + РИОСВ-Варна
  + РИОСВ-Велико Търново
  + РИОСВ-Пазарджик
  + РИОСВ-Плевен
  + РИОСВ-Пловдив
  + РИОСВ-Русе
  + РИОСВ-Стара Загора
  + РИОСВ-Хасково
  + РИОСВ-Шумен
  + Басейнова дирекция за управление на водите в Източнобеломорски район с център гр. Пловдив
  + Басейнова дирекция за управление на водите в Черноморски район с център гр. Варна
  + Басейнова дирекция за управление на водите в Дунавски район с център гр. Плевен
  + Национална компания "Железопътна инфраструктура" (НКЖИ)
  + Агенция пътна инфраструктура
  + Национален институт за недвижимо културно наследство
  + Национален археологически институт с музей (НАИМ) - БАН
  + Геозащита Перник ЕООД
  + Геозащита-ЕООД-Варна
  + Геозащита Плевен ЕООД
  + „Български ВиК холдинг“ ЕАД
  + ВиК - Йовковци
  + ВиК - Русе
  + „Булгартрансгаз“ ЕАД
  + Българско дружество за защита на птиците (БДЗП)
  + ОПУ - Благоевград
  + ОПУ - Бургас
  + ОПУ - Варна
  + ОПУ - Велико Търново
  + ОПУ - Видин
  + ОПУ - Враца
  + ОПУ - Габрово
  + ОПУ - Добрич
  + ОПУ - Кюстендил
  + ОПУ - Кърджали
  + ОПУ - Ловеч
  + ОПУ - Монтана
  + ОПУ - Пазарджик
  + ОПУ - Перник
  + ОПУ - Плевен
  + ОПУ - Пловдив
  + ОПУ - Разград
  + ОПУ - Русе
  + ОПУ - Силистра
  + ОПУ - Сливен
  + ОПУ - Смолян
  + ОПУ - София
  + ОПУ - Стара Загора
  + ОПУ - Търговище
  + ОПУ - Хасково
  + ОПУ - Шумен
  + ОПУ – Ямбол
  + Напоителни системи ЕАД клон Бургас
  + Напоителни системи ЕАД клон Видин
  + Напоителни системи ЕАД клон Марица
  + Напоителни системи клон Дунав
  + Напоителни системи клон Шумен
  + Напоителни системи ЕАД клон Тополница
  + Напоителни системи ЕАД клон Хасково
  + Виваком България
  + „Йеттел България“ ЕАД (Цетин България ЕАД)
  + А1 България ЕАД
  + Национална Електрическа Компания ЕАД
  + Електроразпределение юг
  + Електроразпределение север
  + Електрохолд
  + Лукойл България ЕООД
  + Ай Си Джи Би АД
* **Засегната общественост**
  + Община Айтос (област Бургас)
  + Община Антоново (област Търговище)
  + Община Борово (област Русе)
  + Община Бяла (област Русе)
  + Община Велики Преслав (област Шумен)
  + Община Велико Търново (област В. Търново)
  + Община Ветрино (област Варна)
  + Община Вълчи дол (област Варна)
  + Община Габрово (област Габрово)
  + Община Горна Оряховица (област В. Търново)
  + Община Гълъбово (област Стара Загора)
  + Община Две могили (област Русе)
  + Община Долни Дъбник (област Плевен)
  + Община Дряново (област Габрово)
  + Община Дългопол (област Варна)
  + Община Елена (област Велико Търново)
  + Община Иваново (област Русе)
  + Община Казанлък (област Стара Загора)
  + Община Калояново (област Пловдив)
  + Община Карлово (област Пловдив)
  + Община Карнобат (област Бургас)
  + Община Каспичан (област Шумен)
  + Кметство на село Каспичан
  + Община Левски (област Плевен)
  + Община Летница (област Ловеч)
  + Община Лясковец (област Велико Търново)
  + Община Нова Загора (област Сливен)
  + Община Нови пазар (област Шумен)
  + Община Павел баня (област Стара Загора)
  + Община Павликени (област В. Търново)
  + Община Пазарджик (област Пазарджик)
  + Община Перущица (област Пловдив)
  + Община Плевен (област Плевен)
  + Община Пловдив (област Пловдив)
  + Община Полски Тръмбеш (област В. Търново)
  + Община Попово (област Търговище)
  + Община Пордим (област Плевен)
  + Община Провадия (област Варна)
  + Община Раднево (област Стара Загора)
  + Община Родопи (област Пловдив)
  + Община Руен (област Бургас)
  + Община Русе (област Русе)
  + Община Симеоновград (област Хасково)
  + Община Стамболийски (област Пловдив)
  + Община Стражица (област Велико Търново)
  + Община Стралджа (област Ямбол)
  + Община Суворово (област Варна)
  + Община Съединение (област Пловдив)
  + Община Твърдица (област Сливен)
  + Община Тунджа (област Ямбол)
  + Община Търговище (област Търговище)
  + Община Хасково (област Хасково)
  + Община Червен бряг (област Плевен)
  + Община Шумен (област Шумен)
  + Община Ямбол (област Ямбол).
* Списък на физическите и юридически лица, които са изразили становища по инвестиционното предложение**\***
* **Компетентен орган по околна среда:**
  + Министерство на околната среда и водите
* **Други специализирани ведомства:**
  + Министерство на здравеопазването
  + Министерство на регионалното развитие и благоустройството
  + Министерство на енергетиката
  + Министерство на културата
  + Министерство на икономиката и индустрията
  + Министерство на транспорта и съобщенията
  + Изпълнителна агенция по околна среда (ИАОС)
  + РИОСВ-Бургас
  + РИОСВ-Варна
  + РИОСВ-Велико Търново
  + РИОСВ-Пазарджик
  + РИОСВ-Пловдив
  + РИОСВ-Русе
  + РИОСВ-Стара Загора
  + РИОСВ-Хасково
  + РИОСВ-Шумен
  + Басейнова дирекция за управление на водите в Източнобеломорски район с център гр. Пловдив
  + Басейнова дирекция за управление на водите в Черноморски район с център гр. Варна
  + Басейнова дирекция за управление на водите в Дунавски район с център гр. Плевен
  + Национален институт за недвижимо културно наследство
  + Национален археологически институт с музей (НАИМ) - БАН
  + „Булгартрансгаз“ ЕАД
  + ОПУ – Търговище
  + ОПУ – Шумен
  + ОПУ – Ямбол
  + ВиК - Йовковци
  + ОПУ - Видин
  + ОПУ - Кърджали
  + ОПУ – Плевен
  + ОПУ – Велико Търново
  + ДП НКЖИ
  + ОПУ – Варна
  + ОПУ – Стара Загора
  + ОПУ – Ловеч
  + Лукойл България ЕООД
  + Геозащита Плевен ЕООД
  + Геозащита Варна ЕООД
  + Напоителни системи ЕАД – клон Тополница
  + „Йеттел България“ ЕАД (Цетин България ЕАД)
  + Напоителни системи ЕАД – клон Хасково
  + Напоителни системи ЕАД – клон Бургас
  + Напоителни системи ЕАД – клон Видин
  + Напоителни системи ЕАД – клон Долен Дунав
  + Напоителни системи ЕАД – клон Марица
  + Напоителни системи ЕАД – клон Шумен
  + Геозащита Перник ЕООД
  + Агенция „Пътна инфраструктура“
  + Напоителни системи ЕАД – клон Черно море
  + Напоителни системи ЕАД – клон Горна Тунджа
  + МВР
  + Водоснабдяване и канализация ООД – Русе
  + РИОСВ-Плевен
  + Напоителни системи ЕАД – клон Среден Дунав
  + Министерство на отбраната
  + Електроразпределителни мрежи Запад ЕАД
  + А1 България ЕАД
  + ICGB
  + Българско дружество за защита на птиците
* **Засегната общественост**
  + Община Борово (област Русе)
  + Община Габрово (област Габрово)
  + Община Горна Оряховица (област В. Търново)
  + Община Гълъбово (област Стара Загора)
  + Община Долни Дъбник (област Плевен)
  + Община Дряново (област Габрово)
  + Община Павел баня (област Стара Загора)
  + Община Пловдив (област Пловдив)
  + Община Полски Тръмбеш (област В. Търново)
  + Община Провадия (област Варна)
  + Община Раднево (област Стара Загора)
  + Община Руен (област Бургас)
  + Община Симеоновград
  + Община Стражица
  + Община Червен бряг
  + Община Шумен (област Шумен)
  + Община Айтос
  + Община Вълчи дол
  + Община Тунджа
  + Община Хасково
  + Община Иваново
  + Кметство на село Каспичан

**\*** *Възложителят е определил 30 дневен срок за изразяване на мнение/становище по Заданието за обхват и съдържание на Доклад за ОВОС. Този срок е изтекъл за всички ведомства/институции/засегната общественост.*

* Мотиви за приети и не приети бележки и препоръки

Възложителят приема всички получени бележки и препоръки на специализираните ведомства и засегнатата общественост. Те са взети в предвид при изготвянето на Допълненото задание за обхват и съдържание на ДОВОС, както и в доклада за ОВОС. Мотивите са посочени в **Таблица № 1**.

* Копия на получените към момента становища

Представени са копия от всички писма/становища, получени към момента и цитирани в **Таблица № 1**.

***Таблица № 1*** *Справка за проведените консултации, мотиви за приети/неприети бележки и препоръки*

| **№** | **Извършени консултации**  **(община/ ведомство/организация)** | **Изх. № на получено становище** | **Изразени становища/препоръки/ бележки** | **Приети/**  **Неприети бележки и препоръки/**  **Мотиви** |
| --- | --- | --- | --- | --- |
|  | Министерство на здравеопазването | 26-00-1735/26.08.2024 г. | Във връзка с постъпило в Министерство на здравеопазването Ваше писмо с искане за изразяване на становище относно Задание за обхват и съдържание на ДОВОС на инвестиционно предложение „Устойчиво адаптиране на националната електропреносна мрежа GREENABLER- трансформация на мрежа 220 kV към ниво на напрежение 400 kV“, Ви предоставяме следната информация:  Становището е изготвено въз основа на предоставеното на хартиен и електронен носител Задание за ДОВОС и 3 бр. приложения към него, включително обзорни карти на засегнатите райони.  От предоставената информация е видно, че инвестиционното предложение (ИП) представлява реконструкция на част от съществуващата електропреносна мрежа на Р. България от 220 kV към ниво на напрежение 400 kV и включва реконструкция на 12 броя електропроводи с обща дължина около 965 km, както и прилежащите им и функционално свързани подстанции - 14 броя.  Съгласно представената информация, всички трасета на електропроводите, както и сервитутът им няма да бъдат променяни. ИП ще се реализира изцяло в съществуващите граници на електропроводите. В максимална степен ще бъде запазено и местоположението на съществуващите стълбове.  Инвестиционното предложение не е свързано с изграждане на нова или промяна на съществуваща пътна инфраструктура.  За достъп до сервитута и трасето на електропровода, монтажните площадки и местата на поставяне на стоманорешетъчните стълбове, ще се използват съществуващи пътища за достъп.  Инвестиционното предложение не предвижда изграждането на нови пътища за достъп, строителни площадки или засягане на територии по време на строителство, извън установения сервитут на съществуващите електропроводи, който ще се запази и след реконструкцията.  Поради значителния мащаб на провежданата реконструкция, от здравни позиции считаме, че предстоящият доклад за ОВОС следва да съдържа изчерпателна информация за потенциалните рискови фактори. Същата следва да обхваща различни раздели, в които следва да бъдат анализирани и оценени здравно-хигиенните аспекти, вкл. и очаквания вреден ефект от въздействието на рисковите фактори върху околната и жизнената среда и риска за човешкото здраве (както за работещите, така и за населението) при сега съществуващото положение, по време на строителството на новите съоръжения и при последващата експлоатация на обекта. Предлагаме при разглеждането на тези въпроси да бъдат подробно разработени и разгледани следните аспекти:   1. Пълна, изчерпателна и добре онагледена информация относно местоположението и точните отстояния от най-близко разположените граници на жилищни територии и други територии, зони и обекти, подлежащи на здравна защита по смисъла на § 1, т. 3 на допълнителните разпоредби на Наредбата за условията и реда за извършване на оценка на въздействието върху околната среда (обн. ДВ, бр. 25 от 2003г., поел. изм. ДВ, бр. 3 от 2011г.) до съоръженията, както и засегнатите урбанизирани територии и частни имоти, ако има такива.   2. По отношение на факторите и компонентите на околната, жизнената и работната среда:   * 1. ***Атмосферен въздух***   Анализът на качеството на атмосферния въздух следва да включва всички населени места ситуирани в близост до трасетата на високоволтовите линии (ВЛ). Очакваните емисии на вредни вещества, ограничени във времето и асоциирани основно със строителните, ремонтните и транспортните дейности, не трябва да се интерпретират изолирано, а да се съобразят със съществуващото замърсяване на атмосферния въздух в конкретните населени места. Да се изготви математично моделиране на приземните концентрации на очакваните емисии на замърсители, включително при съчетание на най- неблагоприятните метеорологични условия, максимално затрудняващи дисперсията и отлагането на замърсителите.  В ДОВОС следва да бъдат предвидени и подробно разработени мерки за намаляване на локалното въздействие от очакваните газови и прахови емисии.   * 1. ***Води***   Докладът по ОВОС е необходимо да включва актуална информация относно съществуващото питейно-битово водоснабдяване на населените места, разположени в близост до ИП - водни обекти и водовземни съоръжения за питейно-битово водоснабдяване, санитарно-охранителни зони (СОЗ), данни за подаваното количество и качеството на водата за питейно-битови цели при потребителите съобразно изискванията на Наредба № 9/2001 г. за качеството на водата, предназначена за питейно-битови цели (обн. ДВ. бр. 30/28 Март 2001г., посл. изм. и доп. ДВ. бр.6/16 Януари 2018г.). Следва да бъде направен анализ и оценка на възможното въздействие при реализиране на ИП на етапи строителство и експлоатация - отражение върху природните водни обекти, използвани за водоснабдяване на населените места, засягане на съответните СОЗ, повлияване на подаваното количество и върху качество на водата за питейно-битови цели при потребителите.  В доклада за ОВОС следва да се включи оценка дали предвидените дейности на етапи строителството и експлоатацията на ИП няма да доведат до несъответствие с приложимите разпоредби на Наредба № 3/16.10.2008г. за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване около водоизточниците на минерални води, използвани за лечебни, профилактични, питейни и хигиенни нужди (Обн. ДВ. бр.88/27 Октомври 2000г.) и охранителните режими в границите на СОЗ.   * 1. ***Почви***   Нарушаването на почвената покривка при осъществяването на проекта е свързано най-вече с извършването на земно-изкопни работи по полагане фундаментите на стълбовете, която дейност, предвид отдалечеността от жилищни райони, не предполага отрицателно въздействие за здравето на населението. С оглед ограничаване негативното въздействие върху почвите и намаляване количеството на образуваните отпадъци при строително-монтажните работи, в ДОВОС следва да се предвидят мерки, чрез които изкопаните земни маси да се използват за обратно засипване на терена около стълбовете.  ***3. Отпадъци***  По време на строително-монтажните дейности на електропровода ще се отделят значими количества отпадъци - почва, камъни, бетон, желязо, стомана и други метали, отработени масла и консумативи от строителните машини, смесени битови отпадъци. В ДОВОС следва да бъдат включени мерки за тяхното безопасно управление съгласно Закона за управление на отпадъците и подзаконовите нормативни актове.  Технологията на експлоатация на електропроводите не е свързана с регулярно отделяне на промишлени отпадъци, което е благоприятно от хигиенни позиции. В ДОВОС следва да се предвидят трудово-организационни мерки при извършването на ремонтни дейности, вкл. в подстанциите. Всички подменени технически елементи и възли следва да се събират и извозват от ремонтните екипи.  Докладът следва да включва анализ относно ограниченията и сервитутните зони, наложени от „Наредба №16/2004 г. за сервитутите на енергийните обекти (обн., ДВ, бр. 88 от 8.10.2004 г., посл. изм. и доп. ДВ. бр.75 от 29.09.2015г.)“, вкл. недопускане складирането на отпадъци в рамките на сервитутната зона на електропровода.   * 1. ***Физични фактори***   Необходимо е подробно разработване на раздела, анализиращ генерирането на електромагнитни полета и шум.  2.4.1. След отменянето на *Наредба № 7/1992 г. (ДВ. бр.4б. от 1992 г.) за хигиенните изисквания за здравна защита на селищната среда***,** в страната няма нормативен документ, който да регламентира хигиенно-защитната зона около електропроводи с напрежение 400 kV. В тази връзка с ДОВОС е необходимо да се анализира, оцени и предложи най-щадящото от здравна гледна точка отстояние на съоръженията до най-близко разположените жилищни територии и други територии, зони и обекти, подлежащи на здравна защита.  В нашето законодателство съществува изискване за сервитутната зона около електропровод 400 kV - *Наредба № 16/2004 за сервитутите на енергийните обекти****,*** *на*МЕЕР, МЗГ и МРРБ (обн., ДВ, бр. 88 от 8.10.2004 г.), която ограничава строителството на сгради и съоръжения и засаждането на високостеблена растителност в определени граници около обекта, като разстоянието от крайните проводници на въздушните електропроводни линии (ВЛ) при най-голямото им отклонение до най-близките части на сгради и съоръжения се изчислява за всеки конкретен случай.  Оценката на риска с цел защита на населението от електрически и магнитни полета с промишлена честота (50 Hz) следва да се съобрази със съществуващите международни препоръки. В тази връзка измерванията и оценката на риска се правят в съответствие с изискванията на европейските норми за население: Препоръка 1999/519/ЕС и Ръководство на Международната комисия по защита от нейонизиращи лъчения (ICNIRP). Максимално допустимите стойности в жилищни помещения съгласно тези документи са както следва: за интензитет на електрическото поле - 5 000 V/m, а на магнитната индукция съответно 100 µТ и 200 µТ.  В случай, че при горепосочените оценки по т. 1 се установи, че трасетата на реконструиращите се ВЛ 400 kV преминават в близост до населена територия (до села, махали и стопански дворове), е необходимо към ДОВОС да се приложи, изготвена от възложителя скица-проект, от която да става ясно на какви отстояния се намират най- близките сгради до съоръженията на ВЛ.  В случай, че сервитутната зона попада в стопански дворове е необходимо да се представят скици със съответните сгради и разстоянията до тях. В скиците е необходимо да бъдат отразени и трасетата и на други съоръжения на НЕК, като например ВЛ, които са въведени в експлоатация.  Ако трасетата на електропроводите 400 kV засягат отсечки от Републиканската пътна мрежа е необходимо към ДОВОС да се приложи становище на „Агенция пътна инфраструктура“ - Областни пътни управления.  За оценка на безопасността в зоните, в които е вероятно пребиваването на хора, като стопански дворове и други населени територии, както и при пресичането на републикански пътища, е необходимо да се извършат измервания на електрическите и магнитните полета. Измерените стойности освен с международните нормативни документи, следва да се сравнят и с тези от Наредба № 7/23.09.1999 г. на МТСП и M3 *„...за минималните изисквания за здравословни и безопасни условия на труд на работните места и при използване на работното оборудване ”* (ДВ, бр. 88 от 8.10.1999 г., в сила от 9.01.2000 г.), тъй като тази наредба, въвежда граници за експозиция за лица с активни инпланти, като кардиостимулатори, кохлеарни импланти, инсулинови помпи и др.  Риск може да възникне при аварийни ситуации, поради възможността от пряк допир до електропровода при къси съединения, предизвикани от бури, скъсване на електропроводите и други ситуации. В тази връзка ДОВОС следва да разгледа и оцени и този риск, като предложи и мерки за неговото ограничаване.  2.4.2. Трябва да се има предвид също така, че при работата си електропровода генерира шум с ниски нива, който при близко разположение на жилищни сгради може да окаже дискомфорт на обитателите им, особено в тихите нощни часове, когато звукът ще е преобладаващ. В тази връзка ДОВОС следва да разгледа и оцени шумовото въздействие като извършат прогнозни изчисления за разпространението на шума на местата, където съоръженията са в близост до обекти, подлежащи на здравна защита. Особено внимание следва да се обърне на шума с ниски нива особено в тихите нощни часове. При изчисленията, прогнозите и оценките да се вземе предвид и кумулативното шумово въздействие.  3. Въз основа на направените прогнозни оценки да се идентифицират рисковите фактори за увреждане здравето на хората от работната, околната и жизнената среда по време на строителство и по време на експлоатацията на обекта.  Да се определят броя на потенциално засегнатото население и територии, зони и/или обекти със специфичен хигиенно-охранителен статут и/или подлежащи на здравна защита, в зависимост от териториалния обхват на въздействията върху околната и жизнената среда.  Предвид горното докладът за ОВОС следва да съдържа и раздел, анализиращ здравния риск за населението и работниците по време на реализацията и експлоатацията чрез:  3.1. Определяне на потенциално засегнатото население и територии;  3.2. Идентифициране на рисковите фактори, които биха оказали потенциален вреден ефект върху здравето на експонираното население;  3.3. Характеристика на отделните фактори по отношение влиянието им върху човешкото здраве и съпоставянето им с действащите национални хигиенни норми и изисквания или международни препоръки;  3.4.Преценка на възможностите за комбинирано, комплексно, кумулативно и отдалечено действие на установените фактори;  3.5. Оценка на здравния риск, мерки за здравна защита и управление на риска;  3.6 Здравно състояние на потенциално засегнатото население (анализ и интерпретация на демографските ‘показатели и показателите за заболеваемост за районите, в които се очаква населението да бъде експонирано на въздействието на вредни емисии/лъчения, асоциирани с ИП).  3.7. Анализ на здравното състояние и професионално-обусловената заболеваемост на работниците по обслужване на настоящите 12 бр. електропроводи 220 kV и 14 бр. подстанции, по данни от службите по трудова медицина.  4. Преценка на възможностите за комбинирано, комплексно, кумулативно и отдалечено въздействие на рисковите фактори, както за работниците, така и за подложеното на неблагоприятно въздействие население, както от движението по ж. п. трасето, така и от автомобилния трафик на моторните превозни средства по пътищата, които пресичат ж. п трасето или преминават в близост до него или други източници на шум в населените места, през които преминава ж. п. линията.  5. Анализ на здравно-демографския статус на населението в най-близко разположените населени места на базата на актуални данни за демографското състояние (по показатели раждаемост, смъртност, естествен прираст, детска смъртност и др.) и заболяемостта по ниво и структура. Данните да се сравнят с тези за областта и страната като цяло. Да се направи прогнозна оценка за влиянието след осъществяване на инвестиционното предложение.  6. Да се извърши оценка на здравния риск и предложат мерки за здравна защита и управление на риска (в т. ч. се посочат местата, където се предвиждат шумозащитни мероприятия). | Прието. Взето в предвид и отразено в Доклада за ОВОС и окончателното Задание за ОВОС.  По отношение на препоръката *„В случай, че при горепосочените оценки по т. 1 се установи, че трасетата на реконструиращите се ВЛ 400 KV преминават в близост до населена територия (до села, махали и стопански дворове), е необходимо към ДОВОС да се приложи, изготвена от възложителя скица-проект, от която да става ясно на какви отстояния се намират най- близките сгради до съоръженията на ВЛ. В случай, че сервитутната зона попада в стопански дворове е необходимо да се представят скици със съответните сгради и разстоянията до тях. В скиците е необходимо да бъдат отразени и трасетата и на други съоръжения на НЕК, като например ВЛ, които са въведени в експлоатация.“,* вместо скици-проект, са предоставени ГИС данни (формат \*kml) и регистри на засегнатите имоти.Предоставените \*KML файлове съдържат пълна и изчерпателна информация относно границите и местоположението на имотите, както и всички необходими атрибути за всеки имот. Тази информация включва идентификатор на имота, площ, местност, начин на трайно ползване (НТП), вид територия, трайно предназначение, вид собственост и категория на имота. Тези данни, получени официално чрез Кадастрално-административната информационна система (КАИС) на Агенцията по геодезия, картография и кадастър през 2024 г., осигуряват достатъчна яснота и детайли, съпоставими с тези на скиците-проект, които се изискват. \*KML файловете визуализират пространственото разположение и разстоянията между имотите и съоръженията на въздушните линии (ВЛ), като предоставят точна информация за отстоянията на имотите до електропроводите. В \*KML файловете са отразени и трасетата на други съоръжения на ЕСО ЕАД, като например ВЛ, които са въведени в експлоатация.  Tози формат е стандарт в областта на геопространствените данни, позволяващ лесна интеграция с различни ГИС платформи, които Министерството и всеки заинтересован би могъл да използва за анализ и проверка на данните. Предвид обема информация и дължината на ел. проводите обект на ИП (над 900 km) считаме, че това е възможният и удобен за работа начин на представяне на изисканата информация.  Заедно с пространствените данни, е предоставен и регистър с информация за собствениците на имотите. Този регистър също е генериран на базата на официални данни от КАИС и включва информацията, необходима за идентифициране на собствениците и правния статус на всеки имот. Това допълнително осигурява пълнотата на предоставената документация и покрива изискванията за идентифициране на обектите и техните собственици.  Важно е да се отбележи, че проектът обхваща 12 ВЛ с обща дължина над 900 km. Всеки от тези обекти включва значителен брой имоти, включително такива „*в близост до населена територия (до села, махали и стопански дворове)“*. Този мащаб създава голям обем данни, който би направил ръчното изготвяне на скици-проект за всеки имот непрактично и времеемко, а работата с тях изключително тежка. Използването на цифров формат като \*KML не само осигурява точност и последователност в представянето на информацията, но и значително ускорява процеса на работа, като предлага лесен достъп до данните и възможност за автоматизирани проверки и анализи от страна на компетентните органи.  С оглед на гореизложеното смятаме, че предоставените \*KML файлове, заедно с регистрите с данни за собствениците на имотите, съдържат пълната и необходима информация, която по своята същност е еквивалентна на скиците-проект, изисквани от Министерството на здравеопазването, като същевременно предлагат по-ефективно решение и значително оптимизират процеса на обработка, анализ и проверка. Считаме, че представените документи и файлове напълно покриват нуждите на Министерството и предлагат точност и прозрачност при анализиране на имотите и тяхното разположение спрямо обектите, подлежащи на здравна защита. |
|  | Министерство на регионалното развитие и благоустройството | 70-00-620/  08.08.2024 г. | Във връзка с постъпило в Министерството на регионалното развитие и благоустройството писмо с горния входящ номер от „Електроенергиен системен оператор“ ЕАД и провеждането на консултации по задание за обхват и съдържание на ОВОС по реда на Закона за опазване на околната среда, изразяваме следното становище:  **По т. I. Характеристика на инвестиционното предложение**  Необходимо да се отчете връзката с други действащи и одобрени общи и подробни устройствени планове (ОУП и ПУП), както и с инвестиционни намерения на други възложители за тази територия.  Към момента има действащи ОУП, както следва:  **Област Бургас** - за общини Айтос и Карнобат, а община Руен нямат одобрен ОУП;  **Област Варна** - за Община Ветрино и Община Суворово, а общини Вълчи дол, Дългопол и Провадия нямат одобрен ОУП;  **Област Русе** - за Общини Русе, Борово, Бяла, Община Две могили и Иваново;  **Област Габрово** - за Общини Габрово и Дряново - няма действащи ОУП;  **Област Велико Търново** - за общини Велико Търново, Горна Оряховица, Елена, Лясковец, Павликени, Полски Тръмбеш и Стражица;  **Област Търговище** - за общини Търговище, Антоново и Община Попово;  **Област Шумен** - за общини Шумен, Велики Преслав, Каспичан и Нови пазар;  **Област Плевен** - за общини Плевен, Червен бряг, Долни дъбник, Левски и Пордим; **Област Ловеч** - община Летница;  **Област Пазарджик** - за община Пазарджик;  **Област Пловдив** - за общини Пловдив, Стамболийски, Калояново Перущица и Съединение, а община Родопи и Карлово нямат одобрен ОУП;  **Област Стара Загора** - за община Гълъбово, Казанлък, Павел баня и Раднево;  **Област Хасково-** за община Симеоновград, а община Хасково няма одобрен ОУП;  **Област Сливен** - за община Нова Загора, а община Твърдица няма одобрен ОУП;  **Област Ямбол** - за община Ямбол, Тунджа и Стралджа.  Пълна информация за допуснатите за изработване и одобрени ПУП и ОУП, както и издадените разрешения за строеж за обекти от правомощията на министъра на регионалното развитие и благоустройството, може да се намери в регистрите на актовете на интернет страницата на Министерството на регионалното развитие и благоустройството в раздел „За потребителя“.  Съгласно заданието трасетата и сервитутите на електропроводите няма да бъдат променяни и инвестиционното предложение ще се реализира в съществуващия сервитут. Съгласно чл. 2, ал.1 от Наредба № 16 от 2004 г. (Наредба № 16) за сервитутите на енергийните обекти, разположението и размерите на сервитутните зони се определят въз основа на съответните проучвания и проекти за изграждане или разширение на енергийните обекти и съобразно минималните размери по Приложение № 1. Следва да се има предвид, че Приложение № 1 предвижда различни минималният размер на сервитутните зони за въздушни електропроводи 400 kV е по-голям от този за 220 kV. По тази причина горното твърдение в доклада следва да се провери и докаже за целите трасета в обхвата на проекта. В противен случай, ще се наложи да се проведат процедури по разрешаване изработване, съгласуване, съобщаване и одобряване на ПУП по реда на ЗУТ за трасетата на електропроводите, за които размерите на сервитута не отговарят на изискванията на Наредба № 16.  В т. 1.1.5. „Необходими площи за изграждане, експлоатация, закриване и рекултивация“ и т. 1.1.6. Елементи на инвестиционното предложение“ - т. 6 „подстанции-реконструкции“ е необходимо да се изясни категорично дали инвестиционното предложение ще се осъществява в границите на съществуващите поземлени имоти на подстанциите или ще е необходимо разширение с придобиване на нови площи, предвид записа в т. „Строително-конструктивна част“, че новата ограда е „по новите имотни граници, съгласно придобитите имоти“.  С оглед осигуряване на безопасното функциониране на съществуващата техническа инфраструктура в нейната цялост в обхвата на разглежданите трасета на преносните електропроводи, е необходимо да се изследва дали с трасетата се пресичат и засягат и други видове мрежи и съоръжения на линейната техническа инфраструктура като: пътна инфраструктура (републиканска и местна - общинска и частна); железопътна инфраструктура; електронни съобщителни мрежи; нефтопроводи; газопроводи, собственост на други дружества („Овергаз“ и др.); водопроводи; канализация; канали; хидромелиоративни съоръжения, собственост на „Напоителни системи“ ЕАД, разположени върху поземлени имоти, които са собственост на Министерството на земеделието и храните (МЗХ), както и съоръжения за защита от вредното въздействие на водите, които са собственост на МЗХ. Считаме, че е необходимо заданието да се съгласува със съответните експлоатационни дружества, чиято собственост са и се направи проверка за съответствие на нормативно изискуемите параметри.  Списъкът на общинските пътища на територията на страната е утвърден с Решение № 236 от 13.04.2007 г. на Министерския съвет, изменен и допълнен с последващи решения на Министерския съвет. Всички решения са достъпни в електронен формат на интернет страницата на МРРБ [www.mrrb.government.bg](http://www.mrrb.government.bg), Раздел „За потребителя“, Подраздел „Нормативни актове“ - секция „Други“ - Списък на общинските пътища. Общинските пътища се изписват с абревиатура и номер съгласно Решение № 236/2007 г. на Министерския съвет за утвърждаване на списък на общинските пътища.  По т.1.2. „Етапи на реализиране на инвестиционното предложение“, т. 1.2.1. „Строителство“ - Предлагаме да се коригира записът „При строителството не се допускат ерозионни и свлачищни процеси“ предвид факта, че свлачищните и ерозионните процеси са непредвидими геодинамични природни явления, които са проявени или могат да бъдат проявени при съчетание на неблагоприятни условия. Следва да се проучи територията в обхвата на проекта дали попада в регистрирани или в нови свлачища, срутища и др. и да се съгласува с държавните дружества по геозащита като се има предвид, че съгласно чл.95, ал.1 от ЗУТ регистриране и мониторинг на свлачищните райони и на районите с абразионни процеси по Черноморското крайбрежие и ерозионни процеси по Дунавското крайбрежие се извършва от МРРБ чрез дружествата за геозащита, разпределени на следния териториален принцип: „Геозащита“ ЕООД - Варна за територията на области Варна, Бургас, Шумен, Сливен и Ямбол, от „Геозащита Плевен“ ЕООД за територията на области Плевен, Ловеч, Габрово, Велико Търново, Русе, Търговище и от „Геозащита Перник“ ЕООД за територията на области Пазарджик, Пловдив.  Регистърът на свлачищните райони, в който се съдържат данни за координатите на свлачищата, както и друга подробна актуална информация (геодинамично състояние, местонахождение, площно разпространение, категория, група, клас и др.) е достъпен в електронен вид на интернет страницата на МРРБ [www.mrrb.government.bg](http://www.mrrb.government.bg), секция „Географска информационна система“, подсекция „Стара ГИС“.  Предоставям данни за геоложкия риск в ,,\*shp” формат, придружени със схеми, карти и др. на геоложките опасности и геоложкия риск с висока разделителна способност, съхранявани на сървъра на МРРБ за териториите, засегнати от инвестиционното предложение. Данните за геоложкия риск и геоложките опасности, опасностите от ерозия, абразия, срутища, свлачища и др. са достъпни на страницата на МРРБ на адрес: <http://gis.mrrb.government.bg/KGR/)>.  Предоставената информация следва да намери отражение в заданието за обхват и съдържание на ОВОС и при необходимост от изработване на подробни устройствени планове - и в самите планове.  **ПРИЛОЖЕНИЕ:** съгласно текста | Прието. Взето в предвид и отразено в Доклада за ОВОС и окончателното Задание за ОВОС. |
|  | Министерство на енергетиката | Е-26-Е-414  27.08.2024 г. | Министерство на енергетиката съгласува без бележки и предложения, предоставения комплект от документи относно Задание за обхват и съдържание на Доклад за ОВОС на инвестиционното предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“. | В становището няма посочени препоръки и забележки. |
|  | Министерство на културата | 26-00-563/  04.09.2024 г. | Във връзка с представено по реда на чл. 9 от Наредбата за условията и реда за извършване на оценка на въздействието върху околната среда, Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа-GREENABLER - трансформация на мрежа 220 kV към ниво на напрежение 400 kV, приложено Ви изпращам писмо, изх. № 7000- 4813/14.08.2024 г. на Националния институт за недвижимо културно наследство с препоръки по т. 3.10 „Културно-историческо наследство“ от съответния доклад.  **Приложение:** писмо, изх. № 7000-4813/14.08.2024 г. на Националния институт за недвижимо културно наследство.  След като се запознахме със „Задание за обхват и съдържание на Доклад за ОВОС на инвестиционно предложение: „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ и извършена справка в Националния документален архив (НДА) на НИНКН и АИС „Археологическа карта на България“ (АКБ), Ви уведомяваме, че в **т. 3.10. Културно-историческо наследство** от горепосочения доклад е направен предварителен анализ на състоянието на недвижимото културно наследство в района па територията на инвестиционното намерение.  Планирано е реконструирането на 12 електропровода, които преминават през територията на 15 области, пресичайки землищата на 249 населени места. Констатирано е, че „за определяне на съществуващото състояние на обектите на културното наследство ще бъдат използвани различни информационни източници — компютърната система „Археологическа карта на България“, регистрите на НИНКН, специализирани публикации, анализ на топографски карти и ортофото изображения, както и научните доклади за проведени археологически проучвания в регионите“. Въпреки огромния обем от данни е калкулирано наличието на 2310 археологически обекта в землищата на населените места, през които преминават трасетата, както и на 325 обекта на базата на данни от топографски карти. Дефиниран е буфер от 200 м. около трасетата за целите на ОВОС. На моменти текстът е прекалено формален, като например е поставен прекален акцент на значението на АИС-АКБ, а не на конкретните проблеми свързани с рисковете за културното наследство. Прави впечатление, че не са цитирани данни от регистъра на НИНКН.  Структурата на изложението е разделена на 12 части, като е направен кратък анализ на всяко от дванадесетте трасета:  1. BЛ 220 kV „Вит“ - 2 археологически обекта попадащи в буферната зона съгласно данните от АИС-АКБ.  2. BЛ 220 kV „Волов“ - 3 археологически обекта попадащи в буферната зона съгласно данните от АИС-АКБ.  3. BJI 220 kV „Кайлъка“ - 14 археологически обекта попадащи в буферната зона съгласно данните от АИС-АКБ.  4. ВЛ 220 kV „Камчия“ и „сляпо“ отклонение от ст. №228 до п/ст „Карнобат“ - 27 археологически обекта попадащи в буферната зона съгласно данните от АИС-АКБ.  5. ВЛ 220 kV „Константиново“ - 10 археологически обекта попадащи в буферната зона съгласно данните от АИС-АКБ.  6. ВЛ 220 kV „Овчарица“ - 4 археологически обекта попадащи в буферната зона съгласно данните от АИС-АКБ.  7. ВЛ 220 kV „Първенец“ - 13 археологически обекта попадащи в буферната зона съгласно данните от АИС-АКБ.  8. ВЛ 220 kV „Стрелец“ - 13 археологически обекта попадащи в буферната зона съгласно данните от АИС-АКБ.  9. ВЛ 220 kV „Тича“ - 1 археологически обект попадащ в буферната зона съгласно данните от АИС-АКБ.  10. ВЛ 220 kV „Хемус-Стара планина“ - 9 археологически обекта попадащи в буферната зона съгласно данните от АИС-АКБ.  11. ВЛ 220 kV „Шипка“ - 37 археологически обекта попадащи в буферната зона съгласно данните от АИС-АКБ.  12. ВЛ 220 kV „Янтра“ - 3 археологически обекта попадащи в буферната зона съгласно данните от АИС-АКБ.  Въз основа на гореизложеното, при съставянето на част: Културно- историческо наследство от Заданието за ОВОС, както и в самия Доклад за ОВОС НИНКН препоръчва:  1. Да бъде изготвена част Културно-историческото наследство в Доклада за Екологична оценка от компетентен експерт в тази област.  2. Да се приложат актуални списъци на недвижимите културни ценности от НДА на НИНКН и АИС „АКБ“ в близост до трасетата на електропроводите и те да бъдат отразени на опорен план в подходящ мащаб и легенда.  3. В текста следва да присъства анализ на въздействието на природните и антропогенни фактори, които представляват риск за увреждането на недвижимите културни ценности и на експозиционната им среда.  4. Да се предложат специфични правила и нормативи за устройство на защитените територии и териториите за превантивна устройствена защита на недвижимото културно наследство (при наличието на такива).  Отвъд посочените препоръки НИНКН няма възражения, относно провеждане на консултации за определяне на обхвата и съдържанието на Доклад за ОВОС на ИП „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, с Възложител „Електроенергиен системен оператор“ ЕАД. | Прието. Взето в предвид и отразено в Доклада за ОВОС и окончателното Задание за ОВОС. |
|  | Министерство на икономиката и индустрията | 26-00-2911/16.08.2024 | Във връзка с постъпило в Министерство на икономиката и индустрията Ваше писмо, наш вх. № 26-00-2911 от 08.08.2024 г. относно провеждане на консултации за определяне на обхвата и съдържанието на Доклад за ОВОС на инвестиционно предложение „ Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV, с Възложител „Електроенергиен системен оператор“ ЕАД, Ви информирам, че Министерството на икономиката и индустрията съгласува Доклада за ОВОС, без бележки и препоръки. | В становището няма посочени препоръки и забележки. |
|  | Министерство на транспорта и съобщенията | Получено по електронна поща, без посочен Изх. № | В отговор на Ваше писмо с изх. № ЕСО-8109/06.08.2024 г. относно задание за обхват и съдържание на Доклад за ОВОС за инвестиционно предложение: **„Устойчиво адаптиране на национална електропреносна мрежа - GREENABLER - трансформация на мрежа 220 kV към ниво на напрежение 400 kV“** Ви информирам, че Министерство на транспорта и съобщенията няма коментари и бележки по заданието от своята компетентност. | В становището няма посочени препоръки и забележки. |
|  | Изпълнителна агенция по околна среда (ИАОС) | 2552/02.09.2024 г. | Във връзка с изпратеното задание за обхвата и съдържанието на Доклад за ОВОС на инвестиционно предложение „Устойчиво адаптиране на Националната електропреносна мрежа GREENABLER - трансформация на мрежа 220 kV към ниво на напрежение 400 kV“.  Изпълнителна агенция по околна среда изразява следните становища:  **Становище за „Мониторинг на водите“:**   1. Да се представи списък на използваните съкращения. 2. Да се посочи източника на информация на всички фигури в т. 3.3. Води - Повърхностни води. 3. Да се уеднакви разработването на частите за повърхностни и подземни води - за повърхностни води са посочени хидроложките характеристики за отделните трасета, а за подземните води е дадена оценка на състоянието на подземните водни тела. 4. На стр.125- **3.3.2.** **„ВЛ** 220 **kV „Волов“-** в текста да се коригира наименованието на басейновата дирекция от „Източнобеломорския район“ да стане „Черноморски район“. 5. По **т. Подземни води-** подточка **Оценка на състоянието н характеристика на подземните водни тела**   5.1 На стр.162 на документа текста **да се допълни със следното:**  „Мониторингът на подземните води се извършва по програми изготвени oт 4 басейнови дирекции (БД), които са част от Плановете за управление на речните басейни (ПУРБ). Програмите за мониторинг се одобряват от министъра на околната среда и водите и се изпълняват, съгласно Заповед за мониторинг. Съгласно заповедта за мониторинг показателите, които се анализират са разделени в следните групи:…„   * 1. Да се допълнят групите с показатели, които се анализират в подземните води, в съответствие е действащата заповед за мониторинг:  1. Група - основни физико-химични показатели - да се добави показател: флуориди 2. Група - допълнителни физико-химични показатели- да се добави показател: цианиди свободни: 3. Група - метали и металоиди- да се добавят следните показатели: антимон, бор, селен, алуминий.   IV Група - органични вещества - текста да бъде заменен със следния текст : .. трихлоретилен, тетрахлоретилен, пестициди, хербициди, нефтопродукти, хлорирани, ароматни и полициклични ароматни въглеводороди“. Предложената редакция е във връзка с действащата Заповед за мониторинг на водите, съгласно която цитираните в доклада пестициди не изчерпват IV Група, а са част oт нея.  Относно конкретизираната в доклада честотата на мониторинг за всяка група показатели, предлагаме да се запише общ текст, който да посочва, че честотата се определя в зависимост от вида на мониторинга - контролен или оперативен и се регламентира със заповед за мониторинг. Честотата на мониторинг е различна за всяка от годишните програми за мониторинг, поради което в текста на доклада не е необходимо такова конкретизиране.   * 1. На стр.163 е цитирано изм. ДВ. бр. 28 от 19.03.2013 г. на Наредба № 1 от 10.10.2007 г.. за проучване, ползване и опазване на подземни води - наредбата има последно изменение през 2016 г. и в тази връзка да се коригира текста с последното изменение - **изм. и доп., бр. 102 от 23.12.2016 г., в сила от 23.12.2016 г.**  1. **По т. Пресичане на подземните водни тела, по електропроводи-**   6.1.1. Изготвеният анализ на химичното състояние на подземните водни тела (ПВТ) е различен за отделните трасета, през които преминават електропроводите. Липсва общ подход за изготвяне и представяне на състоянието на ПВТ. Не става ясно как е оценено състоянието на цитираните пунктове - на базата на резултати от мониторинга на подземните води, за какъв период или превишенията са само за конкретна година, коя година? На места състоянието е представено в разказвателен стил и се посочва следното:  На стр. 163-  ***„ВС1G0000K2M047*** ***Карстови води*** ***- Ломско-Плевенския басейн*** - ПВТ има два  мониторингови пункта: МР 274, МР 281. МР 274 при Кайлъка Плевен, община Плевен, област Плевен - пунктът запазва високите си стойности по магнезий, появяват се повишения по нитратни йони. МР 281 при Яна Плевен, община Плевен, област Плевен - запазват се високи нитратите.  или  ***ВG1G0000QAL018 Порови води в Кватернер* - *р. Вит*** *-* ПВТ има два мониторингови пункта: МР 092, МР 093, МР 092 при гр. Долна Митрополия, община Долна Митрополия, област Плевен - пунктът е в добро химично състояние по Стандартите за качество: МР 093 при с. Крета, община Гулянци, област Плевен - запазва се тенденцията на завишени стойности на амониеви йони и манган.“  По-нататък в анализа на стр. 164 - т.3. **ВЛ „Кайлъка“ *ПВТ BG1G0000K2M047 Карстови води* - *Ломско-Плевенския басейн*** - се цитира година- 2019 г.  В анализа на стр. 166- **ВЛ „Камчия“** вече са посочени конкретни стойности на завишените показатели и се цитира конкретна година:  Пример: ***BG3G000000Q012 Порови води в Kвamepнep - Марица Изток -***  ..Oт извършените наблюдения върху химичното състояние през 2011 год. се констатира следното: В мониторингов пункт при гр. Стара Загора (Сондаж -1 – „ЕМБУЛ ИНВЕСТМЪНТ“ АД) се фиксира завишение на средногодишното съдържание от ПС на: - калций - 143.25 mg/l (ПC 129.51 mg/l) - нитрати - 38.8 mg/1 (ПС - 38,58 mg/1)“.  А на стр.168 за същото трасе за ПВТ ***BG2G000J3K1040 Карстови води - Малм-Валанж* –**секазва, че ПВТ е в добро количествено и химично състояние, съгласно ПУРБ 2016-2021 г.  На стр. 172 пък се цитира само **ПУРБ** -  Например: **10. ВЛ „Хемус-Стара планина“ *- BG1G0000TJK045 Карстови води -***  ***Централния Балкан*** - ПВТ в **ПУРБ** е оценено в добро количествено и в лошо химично състояние.  6.2. В Подточка **„Оценка на състоянието и характеристика на подземните водни тела“,**  се очаква да бъде представена характеристика на всички ПВТ, но за повечето от ПВТ липсва такава.  Например за трасето **ВЛ 220 kV „Вит“ за всички ПВТ липсва характеристика.**  ***Във връзка с гореизложеното, за коректното и ясно представяне на информацията в доклада е необходимо да се уеднакви подхода за изготвяне на анализа и оценката на състоянието на всички подземни водни тела, през които преминават трасетата на електропроводите. В случай, че за анализа се ползват резултати от мониторинга провеждан по време на действие на ПУРБ 2016-2021 г. е необходимо да се цитира съответния период, като за повече прегледност предлагаме, информацията за подземните води да бъде представена за всяко от трасетата на електропроводите, като първо се опишат характеристиките на ПВТ, през които преминава трасето, след което в случай, че тялото е оценено в лошо състояние, да се представи една обща таблица, в която да се посочат пунктовете със съответните им еврокодове, установените превишения и годината, в която са регистрирани****.*  **Становище за частта биоразнообразие и защитени територии**  В т. 3.7 „Природни обекти- Защитени територии“ на стр. 219 да се редактират препратките за защитена местност“ Дряновски манастир“ и защитена местност „Мадарски скални венци“ към caйта на Регистъра на защитените територии и защитените зони, тъй като са грешни и препращат към други защитени територии.  В таблица 3.7-2 „Защитени територии в обхвата на ИП и връзката им с него“, **площта на всички защитени територии се различава от площта в заповедите им за обявяване.**  В таблица 3.9.3-4 „Защитени зони от екологичната мрежа Натура 2000 в обхвата на ИП и тяхната връзка с него“, **площта на всички защитени зони се различава от площта в заповедите им за обявяване.**  В т. 3.9.1 Към изречението „При разработването на Доклад за ОВОС и Доклад за оценка на съвместимостта (ОС) да се направи оценка на въздействието на ИП върху флората, растителността и местообитанията, като специално внимание да се отдели на оценката на степента на въздействие на популации на видовете, растителните съобщества и местообитанията, които са обект на защита съгласно Закона за биологичното разнообразие и Червената книга на България“, да се добави и Закона за лечебните растения. В заключението да се добави, че електропроводите преминават през или са в близост до площадки за мониторинг на растителни видове и местообитания към Националната система за мониторинг на състоянието на биологичното разнообразие (НСМСБР), изпълнявана от Изпълнителна агенция по околна среда.  По отношение на т. 3.9.2 „Фауна. вкл. птици“ в заключението да се добави, че електропроводите преминават през или са в близост до площадки за мониторинг на животински видове към Националната система за мониторинг на състоянието на биологичното разнообразие (НСМСБР), изпълнявана от Изпълнителна агенция по околна среда.  **Становище по т. 3.2, Атмосферен въздух**  По отношение на информацията в т. 3.2.1 за индикативните измервания, гр. Долни Дъбник през 2021 г. не е включван в графика за измерване с МАС за КАВ на РЛ-Плевен и не са извършвани индикативни измервания.  Обръщаме внимание, че е публикуван актуализиран годишен бюлетин за качество на атмосферния въздух (КАВ) за 2023 г., допълнен с информация за приноса на пустинния прах към нивата на ФПЧ10 на страницата на Изпълнителна агенция по околна среда: http://eea.government.bg/bg/dokladi/God\_bul\_KAV/Godishenbuletin2023\_03.07.2024.xlsx  В приложение 4 към Заповед 489/26.06.2019 г. е посочена класификацията на пунктовете: https://eea.government.bg/bg/legislation/air/489\_01\_07.pdf Съгласно заповедта АИС „Изворите“ в гр. Девня е класифициран като градски фонов пункт.  **По т. 3.4. „Земи и почви“, 3.4.1. „Характеристика на земите, които ще** бъдат засегнати при **реализирането на инвестиционно предложение“ и 3.4.2. „Почви“** от Заданието за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER трансформация на мрежа 220 kV към ниво на напрежение 400 kV“, нямаме бележки и коментари! | Прието. Взето в предвид и отразено в Доклада за ОВОС и окончателното Задание за ОВОС. |
|  | РИОСВ-Бургас | ПД-2268 (1)  10.09.2024 г. | Във връзка с представен в РИОСВ-Бургас Доклад за ОВОС на инвестиционно предложение „Устойчиво адаптиране на националната електропреносна мрежа GREENABLER-трансформация на мрежа 220 kV към ниво на напрежение 400 kV“, с Възложител: „Електроенергиен системен оператор“ ЕАД, Ви уведомяваме, че приемаме без забележки така представената документация. | В становището няма посочени препоръки и забележки. |
|  | РИОСВ-Варна | 26-00-6840/А1  17.09.2024 г. | По представеното с вх. № 26-00-6840/13.09.2024 г., задание за обхват и съдържание на ОВОС на инвестиционно предложение за „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, Ви информираме, че на територията на РИОСВ-Варна, трасето, предмет на ИП:   * не попада в граници на защитени територии, по смисъла на Закона за защитените територии (Обн. ДВ бр. 133/1998г. с изм. и доп.). * част от трасето преминава през защитени зони от мрежата „Натура 2000: * 33 за опазване на дивите птици BG0002038 „Провадийско-Роякско плато“, обявена със Заповед № РД-134/10.02.2012 г.,изм. и доп. със Заповед № РД-73/28.01.2013 г.на министъра на околната среда и водите; * 33 за опазване на природните местообитания и на дивата флора и фауна BG0000104 „Провадийско-Роякско плато“, обявена със Заповед № РД-988/10.12.2020 г. на министъра на околната среда и водите;   - 33 за опазване на природните местообитания и на дивата флора и фауна BG0000501 „Голяма Камчия“, обявена със Заповед № РД-38/17.01.2024 г. на министъра на околната среда и водите.  Гореописаните 33 са включени в т. 3.9.3 от заданието. Описани са засегнатите на територията на РИОСВ-Варна землища, като са проведени и консултации със засегнатата общественост съгласно представената справка за проведените консултации по заданието за определяне на обхвата и съдържанието на доклада за ОВОС.  В текста са констатирани следните неточности:  - на стр. 225 „В районите, през които преминава далекопровода има три защитени територии. Това са 33 BG 0000138 „Каменица“, 33 BG0000104 „Провадийско-Роякско плато“ и ...“;  - на стр. 232 „Условно обособената втора част на трасето минава през Източна Стара планина и в Североизточна България през Провадийско-Роякското плато“, не е изписано пълното наименование на 33.  Така представеното задание по обхват и съдържание отговаря на изискванията на чл. 10, ал. 3 от *Наредбата за условията и реда за извършване на ОВОС* (Наредбата за ОВОС; ДВ. бр. 25/2003 г., изм. и доп.), и нямаме забележки. | Прието. Взето в предвид и отразено в Доклада за ОВОС и окончателното Задание за ОВОС. |
|  | РИОСВ-Велико Търново | 2040(2)  27.08.2024 г. | Във връзка с представеното задание за определяне обхвата и съдържанието на Доклад за ОВОС на горецитираното ИП, Ви информирам за следното:  **■По отношение на точка 3.2.3. „ВЛ 220 KV „Кайлъка“:**  В извършения анализ на ФПЧ10 от АИС „Горна Оряховица“ на стр. 96, не са взети предвид приспаднатите превишения, за 2022 г. и 2023 г„ които се дължат на емисии от природни източници — пустинен прах. Следва да бъдат направени съответните корекции, като обръщам внимание, че за данните от мониторинга през 2023 г. е извършено повторно прилагане на *Методиката за определяне на превишенията на пределно допустимите стойности на ФПЧ10, които се дължат на емисии от природни източници* — *пустинен прах.*   * На стр. 96 е посочено „*Поради отдалечеността на другите станции спрямо ВЛ ,,Кайлъка“, в анализа са използвани данни само от АИС ,,Горна Оряховица“*. В тази връзка считам, че от текста следва да отпадне анализът за замърсители: арсен, кадмий, олово, полициклични ароматни въглеводороди и бензен, които се измерват от Ръчен пункт „РИОСВ“, гр. Велико Търново.   **■По отношение на точка 3.2.9. „ВЛ 220 KV „Тича“:**  - На стр. 119 г. следва да бъде коригирана годината на Регионалния доклад за състоянието на околната среда, който в ползван като източник на информация отразена в точка 3.2.3. от Доклада.  **■По отношение на точка 3.2.10. „ВЛ 220 KV „Хемус - Стара планина“:**   * *На стр. 119 е посочено, че „Направеният анализ на получените данни и за двата пункта показва, че няма регистрирани превишения на нормите за КАВ за измерените газообразни замърсители, съгласно изискванията на националното законодателство“.* Предлагам от текста да отпадне „двата пункта“, тъй като информацията се отнася само за извършените измервания на КАВ с МАС на територията на гр. Велико Търново.   **■По отношение на точка 3.2.12. „ВЛ 220 KV „Янтра“:**   * Посочените на стр. 121 брой превишения на СДН за ФПЧ10, както и стойността на средногодишната концентрация на замърсителя, следва да бъдат коригирани съгласно резултатите от повторното прилагане на *Методиката за определяне на превишенията на пределно допустимите стойности на ФПЧ10, които се дължат па емисии от природни източници — пустинен прах*, за 2023 г. Следва да бъдат направени и съответните корекции на Фигура №3.2.12.-1 и Фигура № №3.2.12.-2.   — Записът „АИС Велико Търново посочен в точки 3.2.3, 3.2.8, 3.2.9, 3.2.10 и 3.2.11. от Доклада, е некоректен. Качеството на атмосферния въздух на територията на гр. Велико Търново се следи от ръчен Пункт „РИОСВ“. | Прието. Взето в предвид и отразено в Доклада за ОВОС и окончателното Задание за ОВОС. |
|  | РИОСВ-Пазарджик | ЗТЗ-03-38-(6)/  09.09.2024 г | Във връзка с представеното от Вас задание за обхват и съдържание на доклад за оценка на въздействието върху околната среда (ДОВОС) за ИП „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, за което извършвате консултация в изпълнение на чл. 9, ал. 1 от Наредбата за условията и реда за извършване на ОВОС *(Наредбата за ОВОС),* изразяваме следното становище:  **I. По отношение на представеното задание за обхват и съдържание на доклада за ОВОС и доклад за оценка на степента на въздействие върху защитени зони (ДОСВ) имаме следните бележки и предложения:**  1. В ДОВОС и ДОСВ да се разгледа и оцени степента на отрицателно въздействие на ИП по отношение опасността от сблъсък с проводниците на летящи птици.  2. В ДОВОС и ДОСВ да се предвидят мерки за намаляване и предотвратяване на опасността от сблъсък на летящи птици с въздушните проводници, включително да се заложи следната мярка за намаляване на опасността от сблъсък на птици с проводниците: *„монтиране на дивертори върху проводниците на етап строителство“.* В ДОВОС/ДОСВ да се опише какъв тип дивертори ще бъдат монтирани и през какво разстояние.  Насоки за видовете дивертори, както и производители на това изделие, могат да бъдат намерени в ръководството:  Спасов, С.; С. Чешмеджиев, Д. Демерджиев, М. Георгиева, Н. Бонджев. 2022. *БЕЗОПАСНА МРЕЖА ЗА ПТИЦИТЕ - Ръководство с добри практики в модифицирането на електроразпределителната мрежа с цел да е безопасна за птиците.* БДЗП, ЕРМ Запад, София. Ръководството може да бъде изтеглено от следния съкратен уеб адрес: <https://t.ly/V5SS3>. | Прието. Взето в предвид и отразено в Доклада за ОВОС и окончателното Задание за ОВОС. |
|  | РИОСВ-Пловдив | 0-2364-1  29.08.2024 г. | Във връзка с Ваше писмо с изх. № ЦУ ЕСО 8108/06.08.2024 г. Ви информираме, че експертите в РИОСВ-Пловдив нямат забележки по така представеното Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV, с възложител „ЕСО“ ЕАД. | В становището няма посочени препоръки и забележки. |
|  | РИОСВ-Русе | И-3544  02.09.2024 г. | Заданието за обхват и съдържание на Доклад за оценка на въздействието върху околната среда на инвестиционно предложение –  ,, *Устойчиво адаптиране на националната*  *електропреносна мрежа* - *GREENABLER* - *трансформация на мрежа 220 kV към ниво на напрежение 400 kV“* е изготвено в рамките на процедурата по оценка на въздействието върху околната среда. Същото е внесено в РИОСВ-Русе за провеждане на консултации във връзка с изискванията на чл. 9 от *Наредбата за условията и реда за извършване на оценка на въздействието върху околната среда* - Наредбата за ОВОС.  След запознаване със съдържанието на заданието, Ви уведомявам, че:  - Същото е изготвено, като са следвани изискванията на нормативната уредба по околна среда.  - Предложената структура и съдържание на доклада за оценка на въздействието върху околната среда са в съответствие с минималното задължително съдържание, разписано в чл. 96, ал. 1 от *Закона за опазване на околната среда.*  *-* РИОСВ-Русе няма предложения, бележки и препоръки към представената документация. | В становището няма посочени препоръки и забележки. |
|  | РИОСВ-Стара Загора | РД-07-4779 (1)  03.09.2024 г. | Представеното в РИОСВ-Стара Загора Задание за обхват и съдържание на доклад за ОВОС за горецитираното инвестиционно предложение е изготвено в изпълнение на изискванията на Наредбата за условията и реда за извършване на оценка на въздействието върху околната среда (Наредбата за ОВОС) и отговаря на изискванията на чл. 10, ал. 3 от Наредбата. Целта на Заданието за обхват и съдържание на Доклада за ОВОС е да определи обхвата на потенциалните преки и непреки въздействия върху човека и компонентите на околната среда, които трябва да бъдат оценени в Доклада за ОВОС, като се отчете и мнението, препоръките и становищата на компетентните органи и засегната общественост. В ДОВОС ще се представят обобщени данни за обхвата на потенциалните въздействията (емисии във въздуха, отпадъчни води, отпадъци и т.н.), върху компонентите и факторите на околната среда. Оценката на въздействието върху околната среда ще съдържа информацията по чл. 96, ал. 1 от Закона за опазване на околната среда (ЗООС).  На основание гореизложеното, приемаме представеното Задание за обхват и съдържание на Доклад за ОВОС на инвестиционно предложение за „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ с Възложител ECO ЕАД без забележки. | В становището няма посочени препоръки и забележки. |
|  | РИОСВ-Хасково | ПД-1010-(2)/  16.09.2024 г. | Във връзка с представеното от Вас задание за определяне на обхвата и съдържанието на ДОВОС на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, Ви уведомявам, че от страна на РИОСВ - Хасково няма забележки и препоръки към така представеното задание по отношение на компонентите и факторите на околната среда. | В становището няма посочени препоръки и забележки. |
|  | РИОСВ-Шумен | ДО-329-(1)  05.09.2024 г. | Във връзка с представеното от Вас по реда на чл. 95, ал. 3 от Закона за опазване на околната среда /ЗООС/ Задание за обхват и съдържание на ДОВОС за цитираното по-горе инвестиционно предложение, изразявам следното становище:  **I. По заданието за обхват и съдържание на ОВОС**  Заданието за обхват и съдържание на ОВОС е изготвено съгласно изискванията на нормативната уредба по околна среда. По изложеното в заданието имаме следните забележки и препоръки, които следва да бъдат коригирани и отразени в окончателния вариант на заданието, както и съобразени при изготвянето на Доклада за ОВОС. Целта на Заданието за обхват и съдържание на Доклада за ОВОС е да определи обхвата на потенциалните преки и непреки въздействия върху човека и компонентите на околната среда.  В района на ИП няма да се съхраняват опасни химични вещества. Опасните вещества и смеси, които ще се използват, но няма да се съхраняват на площадката на ИП са: дизелово гориво, смазочни масла за строителната техника и антикорозионни бои за стълбовете. Предвижда се зареждането на техниката с горивни материали, както и подмяната на масла да става извън територията на обекта, за да няма предпоставки за разливи и вторични замърсявания на почви и води. Стълбовете ще се доставят обработени антикорозионно и боядисани, така че да не са налага поставянето на повърхностни покрития на място на всяка от площадките. Възложителят ще осигури от доставчиците информационни листи за безопасност за всеки от продуктите/горива, бои и др./, съобразен с Регламент/ЕО/ 2020/878.  В териториалния обхват на ИП, няма да се използват или съхраняват опасни вещества или препарати, равни или надвишаващи количествата по Приложение №3 на ЗООС.  Събрана и отработена е информация за всички класифицирани предприятия с нисък или висок рисков потенциал, по реда на глава седма, раздел I от ЗООС, от всички РИОСВ, измерено е отстоянието им до най-близко разположените до тях електропровод (ЕП) (от 12-те, предмет на разглеждане), както и прилежащите им и функционално свързани подстанции (п/ст).  Разглежданите с ИП обекти не са източник и не може да повишат опасностите или последствията от възникване на голяма авария в предприятията/съоръженията. Това се дължи на географското им разположение и отдалечеността им от разглежданите обекти, предмет на ИП, което важи за почти всички предприятия. За много от предприятията се посочва, че неблагоприятните последствия от евентуална голяма авария няма да окажат съществено влияние върху елементи извън територията на обекта поради географското им разположение и отдалечеността от други обекти, съгласно предоставената „Информация за засегнатата общественост в случай на голяма авария“.  Риск от аварии и мерки за предотвратяване и реагиране при инциденти и непредвидени събития: Дейностите по предотвратяване, намаляване и ликвидиране на последствия от бедствия и аварии включват: идентифициране на опасностите и оценяване на риска от възникване на извънредни ситуации и аварии; планиране и провеждане на действия за предотвратяване на извънредни ситуации и аварии; планиране и подготовка за действия при аварийни ситуации; обучение и проиграване на аварийни планове; организиране на действия при възникнали аварийни ситуации и ликвидиране на последиците от тях; разследване на причините за възникнали аварийни ситуации.  Действията за предотвратяване и ликвидиране на аварийни ситуации се регламентират със съответните експлоатационни и технологични инструкции. За възможни значими аварийни ситуации се разработват и проиграват аварийни планове. При редовно извършване на техническо обслужване и съответно поддържане на съоръжението - опасността от аварийни ситуации по време на експлоатация ще бъде сведена до минимум.  На територията на РИОСВ-Шумен попадат ВЛ „Тича“ и ВЛ „Волов“. В представените дейности няма реконструкция и модернизация на електропреносната мрежа на територията на производствени предприятия, включително такива с комплексно разрешително.  По отношение на отпадъците, след запознаване с представената информация, се установиха неточности и на следващ етап следва да се представи коректна информация на стр. 47 относно наименованието на посочените отпадъци с кодове: 17 04 05 и 17 05 06 в таблица 1.8.1.  По отношение опазване на водите е посочено, че по време на строителството, експлоатацията, закриването и рекултивацията на инвестиционното предложение, не е предвидено водовземане за питейни, промишлени и други нужди. вкл. чрез обществено водоснабдяване (ВиК или друга мрежа) и/или от повърхностни води, и/или подземни води.  Не се предвижда изграждането на водопровод и канализация и свързани с тях нови съоръжения. По време на строителството, експлоатацията, закриването и рекултивацията на ИП не се очаква генерирането на отпадъчни води. Съгласно инвестиционното предложение не се предвижда заустване в канализация и/или воден обект. За битово-фекалните води се предвижда монтирането на химически тоалетни по трасето, които редовно да бъдат подменяни от оторизирана фирма.  По отношение опазване на водите при пресичане на подземни водни тела и повърхностни водни обекти да се извърши съгласуване със съответната териториалната басейнова дирекция.  По време на строителството ще се генерира основно шум от движението на автомонтажната техника и изкопно-насипните дейности. Очакваните стойности за шумовото натоварване на работната среда в района на ИП ще бъдат под пределно допустимите норми. Източниците на шум при строителство на инвестиционното предложение се определят от вида и броя на техниката, която ще се използва. По своя характер излъчването от източниците шум по време на строителството ще е постоянно. В ИП е описана последователността на строителните работи. По време на строителството, въздействието на шума върху работещите може да се оцени като вторично, без кумулативен ефект, едновременно въздействие с вибрациите от строителните машини, краткосрочно, временно, отрицателно. Въздействие на шум върху населението не се очаква. В случаите, когато строителните работи се извършват в непосредствена близост до населени места, въздействието може да се оцени като краткосрочно, без кумулативен ефект, временно (по време на строителните работи), отрицателно, с ниски нива на шума, близки до хигиенните норми за населени места. Вибрационно въздействие се очаква при строителните работи, при които се емитира шум. Оценката на това въздействие е, че то е вторично, без кумулативен ефект, едновременно въздействие с шума от строителните машини, краткосрочно, временно, отрицателно. Въздействие на вибрации върху населението не се очаква. В случаите, когато строителните работи се извършват в непосредствена близост до населени места, въздействието може да се оцени като краткосрочно, без кумулативен ефект, временно, отрицателно, с ниски нива на вибрациите (виброскорост и виброускорение). Не се очаква никакво въздействие на йонизиращи лъчения нито по време на строителството, нито при експлоатацията на обектите. По време на строителството не се очаква никакво въздействие на електрически и магнитни полета, тъй като при монтажа на съоръженията, те са изключени и не емитират такива полета.  По време на експлоатацията на електропреносната мрежа с напрежение 400 kV е свързана с генериране на електрически и магнитни полета с интензитети, по-високи от тези, излъчвани от електропроводите 220 kV, вероятно в част от трасето близки до референтните стойности за облъчване на населените места. В зависимост от метеорологичните условия, често при експлоатацията на такива енергопреносни мрежи се емитира шум, вибрации, а също се генерира и искров разряд, който може да има връзка със създаването на аварийни ситуации. За тях няма нормативни документи, но те се предвиждат при планирането и реализирането на ел. мрежа с цел обезопасяване на съоръженията. В страната действа и законодателство, свързано с осигуряването на сервитутни зони около съоръжения с високо напрежение - подстанции и въздушни електропроводи. Не се очаква никакво въздействие на йонизиращи лъчения нито по време на строителството, нито при експлоатацията на обектите. По време на експлоатацията стойностите на електрическите и магнитните полета в някои случаи са над стойностите за предприемане на действие (СПД) за работещите. Въздействието може да се оцени като първично, без кумулативен ефект, средносрочно и дългосрочно, отрицателно. За населението не се очаква въздействие на електрически и магнитни полета над референтните стойности.  При закриване и рекултивация Шумът и вибрациите, които ще се генерират в етапа на закриване и рекултивация ще са основно от използваната автотракторна техника. Тази техника ще бъде същата, използвана в етапите на строителство и експлоатация.  **II. По отношение разпоредбите на Закона за биологичното разнообразие и Закона за защитените територии /ЗЗТ/**  По внесеното Задание за обхват и съдържание на Доклад за ОВОС на ИП, нямам забележки, препоръки и предложения. | Прието. Взето в предвид и отразено в Доклада за ОВОС и окончателното Задание за ОВОС. |
|  | Басейнова дирекция за управление на водите в Източнобеломорски район с център гр. Пловдив | ПУ-08-8 (1)/  10.09.2024 г. | В отговор на писмо с изх. № ЦУ ЕСО-8112/06.08.2024 г. (вх. № ПУ-08-8/08.08.2024 г.) и след запознаване с приложената информация, Басейнова дирекция „Източнобеломорски район” (БД ИБР) Ви уведомява, че е необходимо Доклада за ОВОС да съдържа следната информация:  1. Да се представят точни и ясни карти в подходящ мащаб, указващи точното местоположение на ИП.  2. Да се даде информация относно състоянието на повърхностните и подземните водни тела засегнати от ИП, като се използва информацията от Плана за управление на речните басейни ПУРБ на ИБР (2016-2021) по отношение на характеристиката, състоянието на водните тела и предвидените за тях мерки имащи отношение към ИП. Следва да се има предвид, че към настоящия момент тече процедура, при която се изпълняват дейности по актуализация на ПУРБ, който ще е с период на действие 2022-2027 г. Проекта на ПУРБ и програмата от мерки са публикувани за консултации с обществеността и заинтересованите страни на интернет страницата на БД ИБР.  Следва да се има предвид следното:  - „ВЛ 220 kV „Волов“ не попада в границите на БД ИБР;  - съгласно представената информация трасето на „ВЛ 220 kV „Камчия“ и „сляпо“ отклонение от ст. № 228 до п/ст „Карнобат“ преминава през границите на водосбора на следните повърхностни водни тела: „Река Мочурица от с. Мокрен до р. Сигмен“ с код BG3TU600R068, „Река Мочурица след вливане на р. Сигмен до устие“ с код BG3TU600R062, „Река Мараш“ с код BG3TU800R065, „Река Тунджа от вливане на р. Мочурица до вливане на р. Симеоновска“ с код BG3TU570R066, „Река Калница“ с код BG3TU200R007, „Язовир Роза 3“ с код BG3TU200L010, „Река Овчарица до вливане в яз. Овчарица“ с код BG3MA200R026, „Река Акбунар до вливане в яз. Овчарица“ с код BG3MA200R024, „Язовир Овчарица“ с код BG3MA200L210;  - съгласно представената информация трасето на „ВЛ 220 kV „Константиново“ преминава през границите на водосбора на следните повърхностни водни тела: „Река Соколица средно течение до яз. Розов кладенец“ с код BG3MA200R017, „Река Сазлийка от р. Овчарица до устие“ с код BG3MA200R014, „Река Марица от вливане на р. Омуровска до вливане на р. Сазлийка“ с код BG3MA350R212, „Река Харманлийска река от вливане на р. Хасковска до устие“ с код BG3MA100R234;  - съгласно представената информация трасето на „ВЛ 220 kV „Овчарица“ преминава през границите на водосбора на следните повърхностни водни тела: „Язовир Овчарица“ с код BG3MA200L210, Река Овчарица от яз. Овчарица до вливането й в р. Сазлийка“ с код BG3MA200R022, „Река Соколица горно течение“ с код BG3MA200R018, „Река Соколица средно течение до яз. Розов кладенец“ с код BG3MA200R017;  - съгласно представената информация трасето на „ВЛ 220 kV „Първенец“ преминава през границите на водосбора на следните повърхностни водни тела: „Река Марица от р. Въча до р. Чепеларска, ГК-2, 4, 5 и 6 и Марковки колектор“ с код BG3MA500R217, „Река Първенецка река от вливане на р. Пепелашка река до устие“ с код BG3MA500R126, „Река Въча от гр. Кричим до устие и притоци“ с код BG3MA600R130, „Река Стара река от гр. Пещера до устие“ с код BG3MA700R144, „Река Марица от р. Тополница до вливане на р. Въча, и ГОК-9 и ГОК-II“ с код BG3MA700R143, „Река Селска и притоци и ГОК-Чакъша“ с код BG3MA700R156;  - съгласно представената информация трасето на „ВЛ 220 kV „Хемус-Стара планина“ преминава през границите на водосбора на следните повърхностни водни тела: „Река Твърдишка горно течение преди гр. Твърдица“ с код BG3TU700R038, „Река Твърдишка долно течение от гр. Твърдица до вливането в яз. Жребчево“ с код BG3TU700R037, „Река Беленска река от вливане на р. Боровдолска до устие, р. Боровдолска, р. Блягорница“ с код BG3TU700R033, „Река Тунджа от яз. Жребчево до вливане на р. Асеновска“ с код BG3TU700R032, „Река Блатница и притоци до вливането в р. Сазлийка“ с код BG3MA200R029, „Река Овчарица от яз. Овчарица до вливането й в р. Сазлийка“ с код BG3MA200R022, „Язовир Овчарица“ с код BG3MA200L210;  - съгласно представената информация трасето на „ВЛ 220 kV „Шипка“ преминава през границите на водосбора на следните повърхностни водни тела: „Река Голямата река (р. Шипченска)“ с код BG3TU900R048, „Река Тунджа след яз. Копринка до яз. Жребчево, р. Крънска и долно течение“ с код BG3TU900R042, „Язовир Копринка“ с код BG3TU900L047, „Река Лешница“ с код BG3TU900R052, „Река Габровница“ с код BG3TU900R053, „Река Тунджа от вливане на р. Саплама до яз. Копринка, р. Карадере, р. Тъжа“ с код BG3TU900R055, „Река Тунджа след гр. Калофер до вливане на р. Саплама“ с код BG3TU900R059, „Река Свеженска река от яз. Свежен до яз. Домлян“ с код BG3MA400R090, „Язовир Домлян“ с код BG3MA400L213, „Река Стряма от с. Розино до вливане на р. Пикла и притоци“ с код BG3MA400R214, „Река Каварджиклийка от яз. Синята река до устие“ с код BG3MA400R085, „Изравнител Чернозем“ с код BG3MA400L084, „Река Пикла от с. Житница до вливането й в р. Стряма“ с код BG3MA400R077, „Река Марица от р. Въча до р. Чепеларска, ГК-2, 4, 5 и 6 и Марковки колектор“ с код BG3MA500R217, „Река Пясъчник от яз. Пясъчник до устие и ГОК-3 , с. Строево, с. Труд“ с код BG3MA500R118, „Река Потока от гр. Съединение до устие“ с код BG3MA500R128, „Река Марица от р. Тополница до вливане на р. Въча, и ГОК- 9 и ГОК-II“ с код BG3MA700R143, „Река Луда Яна от вливане на р. Стрелчанска Луда Яна до устие“ с код BG3MA700R149, „Река Селска и притоци и ГОК-Чакъша“ с код BG3MA700R156.  - съгласно представената информация трасето на „ВЛ 220 kV „Хемус-Стара планина“ преминава и над подземно водно тяло „Порови води в Палеоген - Неоген - Марица Изток“ с код BG3G0000PgN019.  3. Да се опише при реализиране на ИП дали се засягат: водни обекти по смисъла на Закона за водите, санитарно-охранителни зони, водоизточници за питейно-битово водоснабдяване, канали и др. водостопански съоръжения и зони за защита на водите съгласно чл. 119а от Закона за водите.  4. Да се разгледат обстойно дейностите предвидени за осъществяване на ИП, свързани с повърхностни и подземни води (водовземане, заустване, изкопни дейности, начин на преминаване през водните обекти и др.). Следва да се има предвид, че за дейностите по реконструкция на електропроводите, които преминават надземно над деретата и коритата на реките, е необходимо 30-дневно предварително писмено уведомяване на басейновата дирекция, съдържащо справка по чл. 58, ал. 2 от Закона за водите.  5. Представено е, че по време на строителството, експлоатацията, закриването и рекултивацията на ИП, не е предвидено водовземане за питейни, промишлени и други нужди, вкл. чрез обществено водоснабдяване (В и К или друга мрежа) и/или от повърхностни води, и/или подземни води. Не се предвижда изграждане на водопровод и канализация и свързани с тях нови съоръжения. По време на строителството, експлоатацията, закриването и рекултивацията на ИП не се очаква генерирането на отпадъчни води. Съгласно ИП не се предвижда заустване в канализация и/или воден обект. За битово-фекалните води се предвижда монтирането на химически тоалетни по трасето, които редовно да бъдат подменяни от оторизирана фирма.  6. Прогноза и оценка за очакваното въздействие върху повърхностните и подземни води и зоните за защита на водите, по време на експлоатацията на обекта, предвид изводите и резултатите от оценката на въздействието, да се заложат мерки за предотвратяване негативното влияние върху тях.  7. При разглеждане на съществуващите екологични проблеми в доклада, свързани с подземни и повърхностни води, същите да се обвържат със заложени мерки за подземни и повърхностни водни тела и зони за защита на водите описани в Раздел 7, Приложение № 1 от Програмата от мерки към План за управление на речните басейни в „Източнобеломорски район“ (ПУРБ на ИБР) 2016 - 2021 г. и Програмата от мерки на ПУРН на ИБР (мерките са описани в Приложенията към ПУРН на ИБР 2022-2027 г.).  БД ИБР счита, че изготвянето на ДОВОС съгласно представеното задание и след като се вземат предвид направените в настоящото становище препоръки, ще съдържа необходимата информация по отношение на води и водни екосистеми. | Прието. Взето в предвид и отразено в Доклада за ОВОС и окончателното Задание за ОВОС. |
|  | Басейнова дирекция за управление на водите в Черноморски район с център гр. Варна | 04-01-1458/А4/15.08.2024 | Във връзка с Ваше писмо за провеждане на консултации по Задание за обхват и съдържание на Доклад за оценка на въздействието върху околната среда за горецитираното инвестиционно предложение, съгласно чл. 9 от Наредбата за условията и реда за извършване на оценка на въздействието върху околната среда, изразявам следното становище:  1. Басейнова дирекция „Черноморски район“ (БДЧР) е изразила становище до МОСВ, с наш изх.№04-01-1458/А1/05.02.2024 г. относно инвестиционно предложение (ИП) за „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ с възложител „Електроенергиен системен оператор“ ЕАД.  2. В Доклада за ОВОС по горепосоченото ИП да се представи информация за връзката на плана с действащите План за управление на речните басейни 2016-2021 г. (ПУРБ) за Черноморски район,съгласно РДВ 2000/60/ЕС и План за управление на риска от наводнения 2022-2027г. (ПУРН) съгласно Директива 2007/60/ЕС.  3. Описанието и анализът на компонентите на околната среда в част „Води“ да се изготви съобразно информацията за водите и водните тела в Плана за управление на речните басейни в Черноморския район.  На стр. 125, т. 3.3.2. „ВЛ 220 kV „Волов“ е допусната грешка като е описано, че …“трасето на  електропровода и сервитутната му зона попада на територията на Източнобеломорския район на Басейновата Дирекция за Управление на Водите“..., необходимо е да се коригира предвид, че трасето попада в териториалния обхват на БДЧР.  На стр. 146, т. 3.3.9. „ВЛ 220 kV „Тича“ е допусната грешка като е описано, че „…трасето на  електропровода и сервитутната му зона, попада на територията на територията на Дунавски район на Басейновата Дирекция за Управление на Водите“..., необходимо е да се коригира предвид че трасето попада и в териториалния обхват на БДЧР.  4. Докладът за ОВОС следва да обхваща всички възможни въздействия върху количеството и качеството на повърхностните, подземните води и зоните за защита на водите (ЗЗВ), определени по чл. 119а от Закона за водите.  5. При изготвяне на ОВОС да се имат предвид заложените в ПУРБ цели за опазване на водните тела, върху които попада територията на ИП, както и програмата от мерки за предотвратяване и намаляване на значителни вредни въздействия върху повърхностните и подземни води. В доклада да се разпишат конкретни мерки за недопускане или намаляване на отрицателните въздействия върху повърхностните и подземните водни тела, от гледна точка на постигане на целите на околната среда и мерките за постигане на добро състояние заложени в ПУРБ 2016-2021 г.  6. В Доклада по ОВОС да се вземат предвид определените райони със значителен риск от наводнения (РЗПРН), съгласно ПУРН 2022-2027г., на територията на ИП, в териториалният обхват на БДЧР.  Трасето на въздушната линия (ВЛ) в териториалния обхват на Басейнова дирекция „Черноморски район“ попада в следните райони със значителен потенциален риск от наводнения (РЗПРН):   * BG2\_APSFR\_KA\_101 „р. Камчия - от гр. Велики Преслав до с. Бял бряг“; * BG2\_APSFR\_KA\_08 „р. Врана - гр. Търговище“ * BG2\_APSFR\_PR\_100 „Провадийска р. - от гр. Провадия до гр. Варна“ * BG2\_APSFR\_PR\_101 „Провадийска р. - гр. Каспичан“   В Доклада за ОВОС да се разпишат мерки за недопускане или намаляване на отрицателните въздействия, от гледна точка на постигане на целите и мерките за защита от вредното въздействие на водите, заложени в ПУРН 2022-2027г.  ПУРН 2022-2027г., Приложение № Ж „Национална програма за изпълнение при прилагане на ПУРН“, Изготвените карти на заплахата и на риска от наводнения и Програмата от мерки към Плана за управление на риска от наводнения за Черноморски район за басейново управление на водите са публикувани на интернет страницата на БДЧР в раздел ПУРН 2022-2027.  7. Да бъде отразена и необходимостта от спазване на съответните забрани и ограничения в поясите на СОЗ, регламентирани в Наредба № 3/16.10.2000г. на МОСВ, МРРБ и M3 (ДВ. бр. 88/2000г.) за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди.  Трасето на ВЛ преминава през границите на СОЗ около:   * пояси II и III на минерални водоизточници „Р-54х“, „Р-6х“ и „Р-179х-Осеново“, учредени със Заповеди на Министъра на околната среда и водите с №РД-209/09.03.2012 г., № РД- 208/09.03.2012 г. и №РД-206/08.03.2012 г., и в границите на пояс III около 17 бр. минерални сондажи, определена със Заповед на МОСВ №РД-255/22.04.2008 г.; * пояси II и III около ТК-4, ТК-5 - с-ма "Мътница", учредени със Заповед №15/23.11.201 Ог. на Директора на БДЧР; * пояси II и III около КИ "Дере баши"-с. Струя-Руен, Бургас .учредени със Заповед № заповед 50/05.10.2011г. на Директора на БДЧР.   8. При планиране на предназначението и начина на устройство на структурните част на територията обхваната от проекта, да се имат предвид забраните и ограниченията, регламентирани в Закона за водите. При изготвянето на Доклада по ОВОС да се обърне внимание на водните обекти (реки, язовири, дерета, долове, оврази, падини и др.). За осигуряване спазването на произтичащите забрани и ограничения съгласно Закона за водите, както и за издаване на разрешителни, е необходимо водните обекти да са отбелязани в КВС и в кадастралните карти с данни за границите и собствеността.  9. При изготвяне на Доклада по ОВОС да се имат предвид забраните и ограниченията, регламентирани в Закона за водите, включително:   * при въздушно пресичане на воден обект е необходимо 30-дневно предварително писмено уведомяване, на основание чл. 58, ал. 1, т. 3 от Закона за водите. В случай на необходимост от дейности във водния обект е необходимо издаване на разрешително за ползване на воден обект, съгласно чл. 46, ал. 1, т. 1, б. „б“ от Закона за водите. * съгласно чл. 7, ал. 1 от Закона за водите, основен принцип при отношенията, свързани със собствеността върху водните обекти е упражняването на собственост без да се допуска нарушаване на целостта и единството на хидроложкия цикъл и на природната водна система. * забраните на чл.134 от Закона за водите за разполагане на животновъдни ферми, жилищни и вилни сгради и стопански постройки в заливаемите тераси на реките и принадлежащите земи на водохранилищата, както и складиране на пестициди, депониране и третиране на отпадъци; засаждането на трайни насаждения с плитка коренова система. * изискванията на чл. 143, ал. 1 от Закона за водите, съгласно които за защита от вредното въздействие на водите не се допускат дейности с които се нарушава естественото състояние и проводимостта на речните легла, бреговете на реките и крайбрежните заливаеми ивици и използването им като депа за земни и скални маси; * забраните на чл. 146 от Закона за водите за застрояване в заливаемите тераси на реките и сервитута на хидротехническите съоръжения; * при извършване на дейности, граничещи с води и водни обекти - публична държавна собственост е необходимо да се определят граници, в съответствие с чл. 155, ал. 1, т. 1 от Закона за водите; * изискванията на чл. 198о от Закона за водите, че предоставянето на ВиК услуги на потребители се извършва единствено от ВиК оператор по реда на Закона за водите и Закона за устройство на територията.   Действащият План за управление на речните басейни (ПУРБ 2016-2021 г.) за Черноморски район, съгласно РДВ 2000/60/ЕС, както и Плана за управление на риска от наводнения (ПУРН 2022-2027 г.) с наличните информация, и анализи са публикувани на интернет страницата на БДЧР: [www.bsbd.bg](http://www.bsbd.bg) и могат да послужат при изготвяне на Доклада за ОВОС.  Настоящото становище не отменя задълженията на възложителя за изпълнение на изискванията на Закона за опазване на околната среда, Закона за водите и други специални закони и подзаконови нормативни актове, и не може да служи като основание за отпадане на отговорността, съгласно действащата нормативна уредба. | Прието. Взето в предвид и отразено в Доклада за ОВОС и окончателното Задание за ОВОС. |
|  | Басейнова дирекция за управление на водите в Дунавски район с център гр. Плевен | ПУ-01-569-(1)  12.09.2024 г. | В Басейнова дирекция „Дунавски район“ (БДДР) е постъпило Ваше писмо с изх. №ЕСО-8112/06.08.2024г., с искане на писмено становище (бележки, препоръки и предложения), относно изготвено Задание за обхват и съдържание на ДОВОС на ИП „*Устойчиво адаптиране на националната електропреносна мрежа* - *GREENABLER* - *трансформация на мрежа 220 kV към ниво на напрежение 400 kV“.* В отговор на това Ви искане изразявам следното становище:  След като се запознах с предоставеното Задание за обхват и съдържание на ДОВОС, давам следните препоръки:  1. Предвид периода на разработване на ДОВОС и извършващата се актуализация на План за управление на речните басейни (ПУРБ) за периода 2022-2027 г., следва в раздел 3 *„Характеристика на околната среда, в която ще се реализира ИП и прогнози за въздействието в т. ч. и кумулативна“*, подраздел 3.3 *„Води“,* водните тела и зони за защита на водите да се разгледат съгласно действащия към момента на изготвяне на доклада ПУРБ.  2. При изготвянето на раздел 8*„Описание на предвидените мерки за избягване, предотвратяване, намаляване и при възможност премахване на установените значителни неблагоприятни последици за околната среда и човешкото здраве“,*да се вземат предвид приложимите за ИП:  ***-*** Мерки за запазване и подобряване състоянието на повърхностните и подземните води, съобразени с програмата от мерки на действащия ПУРБ в Дунавски район на басейново управление (ДРБУ) и екологичната оценка към него;  - Мерки за намаляване на риска от наводнения, съгласно програмата от мерки към План за управление на риска от наводнения (ПУРН) 2022-2027 г. и становище по Екологична оценка №6-5/2023 г.;  - Забрани, ограничения и регламенти на чл. 143 от ЗВ.  БДДР изразява положително становище за предложеното Задание за обхват и съдържание на ДОВОС на ИП *„Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“.*  *ПУРБ 2016-2022 г., Проекта на ПУРБ за периода 2022-2027 г. и ПУРН 2022-2027 г. за ДРБУ са публикувани на интернет страницата на БДДР –* [*www.bd-dunav.org*](http://www.bd-dunav.org)*, в секция „Управление на водите“.* | Прието. Взето в предвид и отразено в Доклада за ОВОС и окончателното Задание за ОВОС. |
|  | Национален институт за недвижимо културно наследство | 7000-4813/  14.08.2024 г**.** | След като се запознахме със „Задание за обхват и съдържание на Доклад  за ОВОС на инвестиционно предложение:  „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV, с Възложител „Електроенергиен системен оператор“ ЕАД,иизвършена справка в Националния документален архив (НДА) на НИНКН и АИС „Археологическа карта на България“ (АКБ), Ви уведомяваме, че **в т. 3.10. Културно-историческо наследство** от горепосочения доклад е направен предварителен анализ на състоянието на недвижимото културно наследство в района на територията на инвестиционното намерение.  Планирано е реконструирането на 12 електропровода, които преминават през територията на 15 области, пресичайки землищата на 249 населени места. Констатирано е, че „за определяне на съществуващото състояние на обектите на културното наследство ще бъдат използвани различни информационни източници компютърна система „Археологическа карта на България“, регистрите на НИНКН, специализирани публикации, анализ на топографски карти и ортофото изображения, както и научните доклади за проведени археологически проучвания в регионите“. Въпреки огромния обем от данни е калкулирано наличието на 2310 археологически обекта в землищата на населените места, през които преминават трасетата, както и на 325 обекта на базата на данни от топографски карти. Дефиниран е буфер от 200 м. около трасетата за целите на ОВОС. На моменти текстът е прекалено формален, като например е поставен прекален акцент за значението на АИС-АКБ, а не на конкретните проблеми свързани с рисковете за културното наследство. Прави впечатление, че не са цитирани данни от регистъра на НИНКН.  Структурата на изложението е разделена на 12 части, като е направен кратък анализ на всяко от дванадесетте трасета:  1. ВЛ 220 kV „Вит“ – 2  археологически обекта попадащи в буферната зона съгласно данните от АИС-АКБ.  2. ВЛ 220 kV „Волов“ – 3  археологически обекта попадащи в буферната зона съгласно данните от АИС-АКБ.  3. ВЛ 220 kV „Кайлъка“ – 14  археологически обекта попадащи в буферната зона съгласно данните от АИС-АКБ.  4. ВЛ 220 kV „Камчия“ и „сляпо“ отклонение от ст. № 228 до п/ст „Карнобат“ – 27 археологически обекта попадащи в буферната зона съгласно данните от АИС-АКБ.  5. ВЛ 220 kV „Константиново“ – 10  археологически обекта попадащи в буферната зона съгласно данните от АИС-АКБ.  6. ВЛ 220 kV „Овчарица“ – 4  археологически обекта попадащи в буферната зона съгласно данните от АИС-АКБ.  7. ВЛ 220 kV „Първенец“ – 13  археологически обекта попадащи в буферната зона съгласно данните от АИС-АКБ.  8. ВЛ 220 kV „Стрелец“ – 13  археологически обекта попадащи в буферната зона съгласно данните от АИС-АКБ.  9. ВЛ 220 kV „Тича“ – 1  археологически обект попадащ в буферната зона съгласно данните от АИС-АКБ.  10. ВЛ 220 kV „Хемус – Стара планина“ – 9 археологически обекта попадащи в буферната зона съгласно данните от АИС-АКБ.  11. ВЛ 220 kV „Шипка“ – 37  археологически обекта попадащи в буферната зона съгласно данните от АИС-АКБ.  12. ВЛ 220 kV „Янтра“ – 3  археологически обекта попадащи в буферната зона съгласно данните от АИС-АКБ.  Въз основа на гореизложеното, при съставянето на част: Културно-историческо наследство от задание на ОВОС, както и в самия Доклад за ОВОС НИНКН препоръчва:  1. Да бъде изготвена част Културно-историческо наследство в Доклада за Екологична оценка от компетентен експерт в тази област.  2. Да се приложат актуални списъци на недвижимите културни ценности от НДА на НИНКН и АИС „АКБ“ в близост до трасетата на електропроводите и те да бъдат отразени на опорен план в подходящ мащаб и легенда.  3. В текста следва да присъства анализ на въздействието на природните и антропогенни фактори, които представляват риск за увреждането на недвижимите културни ценности и на експозиционната им среда.  4. Да се предложат специфични правила и нормативи за устройство на защитените територии и териториите за превантивна устройствена защита на недвижимото културно наследство (при наличието на такива).  Отвъд посочените препоръки НИНКН няма възражения, относно Провеждане на консултации за определяне на обхвата и съдържанието на Доклад за ОВОС на инвестиционно предложение„Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV, с Възложител „Електроенергиен системен оператор“ ЕАД. | Прието. Взето в предвид и отразено в Доклада за ОВОС и окончателното Задание за ОВОС. |
|  | Национален археологически институт с музей (НАИМ) - БАН | 496  02.09.2024 г. | След запознаване с представеното Задание за обхват и съдържание на Доклад за ОВОС и в частност с т. 3.10. Културно-историческо наследство, Ви информирам, че НАИМ - БАН няма бележки и възражения по представените материали. Направена е детайлна проверка по топографски карти и в Автоматизираната информационна система „Археологическа карта на България“ (АИС АКБ), изведен е броят на потенциално застрашените обекти в 200 м буферна зона на всеки един от 12 електропровода, и всичко е нанесено върху картен материал. Създадена е добра база, позволяваща задълбочена оценка на влиянието, което инвестиционното предложение ще окаже върху културно-  историческото наследство в района на отделните електропроводи.  На този етап НАИМ - БАН няма препоръки или предложения към представеното Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа -GREENABLER - трансформация на мрежа 220 kV към ниво на напрежение 400 kV“. | В становището няма посочени препоръки и забележки. |
|  | „Булгартрансгаз“ ЕАД | БТГ-24-00-1870(1)/  29.08.2024 г | Във връзка с получено от Вас писмо с искане за становище по представено Задание за обхвата и съдържанието на Доклад за ОВОС (задание за ДОВОС) на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, с Възложител „Електроенергиен Системен Оператор“ ЕАД, Ви уведомявам, че съгласуваме представения ни вариант на Заданието за ОВОС със следните констатации в него и препоръки за допълване за следващия етап на процедурата:  1. В Заданието за ДОВОС:  1.1 във въведението на Заданието за ОВОС не е включена информация за извършената предварителна консултация с „Булгартрансгаз“ ЕАД и полученото становище с писмо наш изх. № БТГ-24-00-1773(1)/07.08.2024 г.  1.2 С наше писмо изх. № БТГ-24-00-1773(1)/07.08.2024 г. на Изпълнителя „П-Юнайтед“ ЕООД (с копие до „Електроенергиен Системен Оператор“ ЕАД) е представена информация за газопроводи и други съоръжения, собственост на „Булгартрансгаз“ ЕАД, които се засягат от ИП „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“. В писмото са посочени и законовите изисквания, които следва да се спазват при реализиране на ИП.  1.3 информацията за засегнатите съществуващи съоръжения на „Булгартрансгаз“ ЕАД, описани в писмо изх. № БТГ-24-00-1773(1)/07.08.2024 г., в т.ч. сервитути/зони с ограничения наложени от тях, не е отразена в заданието в т. 1.1 „Описание на физичните характеристики на инвестиционното предложение и необходими площи (като усвоени терени, земеделска земя, горски площи, други) по време на фазата на строителство и фазата на експлоатация“ и в т. 2.3 „Алтернативи по местоположение“;  1.4 в т. 3 „Характеристика на околната среда, в която ще се реализира ИП и прогноза за въздействието в т.ч. и кумулативно“ липсва т. „Материални активи“, в която следва подробно да се опишат материалните активи от писмо № БТГ-24-00-1773(1)/07.08.2024 г. на „Булгартрансгаз“ ЕАД, с тяхното конкретно местоположение;  1.5 в т. 4 „Значимост на въздействията върху околната среда, определяне на неизбежните и трайните въздействия върху околната среда от строителството и експлоатацията на обекта на инвестиционното предложение, които могат да се окажат значителни и които трябва да се разгледат подробно в ДОВОС, в т. ч. в случаите по чл. 99б във връзка с чл. 109, ал. 4 от ЗООС“ липсва т. „Материални активи“, в която подробно да бъде описан начина на въздействие върху материалните активи на „Булгартрансгаз“ ЕАД, посочени в писмо изх. № БТГ-24-00-1773(1)/07.08.2024 г. по време на строителството и експлоатацията на съоръженията в обхвата на ИП, вкл. изкопни дейности, изграждане на съоръжения в сервитутните зони и др.  *Предвид горното, Ви уведомявам, че на основание чл. 95, ал. 4, т. 4 на Закона за опазване на околната среда (ЗООС) считаме, че в доклада за ОВОС е необходимо да бъдат включени, както следва:*  2. В доклада за ОВОС:  2.1 следва по подходящ начин да се опишат съоръженията собственост на „Булгартрансгаз“ ЕАД посочени в писмо № БТГ-24-00-1773(1)/07.08.2024 г.;   * 1. да се създаде т. „Материални активи“;   2.3 в т. „Материални активи“ да се опишат всички съоръжения на „Булгартрансгаз“ ЕАД посочени в писмо № БТГ-24-00-1773(1)/07.08.2024 г.;  2.4 в т. „Материални активи“ и да се опишат конкретните въздействия върху материалните активи на „Булгартрансгаз“ ЕАД посочени в писмо № БТГ-24-00- 1773(1)/07.08.2024 г.;  2.5 в т. „Материални активи“ да се оцени значимостта на последствията за съоръженията собственост на „Булгартрансгаз“ ЕАД посочени в писмо № БТГ-24-00-1773(1)/07.08.2024 г. Избраната алтернатива за осъществяване на ИП следва да бъде съобразена със съответните изисквания/ограничения на Наредба № 16 от 09.06.2004 г. за сервитутите на енергийните обекти и на Наредба № 6 от 25.11.04 г. за технически правила и нормативи за проектиране, изграждане и ползване на обектите и съоръженията за пренос, съхранение, разпределение и доставка на природен газ;  2.6 при необходимост към мерките в доклада за ОВОС да бъдат включени мерки с цел избягване, предотвратяване, намаляване и при възможност премахване на установените значителни неблагоприятни последици за материалните активи, собственост на „Булгартрансгаз“ ЕАД описани в писмо № БТГ-24-00-1773(1)/07.08.2024 г.;  2.7 Предвид изискванията на чл. 97, ал. 3 на ЗООС „Булгартрансгаз“ ЕАД да бъде разглеждано като „заинтересовано юридическо лице“ и съгласно чл. 97, ал. 4 на ЗООС и чл. 17, ал. 1, т. 5 на Наредбата за условията и реда за извършване на ОВОС „Булгартрансгаз“ ЕАД да бъде уведомено за мястото и датата на общественото обсъждане.  3. Изисквания на „Булгартрансгаз“ ЕАД, свързани със съгласувателни процедури, съгласно ЗУТ, ЗЕ и други нормативни актове:  - Разработените (ПУП и инвестиционен проект) за предвидените за изграждане, реконструкция или подобряване обекти в обхвата на ИП (електропроводи, подстанции и др.), които пресичат трасетата на съществуващите съоръжения, собственост на „Булгартрансгаз“ ЕАД (преносни газопроводи, BE, оптични, съобщителни и ел. захранващи кабели), и/или засягат сервитута им, е необходимо да бъдат съгласувани с „Булгартрансгаз“ ЕАД в качеството на заинтересовано лице - носител на ограничени вещни права (сервитут), преди одобряването им от компетентните органи по ЗУТ. В същите следва да бъде отразена предоставената от нас информацията за съществуващите съоръжения на „Булгартрансгаз“ ЕАД, в т.ч. зони с ограничения наложени от тях. | Прието. Взето в предвид и отразено в Доклада за ОВОС и окончателното Задание за ОВОС. |
|  | Община Борово (област Русе) | 26-66-2#1  29.08.2024 г. | Във връзка с Ваше писмо, постъпило в деловодството на Община Борово с вх. №26-66-2/08.08.2024г., /Ваш изх. № ЕСО-8099/06.08.2024г./, относно Провеждане на консултации за определяне на обхвата и съдържанието на Доклад за ОВОС на инвестиционно предложение “Устойчиво адаптиране на националната електропреносната мрежа — GREENABLER трансформация на мрежа 220 kV към ниво на напрежение 400 kV”, с Възложител „Електроенергиен системен оператор“ ЕАД, Ви уведомяваме, че Община Борово изразява положително становище.  Уведомяваме Ви също, че е осигурен достъп на интернет адрес: [https://www.borovo.org/bg/news.html д](https://www.borovo.org/bg/news.html%20д)о процедурата по провеждане на консултациите за определяне на обхвата и съдържанието на Доклада за ОВОС за изразяване на мнения и становища от заинтересованото население. Обявлението е публикувано на интернет страницата на 23.08.2024 г. | В становището няма посочени препоръки и забележки. |
|  | Община Габрово (област Габрово) | ИЕ-03-06-37#1  13.09.2024 г. | Във връзка с постъпило писмо под горния номер в деловодството на Община Габрово, относно процедурата за оценка качеството на представения доклад за оценка въздействието върху околната среда (доклад за ОВОС) за **Задание за обхвата н съдържанието на Доклад за ОВОС за инвестиционно предложение** *„****Устойчиво адаптиране на националната електропреносна мрежа*** *-* ***GREENABLER - трансформация на мрежа 220 kV към ниво на напрежение 400 kV, с възложител „Електроенергиен системен оператор“*** ***ЕАД***, Ви уведомяваме следното:  Община Габрово обяви Задание за обхвата и съдържанието на Доклад за ОВОС за инвестиционно предложение на интернет страницата на Община Габрово: [https://gabrovo.bg/bg](https://gabrovo.bu/bg) „Дейности и услуги“, под меню „Устройство на територията, инфраструктура и екология“ и в Центъра за административно обслужване (ЦАО) към Община Габрово, както и в административните сгради на кметство с. Чарково, с. Лесичарка. с. Донино, с. Копчелиите от **08.08.2024 г. до 08.09.2024 г.**  В законовия срок за обществен достъп до инвестиционното намерение, **няма** постъпили становища/възражения/мнения и други от заинтересовани лица/организации.  **Задание за обхвата и съдържанието на Доклад за ОВОС за инвестиционно предложение** *„****Устойчиво адаптиране на националната електропреносна мрежа*** *—* ***GREENABLER - трансформация на мрежа 220 kV към ниво на напрежение 400 kV, с възложител******„Електроенергиен системен оператор“ ЕАД*** беше разгледан на заседание на Общински експертен съвет по устройство на територията (ОЕСУТ), с цел гарантиране на обществения интерес при опазване на елементите на техническата инфраструктура при изпълнение на строително ремонтни работи СМР.  Съдържанието на**Задание за обхвата и съдържанието на Доклад за ОВОС за инвестиционно предложение** „***Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV, с възложител*** ***„Електроенергиен системен оператор“ ЕАД* съответства** на чл. 96, ал.1 от ЗООС и чл. 11 и чл. 12 от *Наредбата за условията и реда за извършване на оценка на въздействието върху околната среда (НУРИОВОС).* До момента са спазени процедурите и етапите по уведомяване и съгласуване на документацията.  Община Габрово няма забележки по съдържанието и обхвата на Доклада по ОВОС за горецитираното ИП.  **Обръщаме внимание, че Община Габрово и засегнатото население трябва да бъдат информирани за всички последващи процедури, с цел осигуряване на обществен достъп и публичност.** | В становището няма посочени препоръки и забележки. |
|  | Община Горна Оряховица (област В. Търново) | РД2600-753-2  09.09.2024 г. | Във връзка с Ваше писмо с вх.№2600-753/08.08.2024 г. до Кмета на община Горна Оряховица, относно провеждане на консултации за определяне на обхвата и съдържанието на Доклад за ОВОС на горецитираното инвестиционно предложение, Ви уведомяваме следното:  С писмо изх. №РД2600-753-1/16.08.2024г. общинска администрация е уведомила кметовете на засегнатите кметства - гр. Долна Оряховица, с. Първомайци, с. Янтра,с. Правда, с. Писарево, с. Върбица и с. Крушето за провежданите консултации, съгласно чл.9 от Наредбата за условията и реда за извършване на оценка на въздействието върху околната среда. В посочения 14-дневен срок не са постъпили мнения, предложения и становища по представеното Задание за обхват и съдържание на доклад за ОВОС за инвестиционно предложение „Устойчиво адаптиране на националната електропреносна мрежа GREENABLER - трансформация на мрежа 220 kV към ниво на напрежение 400 kV“, с възложител „Електроенергиен системен оператор“ ЕАД. | В становището няма посочени препоръки и забележки. |
|  | Община Гълъбово (област Стара Загора) | 26-00-558/  09.09.2024 г. | На основание чл. 9 от Наредбата за условията и реда за извършване на оценка на въздействието върху околната среда, Ви уведомяваме, че Община Гълъбово няма възражения и препоръки, както и няма постъпили такива във връзка с публикуваното обявление за обществен достъп на Доклад за оценка на въздействието върху околната среда /ОВОС/ инвестиционно предложение за „**Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV**“, с Възложител ЕСО ЕАД. | В становището няма посочени препоръки и забележки. |
|  | Община Долни Дъбник (област Плевен) | 2600-4459-(1)  21.08.2024 г. | Във връзка с постъпило от Вас писмо с вх. № 2600-4459/08.08.2024 г., Ви уведомяваме, че **съгласуваме** следния документ: - Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220kV към ниво на напрежение 400kV“, с Възложител „Електроенергиен системен оператор“ ЕАД. | В становището няма посочени препоръки и забележки. |
|  | Община Дряново (област Габрово) | 27-00-91/  10.09.2024 г. | В общинска администрация - Дряново, с вх. № 27-00-91/08.08.2024 г., е постъпило писмо с Ваш изх. № ЦУ ЕСО-8099/06.08.2024 г., с което се предоставя задание за обхвата и съдържанието на Доклад за оценка на въздействието върху околната среда (ОВОС) на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ с цел провеждане на консултации със засегнатата общественост. Трасето на **„ВЛ 220 kV „Янтра“ с габарит за нова ВЛ 400 kV“ (п/ст „Балкан“ - п/ст „Горна Оряховица“),** с обща дължина 44,876 km минава през терени, попадащи в землището на **с. Длъгня, с. Туркинча, гр. Дряново, с. Геша, общ. Дряново, обл. Габрово.**  След запознаване с предоставените документи, осигуреният обществен достъп до тях, предвид факта, че трасето на **„ВЛ 220 kV „Янтра“ от п/ст „Балкан“ - п/ст „Горна Оряховица“** с габарит за нова ВЛ 400 kV“, с обща дължина 44,876 км., засяга следните защитени зони и територии:  **BG0000214 „Дряновски манастир“,** обявена със Заповед № РД-312/31.03.2021г. на министъра на ОСВ (обн. ДВ, бр. 50 /22.06.2021 г.)  **- ЗМ „Дряновски манастир“,** разположена в землището на гр. Дряново, с. Геша и с. Царева ливада, община Дряново, област Габрово, обявена за историческо място със Заповед No 357/09.02.1973 г. на МГОПС и отчитайки становищата на засегнатите жители, Община Дряново изразява следното становище по предоставения за обществено обсъждане документ:  В Доклада за оценката на въздействието върху околната среда (ОВОС) на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ следва да се обърне внимание по следните точки:  1. Инвестиционното предложение попада в обхвата на чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, ДВ бр.73/2007 г., изм. и доп., ДВ, бр. 3/2011 г.) и подлежи на процедура по оценка за съвместимостта му с предмета и целите на опазване на горецитираната защитена зона по реда на чл. 31, ал. 4 във връзка с ал. 1 от ЗБР.  2. Реализацията на инвестиционното предложение засяга места на обитание, почивка, хранене и размножаване на животински видове предмет на опазване в защитена зона „Дряновски манастир“ с код BG0000214.  3. По време на реализацията на инвестиционно намерение е възможно безпокойство на животински видове, предмет на опазване в зоната.  4. Възможно е генериране на строителни отпадъци, както и отпадъци от почва, камъни и изкопани земни маси при оформянето на фундаментите, което да доведе до замърсяване на компонентите и факторите на околната среда.  Към всеки от посочените проблеми следва да се изготви подробен анализ и набележат конкретни мерки, които да бъдат предприети от концесионера.  От гледна точка на ефективното опазване и управление на природни територии изцяло подкрепяме международно приетите принципи, че управлението на природни територии е насочено към постигането на природозащитни цели, които в конкретния случай са природозащитните цели на Директивата за местообитанията и дивата флора и фауна. При изготвяне на Доклад за оценка за съвместимост да се изхожда преди всичко от **Принципа на предпазливост.** Да бъде включена информация, съдържаща:  1. Анализ на възможните значителни въздействия върху обектите на защита в зоната и отчитане на кумулативния ефект от вече изградени, процедирани или очаквани инвестиционни предложения.  2. Предложения за смекчаващи мерки, за предотвратяване, намаляване и възможно отстраняване на неблагоприятните въздействия от осъществяване на инвестиционното предложение върху защитени зони. | Прието. Взето в предвид и отразено в Доклада за ОВОС и окончателното Задание за ОВОС. |
|  | Община Павел баня (област Стара Загора) | РД-20-738#1/  27.8.2024 г. | Във връзка с писмо Ваш изх. № ЦУ -ЕСО-8099 /06.08.2024 година относно провеждане на консултации за определяне на обхвата и съдържанието на Доклад за оценка на въздействието върху околната среда на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, с Възложител „Електроенергиен системен оператор“ ЕАД, Ви информираме, че нямаме забележки. | В становището няма посочени препоръки и забележки. |
|  | Община Пловдив (област Пловдив) | Към 24 Ф-4313-(1)/  04.09.2024 г. | Уведомяваме Ви, че предоставената от Вас информация касаеща Ваше искане за становище във връзка със ЗАДАНИЕ ЗА ОБХВАТ И СЪДЪРЖАНИЕ НА ДОКЛАД ЗА ОВОС НА ИНВЕСТИЦИОННО ПРЕДЛОЖЕНИЕ „УСТОЙЧИВО АДАПТИРАНЕ НА НАЦИОНАЛНАТА ЕЛЕКТРОПРЕНОСНА МРЕЖА GREENABLER - ТРАНСФОРМАЦИЯ НА МРЕЖА 220 kV КЪМ НИВО НА НАПРЕЖЕНИЕ 400 kV“ е заведено в деловодството на Община Пловдив с вх. № 24Ф-4313/08.08.2024г.  Инвестиционното предложение (ИП) на ECO ЕАД се изразява в реконструкция на част от съществуващата електропреносна мрежа 220 kV към ниво на напрежение 400 kV и включва реконструкция на 12 броя електропроводи, както и прилежащите им и функционално свързани подстанции - 14 броя.  С Решение на Министерски съвет № 713/12.10.2023г., обектът е обявен за национален обект и обект с национално значение.  Инвестиционното намерение ще се реализира и обхваща дванадесет електропровода, като на територията на Община Пловдив попада Електропровод 7. *„ВЛ**220 kV „Първенец“ с* *габарит за нова ВЛ 400 kV“**(п/cm „Алеко“ – п/cm „Пловдив“), с обща дължина 39.590 km, Въведена в експлоатация през 1960 г.*  ВЛ 220 kV „Първенец“ представлява връзката между п/ст „Алеко“ и п/cт „Пловдив“. Стълбовната линия на електропровода е за една тройка проводници марка АСУ-300 с хоризонтално разположение и две м.з. въжета тип С-70. Към настоящия момент фазовите проводници са подменени с АСО-400. Носителните стълбове на ВЛ 220 kV„Първенец“ са тип НМВ, заваръчна конструкция, с хоризонтално разположение на проводниците и две мълниезащити въжета. Опъвателните стълбове са тип ЪМВ и ОМВ, аналогични на носителните. За активна защита от вибрации на фазовите проводници са монтирани виброзаглушители. По така описаното съществуващо положение са изправени 114 бр. стоманорешетъчни стълбове при дължина на електропровода приблизително 39,5 км. ВЛ 220 kV „Първенец“ ще се реконструира за една тройка по три проводника на фаза проводници АСО-400 и две мълниезащитни въжета, тип OPGW и С-70, окачени на стоманорешетъчни стълбове, болтова конструкция с антикорозионна защита „горещо поцинковане“ за 400 kV. Ще се реконструира и прилежащата п/ст „Пловдив“. Проводниците ще са оразмерени по метода на „фиктивните напрежения“ с номинално допустимо механично напрежение на опън σmax = 92,77 МРа. Стълбовете ще бъдат изпълнени с типови фундаменти за плоско фундиране категоризирани на здрава почва, 50% и 100% воден подем. Изборът на типа на фундаментите ще се извърши, съгласно геоложки доклад, предоставен в работния проект и взетите технически решения в него. Трасето на електропровода, както и сервитутьт няма да бъдат променяни. ИП ще се реализира изцяло в съществуващите граници на електропровода. В максимална степен ще бъде запазено и местоположението на съществуващите стълбове.  В Заданието са разработени и обхванати:   * характеристика на инвестиционното предложение; * описание на физичните характеристики на инвестиционното предложение и необходими площи; * етапи на реализиране на инвестиционното предложение; * описание на основните характеристики на производствения процес, например вид и количество на ползваните суровини и материали, в т.ч. на опасните вещества от приложение № 3 към ЗООС, които ще бъдат налични в предприятието/съоръжението и капацитета на съоръженията за тяхното съхранение и употреба в случаите по чл. 996 ЗООС; * използвани енергоносители; * източници на водоснабдяване, водни количества, разрешителни за водоползване и ползване на воден обект, баланс на водите; * определяне на вида и количеството на очакваните отпадъци и емисии ; * генерирани отпадъчни води; * генерирани твърди отпадъци; * генерирани енергетични замърсители; * риск от аварии и мерки за предотвратяване и реагиране при инциденти и непредвидени събития; * мониторинг; * алтернативи за осъществяване на инвестиционното предложение; * характеристика на околната среда, в която ще се реализира инвестиционното предложение и прогноза за въздействието, в т. ч. и кумулативно; * природни обекти - защитени територии; * минерално разнообразие; * биологично разнообразие; * здравен риск ; * значимост на въздействията върху околната среда, определяне на неизбежните и трайните въздействия върху околната среда от строителството и експлоатацията на обекта на инвестиционното предложение, които могат да се окажат значителни и които трябва да се разгледат подробно в ДОВОС, в т. ч. в случаите по чл. 99б във връзка с чл. 109. ал. 4 от ЗООС;   Във връзка с гореизложеното приемаме така предоставеното Задание и считаме, че е изготвено с обхват и съдържание в съответствие със Закона за Опазване на околната среда. | В становището няма посочени препоръки и забележки. |
|  | Община Полски Тръмбеш (област В. Търново) | **РД-01-09-9356-1**  **09.09.2024 г.** | Във връзка с постъпило Ваше писмо с вх. № РД-01-09-9356/08.08.2024 г., за изразяване на становище, относно Задание за обхват и съдържание на Доклад за ОВОС на инвестиционно предложение„Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400kV“ с Възложител „Електроенергиен системен оператор “ ЕАД.  На 13.08.2024 г. е поставено съобщение с информация на интернет страницата на общината [www.trambesh.eu](http://www.trambesh.eu) и на информационните табла на засегнатите кметства на Община Полски Тръмбеш, за уведомяване на засегнатата общественост, като резултат от осигурения обществен достъп до информацията за инвестиционното предложение за „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV, с Възложител „Електроенергиен системен оператор“ ЕАД, няма постъпили становища /възражения /, мнения и др. от засегнатата общественост. | В становището няма посочени препоръки и забележки. |
|  | Община Провадия (област Варна) | РД 2600.672(1)  12.08.2024 г. | Във връзка с получено в деловодството на Община Провадия Ваше писмо с гореописания номер, относно провеждане на консултации за определяне на обхвата и Съдържанието на Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220kV към ниво на напрежение 400kV“, с възложител ECO ЕАД, Ви уведомявам, че засегнатата общественост е информирана по следният начин:  1. Информацията е поставена на табло в информационен център нa Община Провадия, както и е публикувана на официалната интернет страница на Община Провадия на адрес [www.provadia.bg](http://www.provadia.bg) на 12.08.2024 г.  2. С писмо с изх. номер РД 1000-48/12.08.2024г. информацията е изпратена на всички кметове на кметства на територията на общината. | В становището няма посочени препоръки и забележки. |
|  | Община Раднево (област Стара Загора) | 2600-1210 (1)  21.08.2024 г. | Във връзка с Ваше писмо с Изх. № ЕСО-8099/06.08.2024 г., Ви уведомявам, че община Раднево разгледа полученото задание за обхват и съдържание на Доклад за ОВОС за гореупоменато инвестиционно предложение. На страницата на Община Раднево е публикувано съобщение в тази връзка за уведомяване на местните жители. Обява е поставена и на информационните табла в кметствата на селата Ковачево и Полски Градец, попадащи в обхвата на инвестиционното намерение. На този етап няма постъпили становища/възражения/препоръки.  Общината дава положително становище на заданието за обхват и съдържание на Доклад за ОВОС като прави само едно уточнение, което може да бъде допълнено в него, а именно, че в резултат от провежданата политика по отношение качеството на атмосферния въздух на нейна територия Общината вече не е идентифицирана като зона с превишени нива на контролираните замърсители. В тази връзка Община Раднево вече не е част от новата Заповед № 257/22.03.2022 г. на Министъра на околната среда и водите, визираща списък на районите за оценка и управление на качеството на атмосферния въздух и няма задължителен ангажимент за разработването на Програма за намаляване на нивата на замърсителите в атмосферния въздух (ФПЧ10) и достигане на установените норми за вредни вещества на територията й. | Прието. Взето в предвид и отразено в Доклада за ОВОС и окончателното Задание за ОВОС. |
|  | Община Руен (област Бургас) | РД-11-221 (3)/  10.09.2024 г. | Приложено Ви изпращам мой акт, от който е видно, че в законоустановения четиринадесетдневен срок в деловодството на Община Руен не са регистрирани писмени предложения и възражения по Ваше писмо с под горните регистрационни индекси и дати, с което да се информира засегнатото население на Община Руен за инвестиционно предложение: „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“.  ПРИЛОЖЕНИЕ: Съгласно текста  **АКТ**  Днес 10 септември 2024 г. (вторник) долуподписаният арх. Айдън Сейдахмед Гюджен - главен архитект на Община Руен с настоящия акт удостоверявам, че на 26.08.2024 г. (понеделник) копие на писмо с вх. № РД-11-221(1)/12.08.2024 г. на Електроенергиен системен оператор ЕАД, гр. София - 1618, бул**.** „Цар Борис III“, № 201 за провеждане на консултации за определяне на обхвата и съдържанието на Доклад за ОВОС на инвестиционно предложение: „Устойчиво адаптиране на националната електропреносна мрежа GREENABLER - трансформация на мрежа 220 kV към ниво на напрежение 400 kV“ е поставено както на видно място в сградата на Община Руен.  В срок за обжалване, определен с нормата на чл. 149, ал. 1 от Административнопроцесуалния кодекс, в деловодството на Община Руен не са регистрирани писмени възражения. | В становището няма посочени препоръки и забележки. |
|  | Община Симеоновград (област Хасково) | С-4127#1/  10.09.2024 | Във връзка с постъпило инвестиционно предложение с вх. № С-4127/09.08.2024 относно „Устойчиво адаптиране на националната електропреносна мрежа - GREENABLER“ - трансформация на мрежа 220 kV към ниво на напрежение 400 kV, Ви уведомяваме, че в Община Симеоновград няма постъпили жалби, предложения и възражения за изграждането й . | В становището няма посочени препоръки и забележки. |
|  | Община Стражица (област Велико Търново) | 6924-1  13.08.2024 г. | Във връзка с Ваше писмо с изх.№ ЦУ ЕСО-8099/06.08.2024 г., относно изготвено Задание за обхват и съдържание на Доклад за ОВОС на инвестиционно предложение: „*Устойчиво адаптиране на националната електропреносна мрежа* - *GREENABLER - трансформация на мрежа 220 kV към ниво на напрежение 400 kV“,* Община Стражица изразява следното **становище:**  След подробно запознаване и обсъждане на съдържанието на Доклад за ОВОС с приложенията към него, Ви информираме, че така разработеният Доклад е в съответствие с действащото законодателство и подзаконовата актуалната нормативна уредба.  Заданието дава яснота за пространствено измерение на предвижданията за реконструкция на част от съществуващата електропреносна мрежа 220 kV към ниво на напрежение 400 kV в далекоперспективен хоризонт, като се предвижда експлоатацията на Инвестиционното предложение да продължи над 50 години.  В частта от трасето, касаеща преминаването на електропровода през землищата на селата Бряговица, Благоево, Кесарево, Балканци и Кавлак, намиращи се на територията на Община Стражица и по-точно подстанция: „*ВЛ* *220 kV „ Тича “ с габарит за нова ВЛ 400 kV" (п/ст „ Мадара* *“* - *п/ст „Горна Оряховица“), с обща дължина 117,338 км.“,* Ви уведомяваме, че Община Стражица няма възражения, забележки или предложения за корекции към така разработеното Задание за обхват и съдържание на Доклад за ОВОС на инвестиционно предложение: „*Устойчиво адаптиране на националната електропреносна мрежа* - *GREENABLER* - *трансформация на мрежа 220 kV към ниво на напрежение 400 kV"* на ECO ЕАД. | В становището няма посочени препоръки и забележки. |
|  | Община Червен бряг (област Плевен) | 38-00-975-(1)  13.08.2024 г. | Във връзка с Ваше писмо Рег. №38-00-975/08.08.2024 г. до Кмета на Община Червен бряг, Ви уведомяваме, че изразяваме положително становище за разработено от Вас Предложение на Задание за определяне обхват и съдържание на Доклад за оценка на въздействието върху околната среда (ОВОС) на инвестиционно предложение „Устойчиво адаптиране на националната електропреносна мрежа - GREENBLER - трансформация на мрежа 220 kV към ниво на напрежение 400 kV“, с Възложител „Електроенергиен системен оператор“ ЕАД. | В становището няма посочени препоръки и забележки. |
|  | Община Шумен (област Шумен) | 26-00-2239  03.09.2024 г. | На основание разпоредбите на чл. 95, ал.3 от Закона за опазване на околната среда, чл.9, ал.3. т.2 от Наредбата за условията и реда за извършване на оценка на въздействието върху околната среда, възложителят „Електроенергиен системен оператор“ ЕАД е внесъл в Община Шумен искане за издаване на становище и препоръки относно обхвата и съдържанието на задание за изготвяне на Доклал за оценка на въздействието върху околната среда на инвестиционно предложение *„Устойчиво адаптиране на националната електропреносна мрежа* - *GREENABLER - трансформация на мрежа 220 kV към ниво на напрежение 400 кV“.*  Инвестиционното предложение предвижда реконструкция на 12 бр. съществуващи електропроводи с обща дължина 965 km, разположени на територията на цялата страна и прилежащите им и функционално свързани подстанции, като се преминава от 220 kV към ниво на напрежение 400 kV;  1. „ВЛ 220 kV „Вит“ от п/ст „Мизия“ до ст. № 251 с габарит за нова ВЛ 400 kV“ (п/ст „Мизия“), с обща дължина 37,968 km;  2. „ВЛ 220 kV „Волов“ с габарит за нова ВЛ 400 kV“ (п/ст „Добруджа“- п/ст „Мадара“), с обща дължина 45,967 km;  3. „ВЛ 220 kV „Кайлъка“ oт ст. № 251 до п/ст „Горна Оряховица“ с габарит за нова ВЛ 400 kV (п/ст „Горна Оряховица“), с обща дължина 93,443 km;  4. „ВЛ 220 kV „Камчия“ и „сляпо“ отклонение“ от ст. №228 до п/ст „Карнобат“ с габарит за нова ВЛ 400 kV“ (п/ст „Добруджа“ -п/ст „ТЕЦ Марица Изток 2“ & п/ст „Карнобат“), с обща дължина 181,989 km;  5. „ВЛ 220 kV „Константиново“ с габарит за нова ВЛ 400 kV“ (п/ст „Узунджово“ - п/ст „ТЕЦ Марица Изток 3“), с обща дължина 45,143 km;  6. „ВЛ 220 kV „Овчарица“ c габарит за нова ВЛ 400 kV“ (п/ст „ТЕЦ Марица Изток 2“ – п/ст „ТЕЦ Марица Изток 3“), с обща дължина 34,617 km;  7. „ВЛ 220 kV „Първенец“ с габарит за нова ВЛ 400 kV“ (п/ст „Алеко“ – п/ст „Пловдив“ ), с обща дължина 39,590 km;  8. „ВЛ 220 kV „Стрелец“ с габарит за нова ВЛ 400 kV“ (п/ст „Горна Оряховица“-п/ст „Образцов чифлик“), с обща дължина 80,668 km;  9. „ВЛ 220 kV „Тича“ с габарит за нова BJI 400 kV“ (п/ст „Мадара“ – п/ст „Горна Оряховица“), с обща дължина 117,338 km;  10. „ВЛ 220 kV „Хемус-Стара планина“ от п/ст „ТЕЦ Марица Изток 2“ до п/ст „Горна Оряховица“ и отклонение от ст. № 157 до п/ст „Твърдица“ с габарит за нова ВЛ 400 kV“ (п/ст „ТЕЦ Марица Изток 2“ до п/ст „Горна Оряховица“ & п/ст „Твърдица“), с обща дължина 108,734 km;  11. „ВЛ 220 kV „Шипка“ от „Алеко“ до п/ст „Балкан“, както и отклонение от ст. №280 за п/ст „Чудомир“ с габарит за нова ВЛ 400 kV“ (п/ст „Алеко“ - п/ст „Балкан“ & п/ст „Чудомир“), с обща дължина 135,326 km;  12. „ВЛ 220 kV „Янтра“ с габарит за нова ВЛ 400 kV“ (п/ст „Балкан“ – п/ст „Горна Оряховица“), с обща дължина 44,876 km.  На територията на община Шумен попадат два обекта:   * *„ВЛ 220 кV „Волов“ с габарит за нова ВЛ 400 кV” (п/cm „Добруджа“ – п/ст „Мадара“), с обща дължина 45,967 km.*   Трасето на ВЛ минава през терени, попадащи в землищата на гр. Шумен, с. Васил Друмево, с. Мадара, общ. Шумен, обл. Шумен.  Трасето на електропровода, както и сервитутът няма да бъдат променяни. ИП ще се реализира изцяло в съществуващите граници на електропровода. В максимална стенен ще бъде запазено и местоположението на съществуващите стълбове.   * *„ВЛ 220 кV „Тича“ с габарит за нова BJI 400 kV“ (п/ст „Мадара“ – п/ст „Горна Оряховица“ ), с обща дължина 117,338 km;*   Трасето на ВЛ минава през терени, попадащи в землищата на гр. Шумен, с. Васил Друмево, с. Дибич, общ. Шумен, обл. Шумен;  Трасето на електропровода, както и сервитутът няма да бъдат променяни. ИП ще се реализира изцяло в съществуващите граници на електропровода. В максимална степен ще бъде запазено и местоположението на съществуващите стълбове.  След запознаване със съдържанието на представения документ бяха установени следните несъответствия:  • В точка 1.3.5. Информация за предприятия с рисков потенциал в обхвата на ИП за:  **9.2. „ВЛ 220 kV „Волов“** в т. 12 „Алкомет“ АД е записано, че предприятието е в *текуща процедура па глава 7 от ЗООС“.* Следва да се има предвид, че процедурата е приключила.  На същия ред в таблицата е посочено отстояние 0.09 км (по права линия) от *п/ст „Добруджа“.* От приложената карта №1 на инвестиционното предложение е видно, че най- близко разположената подстанция на територията на община Шумен е п/ст „Мадара“.  **9.9 „ВЛ 220 kV „Тича“** в т. 8 „Алкомет“ АД е записано, че предприятието е в „*текуща процедура по глава 7 от ЗООС“.* Следва да се има предвид, че процедурата е приключила.  На стр. 306 в Таблица 2. Брой жители по област, община и населено място за община Шумен е посочено *149 628.* В таблица№1 на стр. 300 е записано, че броят на населението на общината е 78 112.  Препоръката на Община Шумен е при изготвяне на окончателното задание за изготвяне на Доклал за оценка на въздействието върху околната среда на инвестиционно предложение *„Устойчиво адаптиране на националната електропреносна мрежа* - *GREENABLER - трансформация на мрежи 220 kV към ниво на напрежение 400 kV“* да се отстранят констатираните неточности в информацията. | Прието. Взето в предвид и отразено в Доклада за ОВОС и окончателното Задание за ОВОС. |
|  | Областно Пътно Управление - Търговище | 53-00-699/  12.09.2024 г. | От посочените в инвестиционното предложение електропроводи, на територията на Областно пътно управление /ОПУ/ - Търговище попада ВЛ 220 kV „Тича“ с габарит за нова ВЛ 400 kV“ (п/ст „Мадара“ - п/ст „Горна Оряховица“), с обща дължина 117,338 km. Въведена в експлоатация през 1968 г.  ОПУ - Търговище не възразява по направеното предложение, като при проектирането по отношение на минималните отстояния на вертикалните и хоризонтални габарити при пътищата от републиканската пътна мрежа, следва да се спазят изискванията на Наредба № 3 от 09.06.2004 г. за устройството на електрическите уредби и електропроводните линии. | В становището няма посочени препоръки и забележки. |
|  | Областно Пътно Управление - Шумен | 53-00-907/  11.09.2024 г. | *Препратено към Агенция Пътна инфраструктура.*  Приложено Ви изпращам представено от „Електроенергиен системен оператор“ ЕАД Задание за обхват и съдържание на Доклад за ОВОС и приложения към него за становище.  *Приложение:*  - Писмо на „Електроенергиен системен оператор“ ЕАД с Вх. № 53-00-1446/10.09.2024  - Задание и приложения. | В становището няма посочени препоръки и забележки. |
|  | Областно Пътно  Управление – Ямбол | 53-00-623/  11.09.2024 г. | Въздушна линия 220 kV „Камчия“ в участъка от стълб №1 до стълб №228 засяга следните републикански пътища на територията на област Ямбол:  - АМ „Тракия“  - път I-7 „Петолъчката-Могила-Окоп“  - път II-53 „Ямбол - Калчево“  - път III-6601 „Гълъбинци - Межда - Скалица“  - път III-536 „Ямбол - Роза“  - път III-5304 „Ямбол - Кукорево“  - път III-7072 „Ямбол - Чарган“  - път III-707 „Стралджа - Воденичане - Палаузово“  За обект „Ремонт на ВЛ 220 kV „Камчия“ в участъка от стълб №1 до *стълб* № 228“ има издадено Разрешение за специално ползване на пътищата чрез изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя и в обслужващата зона № РСПП-48/02.02.2018 г. и Разрешение за специално ползване на пътищата чрез експлоатация на подземни и надземни линейни или отделно стоящи съоръжения в обхвата на пътя и в обслужващата зона № РСПП- 112/09.04.2019 г.  Областно пътно управление - Ямбол не възразява по представения доклад за ОВОС на инвестиционно предложение за „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ с възложител „Електроенергиен системен оператор“ ЕАД в обхвата на обект „ВЛ 220 kV „Камчия“ и „сляпо“ отклонение от ст. №228 до п/ст „Карнобат“ с габарит за нова ВЛ 400 kV (п/ст „Добруджа“- п/ст „ТЕЦ Марица Изток 2“ и п/ст „Карнобат“) с обща дължина 181,989 км /ВЛ 4/“. | В становището няма посочени препоръки и забележки. |
|  | Водоснабдяване и  Канализация  „Йовковци“ ООД  гр. Велико Търново | 1-13134/  18.09.2024 г. | След преглед на предоставената информация в настоящото Задание за обхват и съдържание на *Доклад за ОВОС на ИП „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“*по отношение водоснабдителните и канализационни системи, които поддържа „ВиК Йовковци“ ООД, гр. Велико Търново, Ви информирам следното:  ИП на ECO ЕАД е за реконструкция на част от съществуващата електропреносна мрежа 220 kV към ниво на напрежение 400 kV и включва реконструкция на 12 бр. електропроводи и прилежащите им и функционално свързани 14 бр. подстанции, една от които засяга Великотърновска област, а именно подстанция Горна Оряховица.  В Заданието се информира, че при извършване на дейностите по реконструкция, трасето на електропровода и сервитутните линии няма да бъдат променяни. ИП ще се реализира изцяло в съществуващите граници на електропровода. Ще бъде запазено и местоположението на съществуващите стълбове.  Със Заданието е набелязана общата цел на ИП - подобряване преносните способности на електроенергийната система и осигуряване на възможност за присъединяване на обособяващи се генериращи центрове за производство на енергия от ВЕИ, което изисква изграждане и усилване на вътрешната свързаност на ниво 400 kV.  Реконструираното трасе ще засегне местоположения, които са в обхвата на стопанисване от „ВиК Йовковци“ ООД на водоснабдителните и канализационни системи в област Велико Търново. ИП не е свързано с изграждане на нова ВиК мрежа.  В Заданието за ОВОС е упоменато, че по време на строителството, експлоатацията, закриването и рекултивацията на ИП, не е предвидено водовземане за питейни, промишлени и други нужди, вкл. чрез обществено водоснабдяване (ВиК или друга мрежа) и/или от повърхностни води, и/или подземни води. Не се предвижда изграждането на водопровод и канализация и свързани с тях нови съоръжения.  По време на строителството, експлоатацията, закриването и рекултивацията на ИП не се очаква генерирането на отпадъчни води. Не се предвижда заустване в канализация и/или воден обект, т.е. не се очаква взаимодействие с изградените ВиК съоръжения, стопанисвани от „ВиК Йовковци“ ООД.  Разгледана е нулевата алтернатива за осъществяване на ИП, като са направени съответните изводи.  Със Заданието е изготвена характеристика на ОС и потенциалното въздействие, в това число и кумулативно чрез метода на количествената оценка, като заключението е, че не се очаква негативно въздействие и на трите етапа.  Оценено е качеството на повърхностните водни тела, като в случая, касаещата „ВиК Йовковци“ ООД, водна единица е язовир „Йовковци“, за която е разписано, че електропроводът преминава над участъци от него без да взаимодейства с тях.  В Заданието за ДОВОС е извършен обзор на Проекта на ПУРН за Дунавски район- 2022-2027, трасето на електропровода в басейна на р. Янтра преминава по южната периферия на РЗПРН BG1\_APSFR\_YN\_023 - р. Янтра - от с. Ледник до гр. Долна Оряховица; р. Белица - от с. Нацовци до гр. Дебелец. Потенциалните рискове са от дъждовни поройни наводнявания с ниска степен на вероятност. Потенциалните наводнени участъци са ситуирани в градската зона и нямат отношение към разположението на началото на електропроводния участък западно от Горна Оряховица.  Извършен е анализ на подземните водни тела, като касаещите ВиК дружеството са:   * водно тяло BG1G0000QPL026 Порови води в Кватернер - между реките Осъм и Янтра при с. Вързулица - ШК ПС „Вързулица“, община Полски Тръмбеш. - химичното състояние на тялото се наблюдава с четири мониторингови пункта (МР 132, МР 133, МР 338 и МР 399). * BG1G0000TJK045 Карстови води - Централния Балкан с мониторингови пунктове при с. Беляковец, общ. Велико Търново, при с. Средни колиби, общ. Елена. * BG1G0000QAL020 Порови води в Кватернер - р. Янтра - при с. Раданово, общ. Полски Тръмбеш и гр. Бяла Черква, общ. Павликени.   Смятаме, че представената информация в Задание за обхват и съдържание на *Доклад за ОВОС на ИП „Устойчиво адаптиране на националната електропреносна мрежа - GREENABLER* **-** *трансформация на мрежа 220 kV към ниво на напрежение 400 kV“, касаеща*водоснабдителните и канализационни системи, стопанисвани от „ВиК Йовковци“ ООД, гр. Велико Търново е в необходимия обхват и нямаме забележки. | В становището няма посочени препоръки и забележки. |
|  | Областно Пътно Управление - Видин | 1358/53-00-291/  12.09.2024 г. | Във връзка с предоставеното Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, с Възложител ECO ЕАД, Ви уведомяваме, че на територията на ОПУ Видин не попадат електропроводи, обекти на посоченото инвестиционно предложение. | В становището няма посочени препоръки и забележки. |
|  | Областно Управление - Плевен | 53-00-691/  17.09.2024 г. | Във връзка със заявление с вх. № 53-00-680/10.09.2024 г. от Заинтересованото лице „Електроенергиен системен оператор“ ЕАД, и след разглеждане на предоставеното Задание за обхват и съдържание на Доклад за ОВОС за горецитираното инвестиционно предложение, Областно пътно управление - Плевен дава следното Становище:  **Констатации:** Инвестиционното предложение (ИП) на ECO ЕАД е за реконструкция на част от съществуващата електропреносна мрежа 220 kV към ниво на напрежение 400 kV и включва реконструкция на следните **електропроводи** (12 броя), както и прилежащите им и функционално свързани **подстанции** - 14 броя, 2 от които са на територията на Област Плевен, а именно:   * **ВЛ 220 kV „Вит“** от п/ст „Мизия“ до ст. №251 с габарит за нова ВЛ 400 kV“ (п/ст „Мизия“), с обща дължина 37,968 km. Въведена в експлоатация през 1964 г.; * **ВЛ 220 kV „Кайлъка“** от ст.№251 до п/ст „Горна Оряховица“ с габарит за нова ВЛ 400 kV (п/ст „Горна Оряховица“), с обща дължина 93,443 km. Въведена в експлоатация през 1964;   **Цел на инвестиционното предложение:** Реконструкцията се налага основно поради влошено експлоатационно състояние вследствие на амортизация на съоръжението, както и поради необходимостта от повишаване на капацитета и надеждността на преноса на електроенергия и за постигането на ключови цели, като енергийна сигурност, диверсификация на енергийните доставки на ЕС и увеличаване на използването на възобновяеми източници на енергия и енергийна ефективност.  С реализиране на посочената трансформация на преносната мрежа се цели освен намаляване на разходите за изграждане на нови трасета за сметка на по-ефективното използване на съществуващите такива, така и намаляване влиянието на преносната мрежа върху околната среда, чрез ограничаване на засегнатите площи.  С Решение на Министерски съвет № 713 12.10.2023 г., обектът е обявен за национален обект и обект с национално значение.  Инвестиционното предложение *включва реконструкция и преминаване към напрежение 400 kV на около 965 km съществуващи електропроводи и прилежащите им и функционално свързани подстанции, като в Област Плевен са както следва:*  **1) „ВЛ 220 kV „Вит“ от п/ст „Мизия“ до ст.№ 251 с габарит за нова ВЛ 400 kV“ (п/ст „Мизия“), с обща дължина 37,968 km (ВЛ 1)**  ВЛ 220 kV „Вит“ е въведена в експлоатация през 1964 г. и представлява връзката между п/ст „Горна Оряховица“ и п/ст „Мизия“ с едно „сляпо“ отклонение за п/ст „Плевен-1“ от ст. № 251.  Стълбовната линия в разглеждания участък на ВЛ 220 kV „Вит“ е изградена с типови стоманорешетъчни стълбове за номинално напрежение 220 kV, заваръчна конструкция, за една тройка проводници марка АСО-500 с триъгълно разположение и едно м.з. въже тип С-70. Носителните стълбове на ВЛ са тип НТ за II и III кл. р-н с вертикално междуфазно разстояние 6 m и височина на окачване на долния фазов проводник 22 m над терена за нормалните стълбове. Опъвателните стълбове на ВЛ са тип ЪТ (220 kV) с разположение на проводниците тип „делта“ (Δ), с вертикално междуфазно разстояние 6 m и височина на окачване на долните фазови проводници 21 m за нормалните стълбове. За активна защита от вибрации на фазовите проводници са монтирани виброзаглушители.  ***По така описаното съществуващо положение са изправени 107 бр. стоманорешетъчни стълбове при дължина на електропровода приблизително 37,9 km.***  ВЛ 220 kV „Вит“ ще се реконструира за една тройка по три проводника на фаза проводници АСО-400 и две мълниезащити и въжета, тип OPGW и С-70, окачени на стоманорешетъчни стълбове, болтова конструкция с антикорозионна защита „горещо поцинковане“ за 400 kV. Ще се реконструира и прилежащата п/ст „Мизия“.  Стълбовете ще бъдат изпълнени с типови фундаменти за плоско фундиране категоризирани на здрава почва, 50% и 100% воден подем. Изборът на типа на фундаментите ще се извърши, съгласно геоложки доклад, предоставен в работния проект и взетите технически решения в него.  **Трасето на електропровода, както и сервитутът няма да бъдат променяни. ИП ще се реализира изцяло в съществуващите граници на електропровода. В максимална степен ще бъде запазено и местоположението на съществуващите стълбове.**  **2) „ВЛ 220 kV „Кайлъка“ от ст. №251 до п/ст „Горна Оряховица“ с габарит за нова ВЛ 400 kV (п/ст „Горна Оряховица“), с обща дължина 93,443 km (ВЛ 3)**  ВЛ 220 kV „Кайлъка“ е обособена през 2013 г. след като се удвоява и разкъсва „сляпото“ отклонение за п/ст „Плевен-1“ от ст. №251 на ВЛ 220kV „Вит“.  Електропроводът в настоящото си положение е връзка между п/ст „Плевен-1“ и п/ст „Горна Оряховица“. Гръбнакът на линията, предмет на настоящата записка, е въведена в експлоатация през 1964 г.  Стълбовната линия в разглеждания участък на ВЛ 220 kV „Кайлъка“ е изградена с типови стоманорешетъчни стълбове за номинално напрежение 220kV, заваръчна конструкция, за една тройка проводници марка АСО-500 с триъгълно разположение и едно м.з. въже тип С-70, подменено през 2012 г със стоманено с оптични влакна, тип OPGW. Носителните стълбове на ВЛ са тип НТ за II и III кл. р-н с вертикално междуфазно разстояние 6 m и височина на окачване на долния фазов проводник 22 m над терена за нормалните стълбове. Опъвателните стълбове на ВЛ са тип ЪТ(220 kV) с разположение на проводниците тип „делта“ (Δ), с вертикално междуфазно разстояние 6 m и височина на окачване на долните фазови проводници 21 m за нормалните стълбове. За активна защита от вибрации на фазовите проводници са монтирани виброзаглушители.  ***По така описаното съществуващо положение са изправени 251 бр. стоманорешетъчни стълбове с дължина на трасето приблизително 93,5 km.***  ВЛ 220 kV „Кайлъка“ ще се реконструира за една тройка по три проводника на фаза проводници АСО-400 и две мълниезащитни въжета, тип OPGW и С-70, окачени на ВЛ 220 kV „Кайлъка“ ще се реконструира за една тройка по три проводника на фаза проводници АСО-400 и две мълниезащитни въжета, тип OPGW и С-70, окачени стоманорешетъчни стълбове, болтова конструкция с антикорозионна защита „горещо поцинковане“ за 400kV. Ще се реконструира и прилежащата п/ст „Горна Оряховица“.  Стълбовете ще бъдат изпълнени с типови фундаменти за плоско фундиране категоризирани на здрава почва, 50% и 100% воден подем. Изборът на типа на фундаментите ще се извърши, съгласно геоложки доклад, предоставен в работния проект и взетите технически решения в него.  **Трасето на електропровода, както и сервитутът няма да бъдат променяни. ИП****ще се реализира изцяло в съществуващите граници на електропровода.**  **Трасе :**  **1. „ВЛ 220 kV „Вит“ от п/ст „Мизия“ до ст. №251 с габарит за нова ВЛ 400 kV“ (п/ст „Мизия“), с обща дължина 37,968 km**  Трасето на ВЛ минава през терени, попадащи в землищата на общините:   * с. Радомирци, с. Ракита, общ. Червен бряг, обл. Плевен; * с. Садовец, с. Крушовица, с. Градина, гр. Долни Дъбник, с. Петърница, общ. Долни Дъбник, обл. Плевен; * с. Търнене, с. Къшин, гр. Плевен, общ. Плевен, обл. Плевен.   **2. „ВЛ 220 kV „Кайлъка“ от ст.№251 до п/ст „Горна Оряховица“ с габарит за нова ВЛ 400 kV (п/ст „Горна Оряховица“), с обща дължина 93,443 km**  Трасето на ВЛ минава през терени, попадащи в землищата на общините:   * гр. Плевен, с. Радишево, с. Гривица, с. Пелишат, общ. Плевен, обл. Плевен; * с. Згалево, с. Вълчитрън, с. Одърне, с. Борислав, общ. Пордим, обл. Плевен; * гр. Летница, с. Горско Сливово, общ. Летница, обл. Ловеч; * с. Асеновци, с. Градище, общ. Левски, обл. Плевен;   **Инфраструктура**  Инвестиционното предложение не е свързано с изграждане на нова или промяна на съществуваща пътна инфраструктура.  За достъп до сервитута и трасето на електропровода, монтажните площадки и местата на поставяне на стоманорешетъчните стълбове, ще се използват съществуващи пътища за достъп.  Инвестиционното предложение не предвижда изграждането на нови пътища за достъп, строителни площадки или засягане на каквито и да е територии по време на строителство, извън установения сервитут на съществуващите електропроводи, който ще се запази и след реконструкцията.  ***Стълбове***  За реализация на ИП ще се използват стоманорешетъчни стълбове за една тройка проводници 400 kV. Стълбовете са болтова конструкция, поцинковани, разработени, съгласно раздел IX, глава XVI от Наредба №3 за НУЕУЕЛ. Стълбовете отговарят на изискванията за качване под напрежение, описано в чл. 555 от НУЕУЕЛ.  Предвидени са за използване три основни типа стълбове:   * СЕН с модификации-СЕН1 и СЕН2; * СНД 1.   ***Фундаменти***  Закрепването на стълбовете ще се изпълнява посредством единични фундаменти (4 бр. на стълб), разположени в ъглите на квадрат (площадка на стълба). Размерите на площадките се определят в зависимост избрания тип стълб, неговата активна височина и почвените характеристиките в мястото на фундиране. В общия случай се предвижда оформянето на площадки с площ 60÷100 m2. След приключване на монтажа 80% от засегнатата площ ще бъде възстановена.  Фундаментът ще се запази около четирите съществуващи единични фундамента, всеки с площ от около 1 m2.  В по-голямата си част, новите стълбове ще се монтират на мястото на съществуващите такива, т.н. „стъпка в стъпка“. Така ще бъдат монтирани всички стълбове в границите на защитените територии - т.е. новите стълбове ще се поставят на мястото на старите, като се запази и местоположението на фундаментите.  Предвижда се всички фундаменти да се изпълнят монолитно, чрез отливане на място.  ***Сервитути:***  Определени са трасета на електропроводи 220 kV, чието трансформиране и преминаване към нива на напрежение 400 kV е възможно за реализация още на настоящия етап.  *Съгласно Приложение № 5 от Наредба № 16 за сервитутите на енергийните обекти, с което се определят минимални размери на сервитутните зони за линейни енергийни обекти за пренос и разпределение на електрическа енергия, за които са възникнали сервитути по силата на Закона за енергетиката и енергийната ефективност (отм.), съгласно § 26 от преходните и заключителните разпоредби на Закона за енергетиката), размерът на сервитутите е както следва:*  *По трасето на BE, ивица с широчина:*  *1. При трасе през населени места и селищни образувания:*  *- 220 kV -по 26 т от оста на BE;*  *2. При трасе извън населени места и селищни образувания - земеделски земи:*  *- 220 kV -по 30 т от оста на BE;*  Изготвен е прецизен технически анализ на възможностите на съществуващата преносна мрежа, от който е видно, че при така дефинираните размери на сервитутните зони са възможни технически решения, които позволяват вместването на линия 400 kV в ограниченията на действащите сервитути на ВЕЛ 220 kV, без това да оказва влияние на експлоатационните характеристики на новоизградените линии.  ***Строителните работи ще се извършват в следната последователност:***   * Пикетаж на новите стълбове; * Разчистване на площадките; * Кариране на основите на новите стълбове; * Направа на изкопи; * Полагане на основите и извършване на кофражните работи;   **(О.п. Плевен - Луковит) - Крушовица - Садовец - Дерманци - Торос -Гложене**   * Фундиране на основите на всички нови стълбове; * Изпълняване на заземителите на стълбовете; * Извършване на обратна засипка с трамбоване; * При достигане необходимата якост на бетона на основите от складовата база се извозват новите стълбове до местата за монтаж; * Изправяне/градеж на всички нови стълбове; * Измерване на заземленията на всички стълбове; * Присъединяване на заземителите към стълбовете; * Арматурните части за окачване на мълниезащитното въже, проводници и изолаторните елементи се извозват по места, където се окомплектоват; * Със съдействието на КАТ се спира движението по шосета и асфалтираните пътища; * Изключват се от напрежение пресичаните ВЕЛ високо, средно и ниско напрежение; * Изтеглят се и се регулират последователно мълниезащитното въже и фазовите проводници; * Монтират се виброгасителите; * Монтират се мостовите съединения на всички опъвателни стълбове; * Поставят се ОЖ табели и се номерират всички стълбове; * Обход и оглед на линията и необходимите измервания; * Новата ВЛ се пуска под напрежение за 72 часова проба.   Областно пътно управление-Плевен констатира, че:  1. Трасето на „ВЛ 220 kV „Вит“ от п/ст „Мизия“ до ст.№ 251 с габарит за нова ВЛ 400 kV“ (п/ст „Мизия“), с обща дължина 37,968 km (ВЛ 1) **пресича въздушно трасе на:**   * **републикански път I-3, Гара Бяла - о.п. Плевен - Луковит - Коритна - Ябланица - Ботевград;** * **републикански път III-305, (О.п. Плевен - Луковит) - Крушовица - Садовец – Дерманци-Торос -Гложене;** * **републикански път III-3005, (О.п. Плевен - Луковит) Ясен - Търнене - Градина - Петърница - Бъркач - Беглеж - Катунец - (Радювене - Орляне).**   2. Трасето на ВЛ 220 kV „Кайлъка“ от ст.№251 до п/ст „Горна Оряховица“ с габарит за нова ВЛ 400 kV (п/ст „Горна Оряховица“), с обща дължина 93,443 km **пресича въздушно трасе на:**   * **републикански път II-35, Гара Бяла - о.п. Плевен - Луковит - Коритна - Ябланица - (Гара Бяла - о.п. Плевен ) Гривица - Плевен - о.п. Ловеч -Троян - Кърнаре ;** * **републикански път III-3402, Коиловци - Славяново - Пордим - Вълчетрън - Дойренци; и евентуално :** * **републикански път III-301, (Гара Бяла - о.п. Плевен) - Козар Белене - Левски – Летница-Умаревци - Ловеч;** * **републикански път III-303, (Гара Бяла - о.п. Плевен) Българене - Левски - Бутово - о.п. Павликени;** * **републикански път III-3501, (Гривица - Плевен) - Згалево - Пордим - Одърне - Каменец -Летница**   Във връзка с гореизложеното, **ОПУ-Плевен** **няма възражения** по представеното Задание за обхвата и съдържанието на Доклад за ОВОС на инвестиционно предложение „Устойчиво адаптиране на национална електропреносна мрежа- GREENABLER — трансформация на мрежа 220 kV към ниво на напрежение 400 kV“ с Възложител „Енергиен системен оператор“ ЕАД, като напомня, че  1.По смисъла на §1, т.8 от Допълнителните разпоредби на Закона за пътищата **„Специално ползване на пътищата“** е използването на пътищата за превозване на тежки и извънгабаритни товари или за осъществяване на други дейности в обхвата на пътя и в обслужващите зони, като: изграждане и експлоатация на търговски крайпътни обекти и на пътни връзки към тях, както и на площадки за оказване на пътна помощ и на пътни връзки към тях; изграждане и експлоатация на рекламни съоръжения; **изграждане на нови и ремонт на съществуващи подземни и надземни линейни или отделно стоящи съоръжения и тяхната експлоатация в обхвата на пътя;** временно ползване на части от пътното платно и земи в обхвата на пътя от други лица.  2. Съгласно Чл. 18, ал.(5) от Закона за пътищата Специалното ползване на пътищата се извършва при условия и по ред, определени с Наредба на Министерския съвет.  3. Съгласно чл. Чл. 26, ал (2), т.1, буква г) от Закона за пътищата « За дейности от специалното ползване на пътищата без разрешение се забраняват:  1. в обхвата на пътя и ограничителната строителна линия:  г) изграждането на нови и реконструкцията на съществуващи подземни и надземни линейни или отделно стоящи съоръжения на техническата инфраструктура;  д) експлоатацията на подземни и надземни линейни или отделно стоящи съоръжения на техническата инфраструктура;  е) временното ползване на части от пътното платно и на земи в обхвата на пътя;  4. При изготвяне на проектната документация за ИП, частта, засягаща трасето на републикански пътища на територията на Област Плевен, техния обхват и обслужващата им зона, същата да се процедира, съгласно изискванията на Закона за пътища и Наредба за специално ползване на пътищата, Глава IV. | Прието. Взето в предвид и отразено в Доклада за ОВОС и окончателното Задание за ОВОС. |
|  | Областно Пътно Управление - Кърджали | 53-00-437/  19.09.2024 г. | В Областно пътно управление - Кърджали е постъпило искане вх. №53-00-422/10.09.2024 г. от „ЕСО“ ЕАД за становище относно задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа - GREЕNABLER - трансформация на мрежа 220 kV към ниво на напрежение 400 kV.  След направена проверка по представения координатен регистър на реперите на посочените в инвестиционното предложение 12 бр. електропроводи, Ви информираме че нито един от електропроводите, както и прилежащите им подстанции, не се намират на територията на Област Кърджали. | В становището няма посочени препоръки и забележки. |
|  | Областно Пътно Управление – Велико Търново | 53-00-1011/  20.09.2024 г. | ОПУ Велико Търново разгледа Вашето ИП и констатира, че част от електропроводите пресичат републиканската пътна мрежа както следва:   * ВЛ 220 kV „Кайлъка“ от ст. № 251 до п/ст „Горна Оряховица“ /карта № 4/ - на територията на ОПУ Велико Търново електропроводът пресича следните републикански пътища: **I-5** „Полски Тръмбеш – Велико Търново - Габрово“ , **III-303 „**Левски – Павликени - Керека“, **III-403** „Сухиндол - Павликени“,  **III-405** „Добромирка – Павликени – Свищов**“, III-504** „Самоводене – Обединение - Алеково“,  **III-3031** „Павликени - Самоводене“. * ВЛ 220 kV „Стрелец“ п/ст „Горна Оряховица“ – п/ст „Образцов чифлик“ /карта № 9/ на територията на ОПУ Велико Търново електропроводът пресича следните републикански пътища:  **II-53** „Поликраище – Елена - Майско“,  **III-407** „Стражица – Полски Тръмбеш-III-405“, **III-5003** „I-5-Янтра-III-514“. * ВЛ 220 kV „Тича“ п/ст „Мадара“ - п/ст „Горна Оряховица“ /карта № 10/ - на територията на ОПУ Велико Търново електропроводът пресича следните републикански пътища:  **II-53** „Поликраище – Елена - Майско“,  **III-514** „Камен – Горна Оряховица – Велико Търново“ ,  **III-4005** „ I-4-Стражица“. * ВЛ 220 kV „Хемус – Стара планина“ п/ст „Твърдица“ – п/ст „Горна Оряховица“ /карта № 11/ на територията на ОПУ Велико Търново електропроводът пресича следните републикански пътища:  **I-4** „Севлиево – Велико Търново - Антоново“,  **III-514** „Камен – Горна Оряховица – Велико Търново“,  **III-551** „Дебелец – Средни колиби - Елена“,  **III-5302** „Миндя – Къпиново – Присово - I-5“. * ВЛ 220 kV „Янтра“ п/ст „Балкан“ – п/ст „Горна Оряховица“ /карта № 13/ на територията на ОПУ Велико Търново електропроводът пресича следните републикански пътища:  **I-4** „Севлиево – Велико Търново - Антоново“,  **I-5** „Полски Тръмбеш – Велико Търново - Габрово“.   Уведомяваме Ви, че изграждането на надземни линейни или отделно стоящи съоръжения в обхвата на пътя и в обслужващата зона е специално ползване на пътищата и подлежи на разрешителен режим.  Съгласуването на работен/технически проект, издаването на разрешения за изграждане и експлоатация се извършва по реда на Наредбата за специално ползване на пътища, приета с ПМС №179 от 04.07.2001 г. | Прието. Взето в предвид и отразено в Доклада за ОВОС и окончателното Задание за ОВОС. |
|  | ДП „Национална компания железопътна инфраструктура“ | ЖИ-33963/  24.09.2024 г. | След запознаване с представеното в ДП НКЖИ за съгласуване инвестиционно предложение с възложител „Електроенергиен системен оператор“ ЕАД за изготвяне на задание за обхват и съдържание на Доклад за ОВОС на ИП „Устойчиво адаптиране на националната електропреносна мрежа - GREENABLER – трансформация на мрежа 220 KV към ниво на напрежение 400 kV“, в съответствие с изискванията на Закона за Опазване на околната среда Ви информираме, че нямаме възражения относно осъществяването на горепосоченото ИП по отношение обхвата и съдържанието.  В местата на пресичания с железопътната инфраструктура да бъдат спазени следните изисквания , а именно:   * Приложение № 6 към чл. 34, ал. 13 и чл. 131, ал. 4 от Наредба № 58, (Обн. ДВ, бр. 72 от 05.09.2006 г., в сила от 01.11.2006 г.) за правилата за техническа експлоатация, движението на влаковете и сигнализацията в железопътния транспорт. * Точните места на пресичанията да са показани със съответните им координати и ъгъл на пресичане и посочен жп км в мястото на пресичането. * Към всеки индивидуален проект да бъде представена таблица на пресичането с изчисления на вертикалния габарит, където се пресича електрифицирана жп линия, което да отговаря на изискванията за вертикални отстояния при електрифицирани жп линии. Същото се отнася и при пресичане на неелектрифицирани жп линии. * Пресичането да се изпълнява на отстояние минимум 5,00 м от стълбовете на контактната мрежа. * При определяне на местоположението на новите стълбове да бъде спазено изискването за отстояние на стълба до жп линията, което е: височината на стълба плюс 3,00 м. * За всяко пресичане да бъде разработен индивидуален проект, който да се внесе за съгласуване в ДП НК ЖИ. * При условие, че се налага изработване на проект за ПУП-ПП за трасето на ВЛ, същият да се представи за съгласуване с ДП НК ЖИ. Проектът да бъде придружен с техническо решение в района на пресичането. * С предвидените дейности да не се възпрепятства експлоатацията и поддържането на железопътна инфраструктура и нейните елементи. * Евентуално засегнатата по време на строителството техническа инфраструктура на ДП НКЖИ да бъде възстановена от и за сметка на Изпълнителя на обекта. * Всякакви строителни дейности в близост до жп линията да се извършват след проведен инструктаж на персонала за работа в електрифициран участък. Да се спазват необходимите мерки по БЗР и мероприятия, които следва да се вземат от Изпълнителя за непопадане на строителни материали, отпадъци и други върху железопътната линия и прилежащите съоръжения при изпълнение на дейностите на обекта.   При извършване на строителните дейности да се работи по всички норми и правила за работа в електрифицирани жп участъци, да се спазват изискванията на Закона за железопътния транспорт, Наредба № 58 за правилата за техническата експлоатация, движението на влаковете и сигнализацията в железопътния транспорт, Наредба № 55 за проектиране и строителство на железопътни линии, железопътни гари, железопътни прелези и други елементи от железопътната инфраструктура, Правилници и разпоредби на ДП „НК ЖИ“, регламентиращи условията и реда за проектиране, изграждане и безопасна експлоатация на съоръженията, за които се отнася пресичането на железопътната инфраструктура. | Прието. Взето в предвид и отразено в Доклада за ОВОС и окончателното Задание за ОВОС. |
|  | Община Айтос (област Бургас) | 92-Ф-799(2)/  30.09.2024 г. | Уведомяваме Ви следното:  Заданието за обхват и съдържание на ДОВОС на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, с възложител „Електроенергиен системен оператор“ ЕАД е публикувано на официалния сайт на общината на 28.08.2024 г. След изтичане на 30-дневния календарен срок от публикуването на заданието, в Община Айтос не са постъпили бележки, препоръки и предложения от засегнатата общественост. | В становището няма посочени препоръки и забележки. |
|  | Областно Пътно Управление – Варна | 53-00-1339/  01.10.2024 | След подробно разглеждане на представеното от Вас Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа – GREENABLER – трансформация на мрежа 220 kV към ниво на напрежение 400 kV“, Областно пътно управление – Варна **приема** така предложеното задание за обхват на Доклад за ОВОС **без забележки**. | В становището няма посочени препоръки и забележки. |
|  | Областно Пътно Управление – Стара Загора | 53-00-1339/  04.10.2024 г. | Уведомяваме Ви, че изграждането на нови и ремонта на съществуващи подземни и надземни линейни или отделно стоящи съоръжения и тяхната експлоатация в обхвата на пътя представлява специално ползване на пътищата по смисъла на § 1, т. 8 от Допълнителните разпоредби на Закона за пътищата, което подлежи на разрешителен режим, предвид разпоредбите на чл. 26, ал. 2, т. 1, букви г) и д) от Закона за пътищата. Разрешения за специално ползване на пътя са необходими при изграждане на подземни и надземни линейни и отделно стоящи съоръжения в обхвата на пътя и в обслужващата зона; при пресичане на пътя от подземни или надземни линейни съоръжения, както и при ремонт и реконструкция на подземни или надземни линейни и отделно стоящи съоръжения в обхвата на пътя и в обслужващата зона. Разрешения за специално ползване се издават по искане на заинтересованите лица при условията и по реда на чл. 26 от Закона за пътищата и Наредбата за специално ползване на пътищата.  Електропроводи, обект на горепосоченото предложение засягат Републиканската пътна мрежа на територията на ОПУ Стара Загора и е необходимо за тях да бъде издадено разрешение за специално ползване, което се издава по искане на заинтересованите лица при условията и по реда на чл. 26 от Закона за пътищата и Наредбата за специално ползване на пътищата.  Искането за изграждане на нови и ремонт на съществуващи подземни и надземни линейни или отделно стоящи съоръжения се внася от заинтересованото лице в ОПУ, на чиято територия ще се изгражда линейният обект. Извършва се оглед на място от представители на ОПУ и заинтересованото лице и се съставя протокол, който важи за срок от 1 /една/ година, и който служи за указание на инвеститора и проектанта на обекта какви условия трябва да бъдат изпълнени. В този шестмесечен период в ОПУ следва да бъде внесена окомплектована преписка, съдържаща всички необходими документи, съгласно чл. 20 от Наредбата за специално ползване на пътищата, в т.ч. технически/работен проект част „Пътна“, изготвена и подпечатана от проектант с пълна проектантска правоспособност и професионална квалификация „Строителен инженер по транспортно строителство“. Прилага се Удостоверение от КИИП и застраховка „Професионална отговорност на участниците в проектирането и строителството“.  Проектното решение е необходимо да бъде окомплектовано съгласно утвърдените от председателя на УС на АПИ Вътрешни указания по прилагане на Наредбата за специално ползване на пътищата (НСПП), приета с ПМС № 179 от 04.07.2001 г., последно изм. и доп. ДВ. бр. 9 от 27 Януари 2023 г., в сила от 30 Януари 2023 г. от председателя на УС на АПИ. Същите могат да бъдат открити на сайта на АПИ на адрес <https://api.bg/bg/vtreshni-pravila> | Прието. Взето в предвид и отразено в Доклада за ОВОС и окончателното Задание за ОВОС. |
|  | Областно Пътно Управление – Ловеч | 08.10.2024 г. | Съгласно изискванията на чл.4, ал.2, т.3 на Наредба за условията и реда за извършване на оценка на въздействието върху околната среда в инвестиционното предложение трябва да се съдържа информация за необходимите съгласувателни /разрешителни документи, издавани по реда на специален закон, а при ремонт и реконструкция на подземни или надземни линейни и отделно стоящи съоръжения в обхвата на пътя и в обслужващата зона е необходимо издаването на Разрешение за специално ползване на пътя (за всеки път засегнат от електропровода), съгласно изискванията на чл. 19, т.3 на Наредба за специално ползване на пътищата. Издаването на разрешението е задължително условие за издаване на разрешение за строеж по смисъла на глава осма, раздел III от Закона за устройство на територията.  От представената към Ваше писмо, с наш вх. №53-00-525/10.09.2024г., информация е видно, че на територията на област Ловеч попада електропровод „ВЛ 220 kV „Кайлъка“ от ст. №251 до п/ст „Горна Оряховица“ с габарит за нова ВЛ 400 kV (п/ст („Горна Оряховица“) с обща дължина 93,443 км“.  Електропроводът преминава през землищата на гр. Летница и с. Горско Сливово, община Летница, област Ловеч и пресича републикански път III-301 “Левски - Летница - Умаревци“ и републикански път III-3011 „Летница - Горско сливово - Крамолин“, съгласно предоставената карта №4.  Процедурата по издаване на Разрешение за специално ползване на пътя започва, след като Заинтересованото лице внася в ОПУ искане за извършване на оглед на място. Съставя се протокол, който важи една година. На база на протокола се изготвя проект част „Пътна“ във фаза „Работен“ или „Технически проект“, съгласно указанията и изискванията посочени в него.  Проектът в 3 екземпляра част „Пътна“, изготвен и подпечатан от проектант с пълна проектантска правоспособност, секция „Транспортно строителство и транспортни съоръжения“ /ТСТС/ с професионална квалификация „Строителен инженер по транспортно строителство“ , се внася за съгласуване в ОПУ.  Ако проектът отговаря на изискванията посочени в протокола от огледа се съгласува и издава разрешение за специално ползване на пътя чрез изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя и в обслужващата зона, а след завършване на строителството се издава и Разрешение за специално ползване на пътя чрез експлоатация.  Ако при изпълнението на строително монтажните и ремонтни работи е необходимо ограничаване, прекъсване, отклоняване, спиране или въвеждане на ограничения на движението по някой от засегнатите пътища, е необходимо да бъде издадено Разрешение за специално ползване на пътя чрез временно ползване на части от пътното платно и на земи в обхвата на пътя, съгласно изискванията на Глава пета на Наредба за специално ползване на пътищата. | Прието. Взето в предвид и отразено в Доклада за ОВОС и окончателното Задание за ОВОС. |
|  | Община Вълчи дол (област Варна) | РД7700-545-(2)/  17.09.2024 г. | В отговор на Ваше писмо изх. № ЦУ-ЕСО-8099/06.08.2024 г. за обявяване на инвестиционно предложение: „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, Ви уведомявам че в община Вълчи дол няма постъпили мнения, становища, възражения по обявеното инвестиционно предложение.  Приложение: Констативен протокол 17.09.2024 г., заверено копие.  Днес, 17.09.2024 г. долуподписаните длъжностни лица:   1. инж. Диана Петрова - Директор на Дирекция УТОС, Община Вълчи дол 2. Светлана Стоянова - Главен специалист в Дирекция АПИО, Община Вълчи дол;   установихме, че в осигурения със Съобщение изх. № РД 7700-545-30-(1)/15.08.2024 г. 30- дневен обществен достъп до Задание за обхват и съдържание на Доклад за ОВОС на ИП на «ЕСО» ЕАД гр. София, представлявано от инж. Ангелин Цачев, Изпълнителен директор за: „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ няма постъпили становища/възражения/мнения и др. от заинтересовани лица/организации. | В становището няма посочени препоръки и забележки. |
|  | Българско дружество за защита на птиците | 105/03.10.2024 г. | В рамките на процедура по изготвяне на Доклад за ОВОС на ИП „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, Българското дружество за защита на птиците (БДЗП) изразява своето експертно становище за нуждата от преместването на вече поставени гнездилки за ловен сокол на стълбове от системата на ЕСО на бройката.  Гнездилките за ловен сокол, които са поставени и е необходимо да бъдат преместени на новите стълбове са общо 28 броя и са описани с точни географски координати в Приложение 1. Те се намират на следните линии от системата на ЕСО:   * ВЛ 220 kV „Камчия“ и „сляпо“ отклонение от ст.№228 до п/ст „Карнобат“ с габарит за нова ВЛ 400 kV“ (п/ст „Добруджа“ - п/ст „ТЕЦ   Марица Изток 2” & п/ст „Карнобат“) - **8 броя гнездилки;**   * ВЛ 220 kV „Първенец“ с габарит за нова ВЛ 400 kV“ (п/ст „Алеко“ – п/ст „Пловдив“) – **3 броя гнездилки;** * ВЛ 220 kV „Хемус-Стара планина“ от п/ст „ТЕЦ Марица Изток 2“ до п/ст „Горна Оряховица“ и откл. от ст. №157 до п/ст „Твърдица“ с габарит за нова ВЛ 400 kV“ (п/ст „ТЕЦ Марица Изток 2“ до п/ст „Горна Оряховица“ & п/ст „Твърдица“) – **7 броя гнездилки** * ВЛ 220 kV „Шипка“ от „Алеко“ до п/ст „Балкан“, както и откл. от ст. №280 за п/ст „Чудомир“ с габарит за нова ВЛ 400 kV“ (п/ст „Алеко“ – п/ст „Балкан“ & п/ст „Чудомир“) – **10 броя гнездилки.**   В подкрепа на нашето становище прилагаме следните аргументи и съответната допълнителна техническа информация за гнездилките и тяхното предназначение:   1. БДЗП и ЕСО имат вече установено добро сътрудничество и подписано Рамково споразумение за сътрудничество за опазване на свързаните с електропроводите птици и на електропреносната мрежа. 2. Изкуствените гнездилки за ловен сокол, поставени на различни места в България по стълбове от системата на ЕСО, са от изключителна важност за обезпечаването на подходящи места за гнезденето на този много рядък и застрашен от изчезване в света вид хищна птица. В миналото видът у нас е гнездил на скали или дървета в равннините райони. За съжаление днес голям част от подходящие за гнездене дървета в ниските части на страната са унищожени и поставянето на гнездилки на стълбовете от мрежата за високо напрежение предоставя подходящи и сигурни места за гнездене на вида. Тази методика и опита в поставянето на тези гнездилки по електрически стълбове от   електропреносната мрежа за високо напрежение е заимстван от нашите партньори от Унгарското орнитологично дружество/Бърдлайф Унгария (ММЕ). Тяхната ефективност е доказана в Унгария, както и в други европейски страни, където почти цялата гнездова популация на този световно застрашен вид днес гнезди по стълбове от мрежата за високо напрежение. Досега БДЗП в координация с ЕСО е поставило близо 300 гнездилки на електрически стълбове и техния брой продължава да се увеличава. В рамките на проекта координират от БДЗП – „Живот за сокола“ (LIFE20 NAT/BG/1162), изпълняван по програма LIFE на Европейския съюз, са предвидени за поставяне нови 60 алуминиеви гнездилки. До момента са монтирани 48 от тях на стълбове от мрежата на ЕСО в Югоизточна България, а останалите 12 гнездилки ще бъдат монтирани до април 2025 г.   1. Изкуствените гнездилки са изработени от алуминий и са на практика дълговечни, като техния живот се определя най-вече от живота на конкретния стълб, на който са били поставени. Гнездилката представлява кубична метална кутия с непълни 2 странични стени и решетесто дъно, с конструкция и размери според чертежа. За монтажа на гнездилките се използват външни крепежни елемнти: планки, U-образни скоби с резба, винтове, шайби и болтове. На дъното на гнездилката има слой от 6-8 cm филц (чакъл с размери 4-22 mm), върху който птиците мътят и отглеждат малките си.      1. Някои от тези гнездилки са монтирани на стълбове от близо 15 години и до момента не са установени никакви видими структурни проблеми и те продължават да бъдат напълно годни за обитаване от различни видове птици.   Гнездилките не изискват допълнителни дейности по поддръжка след монтирането им. Поставените гнездилки се заемат успешно и от различни други видове птици. Над 90% от поставените гнездилки се използват за гнездене от защитени и полезни видове хищни птици като черношипата ветрушка, сокола орко, белоопашатия мишелов и гарвана. Някои от тези видове птици проявяват силно териториално поведение и прогонват останалите видове от района на стълба използван за гнездене като по този начин намаляват използването на стълбове от бели щъркели и други, които могат да причинят аварии на съоръженията. В допълнение, значителна част от тези видове се смятат и за много ефективни за намаляването на гризачите в различните видове посеви, тъй като те се явяват основен хранителен ресурс  за тях. В този смисъл гнездилките имат и своя голям принос за значителното подобряването на гнездовата база на различни видове хищни птици, както и по този начин за косвеното подпомагане чрез тяхното присъствие и на екологичната борба с някои видове гризачи с установен негативен ефект върху посевите, както и намаляване на кацането на други видове птици по стълбовете и съответно минимизиране на рисковете от токови удари и  аварийност на мрежата.   1. Всички гнездилки са поставени от екипи на БДЗП и ние изявяваме готовност да окажем техническо и логистично съдействие за преместване на гнездилките от старите стълбове на новите съоръжения като работим в тясно сътрудничество и координация с ЕСО и съответните МЕР. Преместването на гнездилките изисква демонтиране преди отстраняването на съществуващите електрически стълбове и последващ монтаж на вече монтираните стълбове от 400 kV. Поради факта, че старите и новите стълбове ще съвпадат като координати и сервитут, подадената от нас с настоящото писмо информация за местоположението на гнездилките (Приложение 1) ще даде ясна картина, къде ще бъдат разположени и след преместването. В някои случаи обаче е възможно преместване на демонтираните гнездилки и в други участъци на електропровода поради настъпили промени в местообитанията и настоящата им непригодност за ловния сокол. Тази дейност ще бъде проведена след съгласуване с ЕСО. Нужно е периода на преместването на гнездилките и свалянето на стълбовете с гнездилки да не става по време на размножителния период тоест в диапазона от 1 февруари до 1 август, за да няма безпокойство за птиците, които гнездят в тези гнездилки. 2. Като приложение ви изпращаме .kml файл с информация за местоположението на гнездилките монтирани на линиите, които ще бъдат демонтирани и заместени от нови от 400 kV. Същата информация, но в табличен вид е представена и в Приложение 1.   <https://u.pcloud.link/publink/show?code=XZlhg30ZoLabcPCTYYXjVisT3G88azyLy8Yk>  Приложение 1:  Инсталирани гнездилки, които следва да бъдат преместени поради подмяна на стари линии с нови. | Прието. Взето в предвид и отразено в Доклада за ОВОС и окончателното Задание за ОВОС. |
|  | „ЛУКОЙЛ България“ ЕООД | ГР-688/  12.11.2024 г. | В отговор на Ваше писмо Ви уведомяваме, че приемаме без възражения предложеното Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа – GREENABLER – трансформация на мрежа 220 kV към ниво на напрежение 400 kV“ с Възложител „Електроенергиен системен оператор“ ЕАД | В становището няма посочени препоръки и забележки. |
|  | „Геозащита Плевен“ ЕООД | РД-09-150/ 12.11.2024 г. | В отговор на Ваше писмо № ЕСО-10765/31.10.2024 г., след разглеждане на предоставените ни материали по изготвеното задание за обхват и съдържание на Доклад за ОВОС на ИП, „Геозащита Плевен“ ЕООД изразява следното становище:  Инвестиционното предложение (ИП) на ЕСО ЕАД е за реконструкция на част от съществуващата електропреносна мрежа 220 kV към ниво на напрежение 400 kV (12 броя) и прилежащите им и функционално свързани подстанции (14 броя).  Предвидените за реконструкция електропроводи „ВЛ 220 kV Вит“, „ВЛ 220 kV Кайлъка“, „ВЛ 220 kV „Стрелец“, „ВЛ 220 kV „Тича“ в участъка от п/ст „Горна Оряховица“ до границата с област Шумен, „ВЛ 220 kV Хемус-Стара планина“ в участъка от п/ст „Горна Оряховица“ до границата с област Сливен, „ВЛ 220 kV „Янтра“, „ВЛ 220 kV „Шипка“ в участъка от п/ст „Балкан“ до границата с област Пловдив и подстанциите „Мизия“, „Горна Оряховица“, „Балкан“ и „Образцов чифлик“ се намират на наблюдаваната от „Геозащита Плевен“ ЕООД територия.  **В обхвата на изброените обекти няма регистрирани свлачища.** В т. 1.2.1. на Заданието е посочено, че „При строителството не се допускат ерозионни и свлачищни процеси“. В тази връзка препоръчваме, в Доклада за ОВОС да бъдат предвидени мерки за опазване на геоложката среда и предотвратяване проявата на потенциални опасности от възникване на свлачища и други неблагоприятни геодинамични процеси по време на реализацията на ИП и експлоатацията на електропреносната мрежа. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Геозащита“ Варна ЕООД | У-594/  15.11.2024 г. | В отговор на писмо с Ваш Изх. № ЦУ-ЕСО-10764/31.10.2024 г. от изпълнителния директор на ЕСО ЕАД относно искане за данни за регистрирани свлачища в обхвата на инвестиционното предложение, Ви информираме следното:  „Геозащита“ ЕООД – Варна регистрира и наблюдава свлачищни райони на територията на областите Добрич, Шумен, Варна, Бургас, Сливен и Ямбол.  Съгласно предоставените от Вас графични материали, линията и сервитутът на енергийното трасе преминават и през няколко области, които са обект на наблюдение от „Геозащита Плевен“ ЕООД и „Геозащита Перник“ ЕООД.  След справка в регистъра на свлачищата на Р. България се установи:   1. **Област Варна** – трасето **не преминава** през район с регистрирани свлачищни процеси. 2. **Област Шумен** – трасето **не преминава** през район с регистрирани свлачищни процеси. Най-близко регистрираното свлачище е с рег. № SHU 30.83510-05, в района на кв. Дивдядово, гр. Шумен, което отстои на около 420 m северно от сервитута на трасето. 3. Област Бургас - трасето не преминава през район с регистрирани свлачищни процеси. 4. Област Ямбол - трасето не преминава през район е регистрирани свлачищни процеси. 5. Област Сливен - трасето преминава през територията на съвременно потенциално свлачище с рег. № SLV 24.72165-04 - над път III-662 Твърдица- Елена-свл.2-в ДГФ, отдел 84л. Свлачището е развито в непосредствена близост до републикански път III-662 (Прил. 1,Прил.2), на около 1,8 km южно от границата между Област Сливен и Област Велико Търново. Регистрирано е през 2016 г. по склона над пътя в територия от ДГФ, отдел 84л - букова гора. Има ясно изразени граници - дължина около 150 m и ширина около 60 m - приблизително засегната площ от 9 дка. Горната граница-отстъп е с височина 2-3 m и е в близост до ЖР стълб. Свлачището е плитко - до 2-3 m. Поради свлачищните процеси има много паднали дървета заедно е кореновата система. Има няколко наклонени дървета, които при падане биха достигнали до пътя. Свлачището е предизвикано от преовлажняване на тънкия изветрителен слой над основните мергели. Свличането на земните маси не достига до пътя и не го застрашава. Дадени са препоръки да се изсекат дърветата, засегнати от свлачищните процеси и да се залесят нови, с по-дълбока коренова система.   Свлачища с рег. № SLV 24.72165-03 и SLV 24.72165-07, засягащи път III- 662, отстоят съответно 130 и 170 m западно от обследваното трасе (Прил.2).   1. Съгласно чл.96 от ЗУТ, в свлачищни райони, вписани в регистъра по чл.95, ал.2, предварително разрешение за строителни (в т.ч. укрепителни) работи се издава от министъра на регионалното развитие и благоустройството. 2. Информация за нерегистрирани свлачищни и потенциално-опасни участъци (речни склонове, стръмни откоси, брегове на долове, слаби почви и др.), в които е възможно възникването и развитието на неблагоприятни геодинамични процеси, трябва да е упомената в геоложкия доклад за съответния обект.   Приложения:   1. Обзорна карта / Google Earth/ с координати на свлачище SLV 24.72165-04; 2. Извадка от .shp файлове на регистъра на свлачищата на РБългария / OpenStreetMap/. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Напоителни системи“ ЕАД – Клон Тополница | 3507/  15.11.2024 г. | „НАПОИТЕЛНИ СИСТЕМИ“ ЕАД – клон Тополница счита, че след изготвянето на проекта за трансформация на мрежа 220 kV към ниво на напрежение 400 kV, същият трябва да се съгласува със собствениците на засегнатите имоти съответно Министерството на земеделието и храните (МЗХ) и „НАПОИТЕЛНИ СИСТЕМИ“ ЕАД. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Цетин България“ ЕАД | Т/51333/  12.11.2024 г. | В отговор на Ваше писмо с № ЦУ-ЕCO-10766/31.10.2024 г. за изразяване на становище, за обхват и съдържание на Доклад за ОВОС на инвестиционно предложение за горецитирания обект, Ви уведомяваме следното:  **„Цетин България“** ЕАД разполага с елементи от техническата си инфраструктура в обхвата на проекта: 1 активен макро-сайт - 4616 (Сокола) с координати 43.038651, 25.525692 – мачта с височина 30 м. А1 са колокирани с отделни антени на същата мачта. Намира се на 65 м от линията за 400 kV - Ваше трасе ВЛ Янтра.  **Забележка:** При промяна на трасетата – да бъдат предоставени за съгласуване.  Оставаме на Ваше разположение в случай на необходимост от всякаква друга информация или съдействие. | Прието. Взето в предвид и отразено в Доклада за ОВОС и окончателното Задание за ОВОС. |
|  | Министерство на околната среда и водите | ОВОС-66/  28.11.2024 г. | Във връзка с постъпило с вх. № ОВОС-66/30.09.2024 г. на Министерство на околната среда и водите (МОСВ) задание за обхват и съдържание на оценка на въздействието върху околната среда (ОВОС) за инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, на основание чл. 10, ал. 13 от *Наредбата за условията и реда за извършване на оценка на въздействието върху околната среда* (Наредбата за ОВОС), Ви информираме за следното:  ***І. По отношение на структурата и съдържанието на заданието:***  Заданието е изготвено в изпълнение на изискванията на чл. 95, ал. 2 и ал. 3 от ЗООС и съобразява разпоредбите на чл. 10, ал. 1 и ал. 3 от Наредбата за ОВОС. Предложената структура на доклада за ОВОС принципно е съобразена с нормативните изисквания на чл. 96, ал. 1 от ЗООС и чл. 10, ал. 3, т. 5 от Наредбата за ОВОС.  По предложения обхват на структурата и оценката имаме следните бележки и препоръки, които е необходимо да бъдат отразени в окончателния вариант на заданието и съобразени при изготвянето на доклада за ОВОС:  **1. По отношение на компонент „Биологично разнообразие“, защитени зони и защитени територии:**  1.1. На стр. 7 от заданието към „Въведение“, да се добави текст, че с писмо изх. № ОВОС-66/29.07.2024 г. на МОСВ са дадени указания, че в доклада по ОВОС като отделно приложение, се включва оценката за степента на въздействие на инвестиционното предложение върху защитените зони.  1.2. На стр. 233 от заданието в т. 3.9. Биологично разнообразие 3.9.1 Флора, растителност и местообитания, текстът „Трасето пресича, или преминава в непосредствена близост до една защитена зона (ЗЗ) по Натура 2000, обявена за опазване на природни местообитания – ЗЗ BG0000181 „Река Вит“ да се замени с „Трасето на електропровода засяга защитена зона - BG0000240 „Студенец“ за опазване на природните местообитания и на дивата флора и фауна“ съответно целият текст за „ВЛ 220 kV „Вит“ в тази точка да се ревизира.  1.3. На стр. 236 от заданието текстът „В районите, през които минава далекопровода, има три защитени територии“, да се коригира „В районите, през които минава далекопровода, има две защитени зони и една защитена територия.“  1.4. На стр. 241 за „ВЛ 220 kV „Камчия“ не е посочена защитена зона BG0000501 „Голяма Камчия“.  1.5. На стр. 247 текстът „Трасето преминава през две зони по Натура 2000: BG0000424 Река Въча – Тракия и BG0000254 Бесапарски възвишения“ да се коригира „Трасето на електропровода засяга три защитени зони за опазване на природните местообитания и на дивата флора и фауна - BG0000254 „Бесапарски възвишения“, BG0000424 „Река Въча – Тракия“ и BG0000578 „Река Марица“.  1.6. На стр. 251 текстът „Трасето преминава през две защитени зони по Натура 2000 (Директивата за местообитанията) – ЗЗ BG0000610 „Река Янтра“ и ЗЗ BG0000432 „Голяма река“ да се замени с „Трасето на електропровода засяга три защитени зони за опазване на природните местообитания и на дивата флора и фауна - BG0000279 „Стара река“, BG0000432 „Голяма река“ и BG0000610 „Река Янтра“.  1.7. На стр. 259, към текста „Защитените зони са: BG0000399 Българка, BG0001493 Централен Балкан – буфер, BG0000261 Язовир Копринка, BG0000192 Река Тунджа 1, BG0000429 Река Стряма, BG0000444 Река Пясъчник, ЗЗ BG0000426 Река Луда Яна, BG0000578 Река Марица“, да се добави и защитена зона BG0000610 „Река Янтра“.  1.8. На стр. 268, думите „Доклад за оценка на съвместимостта (ОС)“ да се заменят с „Доклад за оценка на степента на въздействие (ДОСВ)“.  1.9. На стр. 268, преди първия абзац да се добавят текстовете: „При разработването на Доклад за ОВОС да се изготви списък на растителните видове от Приложение 3 към Закона за биологичното разнообразие, срещащи се на територията на ИП, като при необходимост да се посочат конкретни мерки за намаляване или премахване на въздействието върху тях. Да се опишат налични инвазивни чужди видове растения и да се предложат мерки за тяхното премахване или спиране на разпространението им.“  1.10. На стр. 270, трасето на „ВЛ 220 kV „Вит“ засяга защитена зона BG0000240 „Студенец“, а не защитена зона BG0000610 „Река Янтра“, поради което би следвало да се разгледа BG0000240 „Студенец“.  1.11. На стр. 292 в началото (преди абзаца в получер шрифт) да се добави текста: „Да се изготви списък на животинските видове от Приложение 3 към Закона за биологичното разнообразие, срещащи се на територията на ИП, като при необходимост да се посочат конкретни мерки за намаляване или премахване на въздействието върху тях. Да се опишат наличните инвазивни чужди видове животни и да се предложат мерки за тяхното премахване или спиране на разпространението им.“  1.12. На стр. 292 думите „Доклада по ОВОС и ОС“ да се заменят с „Доклада по ОВОС и ОСВ“.  1.13. На стр. 297 от текста „В ДОВОС и ОС да се оцени влиянието, което инвестиционното предложение ще окаже върху защитените зони от мрежата Натура 2000 в района.“ думите „В ДОВОС и ОС…“ да се заменят с „В ДОСВ…“, тъй като оценката за степента на въздействие на инвестиционното предложение върху защитените зони ще се извърши в ДОСВ, който е приложение към ДОВОС и не е необходимо оценката за степента на въздействие върху защитените зони да се преповтаря в ДОВОС.  1.14. На стр. 325 накрая, т. 9 да се измени, както следва:  „9. Биологично разнообразие  9.1 Флора  9.2 Фауна  9.3. Природни местообитания“.  1.15. На стр. 327, в таблица 4.1., т. 8, първо тире да остане само „флора“; т. 13 „Генетично модифицирани организми“ да отпадне (в текста на заданието е обяснено, че ГМО нямат отношение по ИП).  1.16. В таблици 4.2., 4.3., 4.4., 4.6. до 4.9 да се направят аналогични промени, като в таблица 4.1.  1.17. В Таблици 4.5., 4.10 и 4.11., колона „Флора, местообитания“ да остане само „флора“.  1.18. На стр. 339, т. 3.9. да се промени аналогично на стр. 325, т. 9.  1.19. В цялото задание всички имена изписани на латински език да са в *Italic* (има някои пропуски, като напр. на стр. 238, 242 и др.) както и текста „Natura 2000 Зоните“ да се изписва „защитените зони“ или „защитените зони от мрежата Натура 2000“.  **2. По отношение на компонент „Води“:**  Tерминологично наименованията на басейновите дирекции не са цитирани коректно в заданието, което следва да се коригира в доклада за ОВОС.  В МОСВ е постъпило становище на Басейнова дирекция „Черноморски район“ (БДЧР) с изх. № 04-01-1458/А4/15.08.2024 г. с бележки по обхвата и съдържанието на доклада за ОВОС на ИП „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV”, което МОСВ подкрепя.  **3. По отношение на компонент „Въздух“:**  В доклада за ОВОС да се включи изискване при извършване на строителните дейности да се спазват конкретно приложимите разпоредби на чл.70 от *Наредба №1 за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии* (обн., ДВ, бр.64 от 2005г.).  **4**. **По отношение на „Климат“:**  В доклада за ОВОС да се опишат и оценят въздействията върху климата и при идентифициране на рисковете, в хода на оценката да бъдат предвидени и допълнителни мерки за адаптация към климатичните рискове.  **5. По отношение на опасни химични вещества и риска от големи аварии и/или бедствия:**  В заданието за обхват и съдържание на ДОВОС е посочено, че разположените в обхвата на ИП,на разстояние до 20 км по права линия, предприятия/съоръжения, класифицирани с нисък или висок рисков потенциал по реда на глава седма, раздел I от ЗООС, както и отстоянието им до 12те електропровода и прилежащите им функционално свързани подстанции. Направено е заключението, че „от подробното разглеждане на предприятията/съоръженията, класифицирани с нисък или висок рисков потенциал по реда на глава седма, раздел I от ЗООС (наричани в текста „предприятия/та“) относно обектите, предмет на ИП, може да се направи заключението, че: разглежданите с ИП обекти не са източник и не може да повишат опасностите или последствията от възникване на голяма авария в предприятията/ съоръженията. Това се дължи на географското им разположение и отдалечеността им от разглежданите обекти, предмет на ИП, което важи **з**апочти всички предприятия. За много от предприятията се посочва, че неблагоприятните последствия от евентуална голяма авария няма да окажат съществено влияние върху елементи извън територията на обекта поради географското им разположение и отдалечеността от други обекти, съгласно предоставената „Информация за засегнатата общественост в случай на голяма авария“.  С оглед на гореизложеното, предлагаме в ДОВОС да се включи информация и да се предвидят:  1.Мерки за предотвратяване или смекчаване на значителните неблагоприятни последици от повишаване на опасностите или последствията от възникване на голяма авария в предприятията/съоръженията, класифицирани с нисък или висок рисков потенциал по реда на глава седма, раздел I от ЗООС разположени в непосредствена близост до разглежданите в ИП обекти.  2. Мерки по отношение на заявената употреба на опасни вещества/смеси на етапа на строителството, вкл. свързана със строително-транспортната техника, като например:  •Доставките на химични вещества и смеси да бъдат придружени с ИЛБ на български език, отговарящи на изискванията на Регламент (ЕС) 2020/878 на Комисията за изменение на приложение II към Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали. Преди и по време на строителството, в случай на дейности по употреба и съхранение на опасни вещества и смеси, да се спазват условията, посочени в ИЛБ, както и изискванията на Наредба за реда и начина за съхранение на опасни химични вещества и смеси (Обн.ДВ.бр.43 от 7 юни 2011г.).  •Обслужването (поддръжка и ремонт, напр. смяна на масла, зареждане с гориво-смазочни материали) на машини и оборудване, на транспортна, монтажна и товарителна/строителна техника да се извършва на специализирани и обезопасени за целта места и ремонтни бази, като не се допускат разливи на горива и смазочни материали от строителната и транспортна техника.  **6. По отношение на ЗОПОЕЩ:**  Във връзка с приложимостта на Закона за отговорността за предотвратяване и отстраняване на екологични щети (ЗОПОЕЩ), обн., ДВ, бр. 43/2008 г., посл. изм. бр. 102/2023 г., предлагаме да бъдат включени допълнителни условия.  Целта на ЗОПОЕЩ е да се създаде рамка за екологична отговорност, основана на принципа „Замърсителят плаща“, за предотвратяване и отстраняване на щети върху околната среда от дейности, изброени в приложение I на ЗОПОЕЩ. Законодателството има за цел да гарантира, че финансовите последици от определени случаи на непосредствена заплаха за екологични щети/причинени екологични щети по смисъла на закона, ще бъдат поети от икономическия оператор, причинил конкретния случай. Прилагането на разпоредбите на ЗОПОЕЩ действат като предпазен механизъм, който се прилага само когато са настъпили екологични щети или има непосредствена заплаха за компонентите на околната среда, попадащи в обхвата на Закона. Акцентът следва да бъде върху въвеждане на подходящи мерки за предотвратяване на замърсяването с цел намаляване на рисковете за околната среда. Операторите следва в резултат на извършване на дейности, определени в приложение № 1 от ЗОПОЕЩ, да планират/изпълнят подходящи дейности с оглед да намалят вероятността и да сведат до минимум рисковете за природните ресурси, обхванати от закона, а именно: защитени видове и природни местообитания, води и почви.  В съдържанието на заданието възложителят е предвидил изследване на въздействието върху компонентите на околната среда (включително и тези, които са предмет на ЗОПОЕЩ) при реализирането на инвестиционното предложение ИП на три етапа: строителство, експлоатация и при закриване и експлоатация на обекта, вкл. в т. 1.Характеристика на инвестиционното предложение, в т. 1.10 Риск от аварии и мерки за предотвратяване и реагиране при инциденти и непредвидени събития (на стр. 54): е включил Дейности по предотвратяване, намаляване и ликвидиране на последствия от бедствия и аварии.  Предвид това, в доклада по ОВОС следва да бъдат предложени необходимите конкретни мерки за ефективно управление на съответните рискове, в случаи на непосредствена заплаха за екологични щети/причинени екологични щети по смисъла на ЗОПОЕЩ.  **7**. Навсякъде в заданието думите „инвеститорът“/ „инвеститора“ да се заменят с думите „възложителят“/“възложителя“.  **8. В т.7 „Етапи фази и срокове за разработване на доклада за ОВОС“,** В Таблица 7.1 да се допълнят:  - т.3 „Изготвяне на доклад за ОВОС“ с думите „и доклад за оценка на степента на въздействие (ОСВ) върху защитените зони, изискан с писмо с изх. № ОВОС-66/29.07.2024 г. на МОСВ“, предвид изискванията на чл. 12, ал. 2, т. 5 от Наредбата за ОВОС;  - т.4 „Оценка качеството на ДОВОС“ с думите „и ДОСВ“.  По отношение на времевия график в Таблица 7.1 следва да имате предвид, че го разглеждаме като индикативен, доколкото зависи от представянето на документация от страна на възложителя за оценка качеството на ДОВОС и ДОСВ, получаването на становища от компетентни институции (напр. Министерство на здравеопазването) и разпоредбата на чл. 97, ал. 5 от ЗООС, съгласно, която възложителят на предложението осигурява обществен достъп до документацията по ОВОС (положително оценен) най-малко 30 календарни дни преди началото на общественото обсъждане.  **9**. **По отношение на структурата на доклада за ОВОС**:  В доклада за ОВОС да се съобразят направените препоръки по отношение на заданието. Необходимо е в доклада по ОВОС:  - Да бъде предвидено разработването на План за изпълнение на мерките по чл. 96, ал. 1, т. 7 от ЗООС, който да включва достатъчно изпълними и контролируеми смекчаващи мерки.  - В „Приложения“, да се направят следните промени:  - „Заданието по чл.10 от Закона за опазване на околната среда“ да се замени със „допълнено задание по чл.10 от Наредбата за ОВОС (с приложения)“;  Обръщаме внимание, че в окончателния вариант на заданието следва да бъдат отразени всички получени становища от проведените консултации, като се съобразят направените бележки и препоръки, както и е необходимо да се предостави и информация за изпълнение на изискванията на чл. 9, ал. 5, във връзка с чл. 9, ал. 1 от Наредбата за ОВОС.  - В т.6. „Списък на необходимите приложения, списъци и други“, списъкът с приложенията да се допълни с:  - Разделителен протокол (списък на експертите и ръководителя на колектива, разработили доклада) със собственоръчно положени подписи.  -Писмена декларация по чл. 11, ал. 4 от всеки от експертите и от ръководителя на колектива, подписани лично.  ***II. Следващите действия, които трябва да предприемете за продължаване на процедурата по ОВОС, в т.ч. ОС:***  **1*.*** Да възложите изготвянето на доклад за ОВОС, съобразно изискванията на чл. 11 и чл. 12 от Наредбата за ОВОС и доклад за ОСВ, изискан с писмо с изх. № ОВОС-66/29.07.2024 г. на МОСВ.  **2**. Да представите изготвения доклад за ОВОС и приложенията към него, в т.ч. и ДОСВ, за оценка на качеството им, като внесете искане за издаване на решение по ОВОС по образец, даден в приложение № 8 към чл.13, ал.1 от Наредбата за ОВОС.  Към искането се прилага по един екземпляр от доклада за ОВОС с всички приложения на хартиен и на електронен носител, в т.ч. доклада за ОСВ, допълненото задание за ОВОС с отразени посочените по-горе бележки и с представени резултати от проведените консултации, в изпълнение на задълженията по чл. 95, ал. 3 от ЗООС, нетехническо резюме, разделителен протокол (списък на експертите и ръководителя на колектива, разработили доклада) със собственоръчно положени подписи и писмени декларации на експертите и ръководителя на колектива).  При внасянето на документацията следва да се заплати такса в размер на 1200 лв. съгласно чл. 1, ал. 5, т. 2 от Тарифата за таксите, които се събират в системата на МОСВ, като е необходимо да предоставите информация за датата и начина на заплащане на дължимата такса.  Заплащането на таксата може да извършите по банков път по сметката на МОСВ:  **IBAN: BG35 BNBG 9661 3000 1387 01**  **BIC: BNBGBGSD**  Информираме Ви, че на основание чл. 2а, ал. 5, т. 4 от Наредбата за ОВОС процедурата по ОВОС, в т.ч. и ОС, за горепосоченото инвестиционно предложение може да бъде прекратена когато повече от 12 месеца не е внесен доклад за ОВОС за оценка на качеството му по чл. 13 от Наредбата за ОВОС след проведени консултации по обхват и съдържание на ОВОС по чл. 10, ал. 5 от същата Наредба. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Напоителни системи“ ЕАД – клон Хасково | АД-1147/  21.11.2024 г. | След преглед на предоставената информация в задание за обхват и съдържание на Доклад за ОВОС за посоченото инвестиционно предложение, Ви уведомяваме, че на територията на клон Хасково преминава, както следва:  **„ВЛ 220 kV „Константиново“ с габарит за нова ВЛ 400 kV“** / п/ст „Узунджово“ – п/ст „ТЕЦ Марица изток-3“/ преминава над открит напоителен канал М-1 от НС „Тракиец“ - между репери на трасе № 73 и № 72 в землище на с. Александрово, което следва да бъде взето в предвид.  Размерите на канала са:   * Ширина на дъно – 0,80 м; * Дълбочина – 1,50 м; * Наклон на откоси – 1:1,25;   Имайки предвид, че трасето на електропровода, както и сервитутът няма да бъдат променяни и ИП ще се реализира изцяло в съществуващите граници на електропровода, както е посочено в заданието, нямаме други препоръки и предложения. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Напоителни системи“ ЕАД – клон Бургас | 492/  27.11.2024 г. | Местоположението на ВЛ 220 kV „Камчия“ пресича съоръжения и поземлени имоти, които се стопанисват от „Напоителни системи“ ЕАД кл. Бургас.  Пресичаните съоръжения и поземлени имоти се намират в землищата на с. Зимен, с. Глумче, с. Крумово градище и с. Церковски от общ. Карнобат и са, както следва:  Съоръжения от Отводнителна система „Соколово“ в земл. на с. Зимен и с. Глумче:  --- поясен канал ПК№3 в ПИ 30853.8.119, собств. Държавна публична; --- отводн. канал С-9-5 без отреден ПИ; --- отводн. канал С-9-4 в ПИ 30853.8.154, собств. Държавна публична; --- главен отводн. канал ГОК в ПИ 30853.9.120, собств. Държавна публична; --- отводн. канал С-8-3 в ПИ 30853.10.117, собств. Държавна публична; --- отводн. канал С-8-2 в ПИ 30853.9.116, собств. Държавна публична; --- отводн. канал С-8-1 в ПИ 30853.9.115, собств. Държавна публична; --- корекцията на р. Азмак в ПИ 30853.10.114 и 15182.2.77, собств. Държавна публична; --- главен отводн. канал ГОК-16 в ПИ 15182.1.52, собственост: Държавна публична; --- отводн. канал С-О-9 в ПИ 15182.1.54, собств. Държавна частна; --- главен отводн. канал ГОК-15 в ПИ 15182.1.45, собств: Държавна публична.  **Техн. параметри отв. канали:**  Широчина на дъното:   * начало от 0,3 до 1,2 м.; * край от 0,30 до 0,6 м.   Наклон на откосите:   * начало 1,5 * край 1,5   Дълбочина на канала:   * начало от 1,00 до 1,5 м * край от 1,00 до 1,7 м   **Техн. параметри главни отв. канали:**  Широчина на дъното:   * начало от 0,3 до 2,2 м * край от 0,30 до 1,0 м   Наклон на откосите:   * начало 1,50 * край 1,50   Дълбочина на канала:   * начало от 1,40 до 2,00 м * край от 1,20 до 1,70 м   **Техн. параметри корекция р. Азмак**  Тип на напречния профил: двоен трапец с едностранно и двустранно дигиране Широчина на профила   * **Кюне**: 8 м * **Берма**: лява 4 м, дясна 5 м * **Наклон на откосите**:   **Кюне** 1:2  **Диги - мокър 1:2; сух 1:1,5**   * Дълбочина на кюнето: 2 м * Височина на дигата: 3,7 м * Ширина на короната: 3,00 м   **Съоръжения за напояване:**  --- Деривационен канал язовир Церковски в ПИ 40021.13.6;  --- Деривационен канал язовир Церковски в ПИ 78416.9.169.  **Техн. параметри Деривационен канал:**   * Тип на напречния профил: трапец * Широчина на дъното: от 1,00 м до 2,00 м * Наклон на откосите: от 1,5 до 2,0 * Дълбочина: от 0,60 м до 1,30 м   Съоръжения от Отводнителна система „Карнобатска низина“ - отводняване „Крумово градище“ в земл. на с. Крумово градище и с. Церковски:  --- корекция на р. Мочурица в ПИ 40021.13.5 и 78416.11.158 собств. Държавна публична;  **Техн. параметри корекция р. Мочурица:**   * **Кюне**: 7 м * **Берма**: 6 м * **Наклон на откосите**:   - **Кюне**  1:1,5  **- Диги** 1:1,5   * **Дълбочина на кюнето – 3 м** * **Височина на дигата – 2,5 м** * **Ширина на короната – 3,00 м**   --- отводняване „Крумово градище“ - поле2 в земеделските земи м/у Деривационен канал и ж.п. линия София-Бургас и м/у Деривационен канал и кор. р. Мочурица.  Състои се от подземни събирателни тръбопроводи ПВЦф150, 350-400 м един от друг, в които се вливат дренажни тръбопроводи ПВЦф65, гофрирани, перфорирани, на 40 м един от друг и образуващи няколко участъка (полета) с формата на рибена кост.  Трасето на ВЛ пресича 6 броя участъкови събиратели и около 25 броя дренажни жили .  Общи техн.параметри дренажи:  Диаметър за събирателите: от 110 до 900; за др. жили: 80 и 65 мм  Пояснения, препоръки и изисквания по Становището:  Пресичаните от трасето на ВЛ съоръжения и поземлени имоти са с вид собственост :  ---Държавна частна - Деривационен канал, захранващ яз. Церковски, стопанисва се от „Напоителни системи“ ЕАД кл. Бургас , собственост на „Напоителни системи“ ЕАД кл. Бургас;  --- Държавна публична:   * отводнителна система „Соколово“ в земл. на с. Зимен и с. Глумче; * корекцията на р. Азмак в земл. на с. Зимен и с. Глумче;   -корекция на р. Мочурица в земл. на с. Крумово градище и с. Церковски;  -отводняване „Крумово градище“ - поле2 в земеделските земи м/у Деривационен канал и ж.п. линия София-Бургас и м/у Деривационен канал и кор. р. Мочурица в земл. с. Церковски;  Съоръженията и отредените ПИ с държавна публична собственост се стопанисват от „Напоителни системи“ ЕАД кл. Бургас, собственик е Министерство на земеделието. Тези съоръжения са Обекти за Предпазване от Вредното Въздействие на Водите (ОПВВВ).  В зависимост от вида на засяганите съоръжения ще бъде необходимо :  При пресичане на хидромелиоративните съоръжения:   * **ОПВВВ - отводнителните канали в Отводнителна система „Соколово“ и корекциите на реки Азмак и Мочурица** моля, проектантът да има предвид Наредба №7 от 22.12.2003 г., чл.68, ЗУТ и ЗВ по отношение на сервитутите за хидромелиоративни съоръжения;   -**Деривационен канал** към яз. Церковски (хидромелиоративно съоръжение за напояване) моля, проектантът да има предвид Наредба №7 от 22.12.2003 г., чл.68, ЗУТ и ЗВ по отношение на сервитутите за хидромелиоративни съоръжения.  **-Отводняване „Крумово градище“ - поле2**- в земеделските земи м/у Деривационен канал и ж.п. линия София-Бургас и м/у Деривационен канал и кор. р. Мочурица. Сервитутите се определят по Нар.№7/22.12.03г., чл.68,(1),т.6.  *Моля, проектантът тук да предвиди разположение на новите стълбове на мястото на сега съществуващите (****„стъпка в стъпка“).***  В противен случай, ако се определят нови местоположения на стълбове с голяма вероятност ще бъдат нанесени щети върху дренажната система. Трасетата на дренажните жили и събиратели не могат да се определят с точност.  Наложително е още:  -Техническият проект в участъците на застъпване на съоръжения и поземлени имоти стопанисвани от „Напоителни системи“ ЕАД кл. Бургас да бъде предаден за съгласуване в клон Бургас;  -след съгласуването на ТП в „Напоителни системи“ ЕАД кл. Бургас същият се представя и в Министерство на Земеделието за окончателно одобрение.  Приложени са:  -схеми 1:25000 на хидромелиоративните съоръжения;  - схеми от ЕСО | Прието. Взето в предвид и отразено в Доклада за ОВОС и окончателното Задание за ОВОС. |
|  | „Напоителни системи“ ЕАД – клон Видин | РД-40-10#1 от 29.11.2024 г. | В отговор на горецитираното Ваше писмо относно провеждане на консултации за определяне обхвата и съдържанието на Доклад за ОВОС на инвестиционно предложение „*Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“,* Ви уведомявам следното:  Видно от Заданието за обхват и съдържание на Доклада за ОВОС и материалите към него, **инвестиционното предложение не засяга** обекти и съоръжения, ситуирани в териториалния обхват на „Напоителни системи“ ЕАД - клон Видин, които са собственост или се стопанисват от Дружеството. | В становището няма посочени препоръки и забележки. |
|  | „Напоителни системи“ ЕАД – клон Долен Дунав | 898/  02.12.2024 г. | По повод изпратено задание за обхвата и съдържанието на Доклад за ОВОС на ИП „Устойчиво адаптиране на националната електропреносна мрежа – GREENABLER – трансформация на мрежа 220 kV към ниво на напрежение 400 kV“, с Възложител „Електроенергиен системен оператор“ ЕАД и след като се запознахме с предоставената информация Ви уведомяваме:  Засегната е територия, в която попадат имоти и съоръжения, в т.ч. подземни, собственост на „Напоителни системи“ ЕАД, стопанисвани от клон Долен Дунав, с териториален обхват: области Русе, Разград и Търговище.  От съдържанието на предоставената информация предмет на заданието, засегнати имоти и съоръжения за трансформация на мрежа 220 kV към ниво на напрежение 400 kV“ за участъци:  **-„ВЛ 220 kV „Стрелец“ с габарит за нова ВЛ 400 kV“ (п/ст „Горна Оряховица“ - п/ст „Образцов чифлик“), с обща дължина 80,668 km**  Трасето на ВЛ минава през терени, попадащи в землищата на общините:   * с. Полско Косово, гр. Бяла, общ. Бяла, обл. Русе; * гр. Борово, с. Волово, с. Обретеник, общ. Борово, обл. Русе; * гр. Две могили, общ. Две могили, обл. Русе; * с. Тръстеник, с. Божичен, с. Пиргово, с. Красен, общ. Иваново, обл. Русе; * с. Басарбово, гр. Русе, общ. Русе, обл. Русе,   **-„ВЛ 220 kV„Тича“ с габарит за нова ВЛ 400 kV“ (п/ст „Мадара“ - п/ст „Горна Оряховица“), с обща дължина 117,338 km**   * с. Разделци, с. Любичево, с. Моравка, с. Коноп, общ. Антоново, обл. Търговище; * с. Конак, общ. Попово, обл. Търговище; * с. Пресиян, с. Александрово, с. Лиляк, гр. Търговище, с. Руец, с. Баячево, с. Певец, с. Кралево, с. Дългач, общ. Търговище, обл. Търговище.   Както и:  **Повърхностни води:**   1. р. Врана, гр. Търговище; 2. р. Русенски Лом 3. р. Черни Лом (югоизточно от Попово), 4. р. Бели Лом (южно от гр. Разград), 5. р. Янтра и техните притоци; 6. корекция на р. Бели Лом между с. Ушинци и с. Дряновец 7. р. Русенски Лом в близост до с. Красен, с. Волово 8. р. Биюкдере в близост до с. Любичево 9. р. Врана, горно течение на гр. Търговище, в близост с. Лиляк, с. Разбойна, притоци на р. Врана в близост до с. Руец, с. Певец, с. Кралево;   В посочените землища са разположени хидромелиоративни сгради и съоръжения, в това число и подземна тръбна мрежа, собственост на „Напоителни системи“ ЕАД, стопанисвани от клон Долен Дунав, както и Обекти предпазващи от вредното въздействие на водите/ОПВВВ/, публична държавна собственост. Последните са предмет на Договор №РД-50-7/18.03.2024 г., собственост на Министерството на земеделието и храните/МЗХ/, а клон „Долен Дунав“ се явява само в качеството на експлоатационно предприятие и извършва необходимите действия по договора. Становище и съгласуване за обектите, публична държавна собственост се изготвя от МЗХ.  За последващи действия от Ваша страна, на територия в която са разположени обекти, стопанисвани от клон „Долен Дунав“ е необходимо да бъдем уведомени, с оглед осъществяване на контрол.  При необходимост от конкретни данни за параметри, сервитути и други, същите ще Ви бъдат предоставени след посочване на точни данни за местоположение.  Във връзка с изложеното, не възразяваме по предоставения Доклад за ОВОС на ИП „Устойчиво адаптиране на националната електропреносна мрежа – GREENABLER – трансформация на мрежа 220 kV към ниво на напрежение 400 kV“, при спазване на съдържанието на настоящия доклад за ОВОС, както и запазване съществуващите трасета на електропроводите и прилежащия им сервитут. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Напоителни системи“ ЕАД – клон Марица | СР-08-102#7/  27.11.2024 г. | В „Напоителни системи“ ЕАД, клон Марица е постъпило писмо с наш Вх. № CP-08-102/08.11.2024г. от ЦУ на „Напоителни системи“ ЕАД, съдържащо писмо с Ваш изх. № ЦУ-ЕСО-10758/31.10.2024 г. в едно с диск със Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ и приложения към тях. След запознаване със същите, става ясно следното:  Представеното ИП е за реконструкция на част от съществуващата електропреносна мрежа 220 kV към ниво на напрежение 400 kV и включва реконструкция на 12 броя електропроводи, както и прилежащите им и функционално свързани подстанции - 14 броя. На територията на „Напоителни системи“ ЕАД, клон Марица попадат следните електропроводи:   1. „ВЛ 220 kV „Първенец“ с габарит за нова ВЛ 400 kV“ (п/ст „Алеко“ - п/ст „Пловдив“), с обща дължина 39,590 km. Въведена в експлоатация през 1960 г.; 2. „ВЛ 220 kV „Шипка“ от „Алеко“ до п/ст „Балкан“, както и откл. от ст. №280 за п/ст „Чудомир“ с габарит за нова ВЛ 400 kV“ (п/ст „Алеко - п/ст „Балкан“ & п/ст „Чудомир“), с обща дължина 135,326 km. Въведена в експлоатация през 1959 г.;   Предвидено е трасето на електропроводите, както и сервитута им да не бъдат променяни, като Инвестиционното предложение се реализира изцяло в съществуващите граници на електропроводите. В сервитута на електропроводите попадат множество хидромелиоративни съоръжения собственост на „Напоителни системи“ ЕАД, клон Марица, както и такива предоставени ни за стопанисване съгласно Договор № РД-50- 7/18.03.2024г. с МЗХ за обекти по предпазване от вредното въздействие на водите /ОПВВВ/, но тъй като сервитута им не се променя не следва да бъдем засегната страна.  „Напоителни системи“ ЕАД, клон Марица, Ви уведомява, че не е компетентен орган за изразяване на становище във връзка със Задание за обхват и съдържание на доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER – трансформация на мрежа 220 kV към ниво на напрежение 400 kV“. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Напоителни системи“ ЕАД – клон Шумен | РД-01-555/  04.12.2024 г. | След разглеждане на представената информация в настоящото Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа — GREENABLER — трансформация на мрежа 220 kV към ниво на напрежение 400 kV“, по отношение на съоръженията, които стопанисва и поддържа „Напоителни системи“ ЕАД клон Шумен, Ви информирам следното:  Инвестиционното предложение на „ЕСО“ ЕАД е за реконструкция на част от съществуващата електропреносна мрежа 220 kV към ниво на напрежение 400 kV и включва реконструкция на 12 бр. електропроводи и прилежащите им и функционално свързани 14 бр. подстанции.  Трасетата на електропроводите ВЛ 220 kV „Волов“ и ВЛ 220 kV „Тича“ пресичат коригирани речни участъци на територията обслужвана от „Напоителни системи“ ЕАД клон Шумен. Корекциите на реки са обекти предпазващи от вредното въздействие на водите, публична държавна собственост, с предоставени права за управление на МЗХ, което от своя страна чрез Договор РД-50-7/18.03.2024г. ги предоставя за стопанисване на „Напоителни системи“ ЕАД.  Коригираните речни участъци пресичани от трасето на ВЛ 220 kV „Волов“ са:  - Корекция на р. Мадарска - 2 пресичания с географски координати: 43°17'01.00"С; 27°03'41.60"И и 43°17'20.20"С; 27°06'26.88"И  - Корекция на р. Каспичанска (Провадийска) - 1 пресичане с географски координати 43°18'21.00"С; 27°11'15.90"И;  - Корекция на р. Крива - 1 пресичане с географски координати 43°18'34.10"С; 27°12'44.73"И;  Коригираните речни участъци пресичани от трасето на ВЛ 220 kV „Тича“ са:  - Корекция на р. Алосиянско дере - 1 пресичане с географски координати 43°12'06.34"С; 26°47'35.61"И  - Корекция на р. Врана — 1 пресичане с географски координати 43°12'01.90"С; 26°49'26.78"И  В Заданието се информира, че при извършване на дейностите по реконструкция, трасето на електропровода и сервитутните линии няма да бъдат променяни. Инвестиционното предложение ще се реализира изцяло в съществуващите граници на електропровода. Ще бъде запазено и местоположението на съществуващите стълбове.  При съществуващото положение в обхвата на съоръженията не попадат фундаменти, стълбове или други съоръжения от електропроводите, като въздушните линии преминават над изброените коригирани речни участъци, без да взаимодействат с тях. Предвид горното се предполага, че след изпълнението на инвестиционното предложение няма да бъдат възпрепятствани достъпа, експлоатацията и поддръжката на гореупоменатите участъци.  В Заданието за ОВОС е упоменато, че по време на строителството, експлоатацията, закриването и рекултивацията на инвестиционното предложение, не е предвидено водовземане за питейни, промишлени и други нужди. вкл. чрез обществено водоснабдяване (ВиК или друга мрежа) от повърхностни и/или подземни води.  По време на строителството, експлоатацията, закриването и рекултивацията на инвестиционното предложение не се очаква генерирането на отпадъчни води. Не се предвижда заустване във водни обекти и не се очаква взаимодействие с изградените коригирани речни участъци.  Във връзка с горното, предлагам към Заданието за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа — GREENABLER — трансформация на мрежа 220 kV към ниво на напрежение 400 kV“ да бъде допълнена информация за коригираните речни участъци собственост на МЗХ и стопанисвани от „Напоителни системи“ ЕАД клон Шумен, които се пресичат от трасето на съответните електропроводи.  Тъй като инвестиционното предложение засяга имоти и разположени върху тях съоръжения - обекти за предпазване от вредното въздействие на водите, публична държавна собственост, окончателното становище по Задание за обхват и съдържание на Доклад за ОВОС на предложението, ще се вземе от МЗХ в качеството му на собственик. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Напоителни системи“ ЕАД – клон Шумен | РД-01-554/  04.12.2024 г. | След разглеждане на представената информация в настоящото Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа — GREENABLER — трансформация на мрежа 220 kV към ниво на напрежение 400 kV“, по отношение на съоръженията, които стопанисва и поддържа „Напоителни системи“ ЕАД клон Шумен, Ви информирам следното:  Инвестиционното предложение на „ЕСО“ ЕАД е за реконструкция на част от съществуващата електропреносна мрежа 220 kV към ниво на напрежение 400 kV и включва реконструкция на 12 бр. електропроводи и прилежащите им и функционално свързани 14 бр. подстанции.  Два са електропроводите, които попадат на територията обслужвана от „Напоителни системи“ ЕАД клон Шумен и пресичат хидромелиоративни съоръжения от напоителна система „Виница“, а именно ВЛ 220 kV „Волов“ и ВЛ 220 kV „Тича“.  Съоръжението, което се пресича от трасето на ВЛ 220 kV „Волов“ е разпределителен напоителен канал (РП-5) - 1 пресичане с географски координати 43°16'52.48"С; 27°02'14.60"И.  Съоръженията пресичани от трасето на ВЛ 220 kV “Тича“ са:  - Главен напоителен канал М-1 - 4 пресичания със следните географски координати:   1. 43°13'17.00"С; 26°56'02.50"И; 2. 43°14'38.15"С; 26°58'07.26"И; 3. 43°14'56.72"С; 26°58'33.88"И; 4. 43° 16'13.07"С; 27°00'24.13"И   - Разпределителен напоителен канал (Р-4) - 1 пресичане с географски координати 43°15'30.88"С; 26°59'23.18"И.  В Заданието се информира, че при извършване на дейностите по реконструкция, трасето на електропровода и сервитутните линии няма да бъдат променяни, инвестиционното предложение ще се реализира изцяло в съществуващите граници на електропровода. Ще бъде запазено и местоположението на съществуващите стълбове.  При съществуващото положение в обхвата на съоръженията не попадат фундаменти, стълбове или други съоръжения от електропроводите, като въздушните линии преминават над изброените напоителни канали без да взаимодействат с тях.  В Заданието за ОВОС е упоменато, че по време на строителството, експлоатацията, закриването и рекултивацията на инвестиционното предложение, не е предвидено водовземане за питейни, промишлени и други нужди, вкл. чрез обществено водоснабдяване (ВиК или друга мрежа) от повърхностни и/или подземни води.  По време на строителството, експлоатацията, закриването и рекултивацията на инвестиционното предложение не се очаква генерирането на отпадъчни води. Не се предвижда заустване във водни обекти и не се очаква взаимодействие с изградените хидромелиоративни съоръжения, стопанисвани от „Напоителни системи“ ЕАД клон Шумен.  Във връзка с горното, предлагам към Заданието за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа — GREENABLER — трансформация на мрежа 220 kV към ниво на напрежение 400 kV“ да бъде допълнена информация за съоръженията, собственост и/или стопанисвани от „Напоителни системи“ ЕАД клон Шумен, пресичани от трасето на съответните електропроводи. | Прието. Взето в предвид и отразено в Доклада за ОВОС и окончателното Задание за ОВОС. |
|  | Община Тунджа (област Ямбол) | 5300-1531-(1)/  02.12.2024 г. | След като се запозна с представеното Задание за обхвата и съдържанието на Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER-трансформация на мрежа от 220 kV към ниво на напрежение 400 kV“ Община „Тунджа“ дава положително становище относно обхвата и съдържанието на изготвеното задание. | В становището няма посочени препоръки и забележки. |
|  | „Геозащита Перник“ ЕООД | 342/  18.11.2024 г. | Във връзка с представеното ни Задание за обхват и съдържание на Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, изразяваме следното становище:   * След подробно разглеждане на представената ни документация и извършена подробна проверка по представените ни в електронен формат трасета на електропроводи се констатира, че в обхвата на действие на „Геозащита Перник“ ЕООД попадат следните трасета: * „ВЛ 220 kV „Камчия“ и „сляпо“ отклонение от ст. №228 до п/ст „Карнобат“ с габарит за нова ВЛ 400 kV“ (п/ст „Добруджа“ - п/ст „ТЕЦ Марица Изток 2“ & п/ст „Карнобат“), с обща дължина 181.989 km в землището на с. Ковачево, община Раднево, област Стара Загора. * „ВЛ 220 kV „Константиново“ с габарит за нова ВЛ 400 kV“ (п/ст „Узунджово“ - п/ст „ТЕЦ Марица Изток 3“), с обща дължина 45.143 km в землищата на с. Медникарово, с. Обручище, гр. Гълъбово, община Гълъбово, област Стара Загора; с. Пясъчево, с. Калугерово, гр. Симеоновград, с. Константиново, община Симеоновград, област Хасково; с. Мусачево, община Гълъбово, област Стара Загора; с. Александрово, с. Стойково, с. Узунджово, община Хасково, област Хасково. * „ВЛ 220 kV „Овчарица“ с габарит за нова ВЛ 400 kV“ (п/ст „ТЕЦ Марица Изток 2“ - п/ст „ТЕЦ Марица Изток 3“), с обща дължина 34.617 km в землищата на с. Медникарово, с. Искрица, с. Главан, с. Мъдрец, община Гълъбово, област Стара Загора; с. Полски Градец, с. Ковачево, община Раднево, област Стара Загора. * ВЛ 220 kV „Първенец“ с габарит за нова ВЛ 400 kV“ (п/ст „Алеко“ - п/ст „Пловдив“), с обща дължина 39.590 km в землищата на с. Главиница, с. Синитово, е. Огняново, община Пазарджик, област Пазарджик; с. Триводици, с. Ново село, с. Куртово Конаре, с. Йоаким Груево, община Стамболийски, област Пловдив; гр. Перущица, община Перущица, област Пловдив; с. Брестовица, с. Белащица, с. Браниполе, община Родопи, област Пловдив; гр. Пловдив, община Пловдив, област Пловдив. * „ВЛ 220 kV „Хемус-Стара планина“ от п/ст „ТЕЦ Марица Изток 2“ до п/ст „Горна Оряховица“ и откл. от ст. №157 до п/ст „Твърдица“ с габарит за нова ВЛ 400 kV“ (п/ст „ТЕЦ Марица Изток 2“ до п/ст „Горна Оряховица“ & п/ст „Твърдица“), с обща дължина 108.734 km в землището на с. Ковачево, община Раднево, област Стара Загора. * ВЛ 220 kV „Шипка“ от „Алеко“ до п/ст „Балкан“, както и откл. от ст. №280 за п/ст „Чудомир“ с габарит за нова ВЛ 400 kV“ (п/ст „Алеко“ - п/ст „Балкан“ & п/ст „Чудомир“), с обща дължина 135,326 km в землищата на гр. Шипка, с. Шейново, с. Дунавци, с. Голямо Дряново, с. Копринка, с. Горно Черковище, гр. Казанлък, община Казанлък, област Стара Загора; с. Долно Сахране, с. Виден, гр. Павел баня, с. Габарево, с. Търничени, с. Александрово, с. Осетеново, община Павел баня, област Стара Загора; гр. Калофер, с. Горни Домлян, с. Домлян, с. Бегунци, с. Пролом, община Карлово, област Пловдив; с. Песнопой, с. Иван Вазово, с. Горна махала, с. Долна махала, с. Черноземен, с. Дуванлии, с. Калояново, община Калояново, област Пловдив; с. Царимир, с. Голям чардак, с. Малък чардак, гр. Съединение, община Съединение, област Пловдив; с. Цалапица, община Родопи, област Пловдив; с. Мало Конаре, гр. Пазарджик, с. Мирянци, с. Синитово, с. Главиница, община Пазарджик, област Пазарджик.   Към настоящия момент „Геозащита Перник“ ЕООД не е регистрирала свлачищни райони в границите на обхвата на трасетата на електропроводите. | В становището няма посочени препоръки и забележки. |
|  | Агенция „Пътна инфраструктура“ | 53-00-14692/  26.09.2024 г. | В Агенция „Пътна инфраструктура“ (АПИ) с вх. № 53-00-13867/09.09.2024 г. постъпи искане за становище и приложено *Задание за обхват и съдържание на Доклад за ОВОС на инвестиционно предложение: „Устойчиво адаптиране на националната електропреносна мрежа – GREENABLER - трансформация на мрежа 220 kV към ниво на напрежение 400 kV“*  След преглед на представените материали, Ви информираме следното:  Инвестиционното предложение обхваща голяма част от територията на Република България, следователно трасетата на електропроводите пресичат и/или са в близост до пътища част от Републиканската и Общинската пътна мрежа. В ДОВОС следва да бъдат описани всички пресичания на електропроводите с РПМ. Изходни данни бихте могли да получите от АПИ след предоставяне на цифрова информация за трасето на електропровода.  Обръщаме внимание, че данните за РПМ на територията на Република България са налични в публикуван ГИС регистър на АПИ, достъпен на посочения ел. адрес – <https://api.bg/bg/gis.html>.  На етап технически или работен проект – част „Комуникационно-транспортен план“, следва да бъде подадено искане от заинтересованите лица до ОПУ на чиято територия попадат съответните електропроводи за извършване на предварителен оглед и издаване на протокол с точно километрично положение на въздушните пресичания, за да бъде извършена съгласувателна и разрешителна процедура при извършване на дейности в обхвата на обслужващата зона на републиканските пътища, съгласно изискванията на Закона за пътищата и изискванията на Наредбата за специално ползване на пътищата (обн. ДВ. бр.62/13.07.2001 г., посл., изм. бр.90/15.11.2016 г., в сила от 15.11.2016 г.). Техническият проект следва да осигурява необходимите нормативни отстояния от елементи на РПМ.  На стр. 31 от Заданието е записано, че *„Със съдействието на КАТ се спира движението по шосета и асфалтираните пътища;“*  Следва да имате предвид, че ограничаването на движението по пътища от РПМ се прави посредством проект за временна организация на движението, който се съгласува както от КАТ така и от АПИ и областните и подразделения. Предвид обхвата на инвестиционното намерение обръщаме внимание, че част от трасетата на пътища от РПМ нямат дублираща алтернатива и не биха могли да бъдат затваряни без да бъде пропускано движение по тях. В тази връзка е необходимо монтажа и демонтажа на ел. проводите да бъде организиран по подходящ начин, който не налага ограничаване на движението по пътища от РПМ.  Съгласно представеното задание, местоположението на новите стълбове ще съвпада максимално с това на съществуващите. Обръщаме внимание, че всички съоръжения, електропроводи и елементи, които са част от разглежданото инвестиционно предложение и са в непосредствена близост до републиканските пътища следва да бъдат съобразени с нормативните изисквания на чл. 6 и чл. 7 от Закона за пътищата и подзаконовите нормативни документи.  В доклада следва да бъде описана и схемата за транспортиране на новите инфраструктурни елементи, необходими за реализацията на инвестиционното намерение. Предвид предполагаемия габарит на елементите, които съставляват съоръженията, при разработване на ДОВОС, следва да бъде подробно описано влиянието и възможността за преминаване на тежки товари по пътища от Републиканската или Общинската пътна мрежа.  В ДОВОС да бъдат предвидени мерки, които да предотвратят замърсяване на пътища от РПМ при реализацията на ИП.  В заключение обръщаме внимание, че ДОВОС за ИП: *„Устойчиво адаптиране на националната електропреносна мрежа – GREENABLER - трансформация на мрежа 220 kV към ниво на напрежение 400 kV“* трябва да се съгласува с Агенция „Пътна инфраструктура”. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Напоителни системи“ ЕАД – клон Черно море | ТД-10-188/  05.12.2024 г. | Във връзка с Ваше писмо за становище, по доклад за ОВОС, на инвестиционно предложение „Устойчиво адаптиране на национална електропреносна мрежа - GREENABLER- трансформация на мрежа 220 kV към ниво на напрежение 400 Kv“ заявяваме следното:  След преглед на предоставената информация в заданието за доклада за ОВОС, се установи, че трасето на далекопровода подлежащ на реконструкция преминава през територии, стопанисвани от „Напоителни системи“ ЕАД клон Черно море - НС „Комарево -Храброво“ - в землището на с. Блъсково и НС „Цонево“ - в землището на с. Боряна, в които имаме хидромелиоративни съоръжения.  В доклада за ОВОС, е посочено, че при извършването на дейностите по реконструкцията, трасето и сервитутът на електропровода няма да бъдат променяни. Проектът ще се реализира изцяло в съществуващите граници на електропровода, както ще бъде запазено и местоположението на съществуващите стълбове.  Въз основа на тези данни, заявяваме, че параметрите на проекта, описани към момента, не засягат елементи от хидромелиоративните съоръжения, стопанисвани от дружеството.  **Изисквания за следващи проектни етапи:**   * Представяне на детайлите от следващите проектни фази, касаещи конкретния начин на преминаване през землищата на упоменатите села. * При реализацията на проекта е необходимо да се гарантира:   - Достъпът до съоръженията на „Напоителни системи“ ЕАД.  - Непрекъснатостта на тяхната нормална експлоатация.  - Запазване на проводимостта и функционалността на хидротехническите и хидромелиоративните съоръжения.  Заключение: Реализацията на проекта, съгласно описаните параметри, не предполага въздействие върху стопанисваните съоръжения от „Напоителни системи“ ЕАД клон Черно море. Въпреки това, изискваме предоставянето на подробна техническа документация на следващите проектни етапи за допълнително съгласуване.  Настоящото становище е изготвено въз основа на представената информация и може да бъде актуализирано при предоставяне на нови данни. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Напоителни системи“ ЕАД – клон Горна Тунджа | 3768/  13.12.2024 г. | След като разгледахме предоставения Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ , върху които е ситуиран обект за предпазване от вредното въздействие на водите - Корекция на река Сазлийка- публична държавна собственост, в качеството на експлоатационно предприятие, стопанисващо ПИ 18280.220.379 и ПИ 18280.231.804 чрез Договор № РД №-50-7/18.03.2024 г. между МЗХ и „Напоителни системи“ ЕАД не възразява при следните условия:  - При преминаване на трасето над корекцията на река Сазлийка, експлоатирано от „Напоителни системи ЕАД клон Горна Тунджа - Стара Загора, фундаментите да не попадат в сервитута и коритото на река Сазлийка;  - При отстраняване на дървесна растителност, същата да не се изхвърля в сервитута и коритото на река Сазлийка с цел да не се нарушава нейната проводимост;  - Тъй като се засяга имот собственост на МЗХ, е необходимо да съгласувате доклад за ОВОС на инвестиционното предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ с МЗХ - заинтересованото ведомство по чл. 131 от ЗУТ и собственик на засегнат имот;  - Всяка следваща фаза на проектиране да бъде съгласувана с МЗХ. По следващите проектни фази „Напоителни системи“ ЕАД - клон „Горна Тунджа“ може да даде становище единствено в качеството на експлоатационно предприятие, стопанисващо корекцията на река Сазлийка в случай че бъде поискано такова;  - Настоящото становище следва да Ви послужи при последващо съгласуване с МЗХ. | Прието. Взето в предвид и отразено в Доклада за ОВОС и окончателното Задание за ОВОС. |
|  | Министерство на вътрешните работи | 578500-12381, екз. № 1/12.12.2024 г. | В дирекция „Управление на собствеността и социални дейности“ (ДУССД) при Министерство на вътрешните работи (МВР) е постъпило Ваше писмо УРИ 578500- 10615/01.11.2024 г., с което от ведомството е изискано да изрази становище относно представеното инвестиционно предложение за „Устойчиво адаптиране на националната електропреносна мрежа GREENABLER трансформация на мрежа 220 kV към ниво на напрежение 400 kV“, свързано с изготвяне на задание за обхват и съдържание на доклад за оценка на въздействието на околната среда (ОВОС). Съгласно предоставения към писмото картен материал, трасетата на електропреносната мрежа, попадат в териториите на следните области: Бургас, Варна, Велико Търново, Враца, Габрово, Ловеч, Пазарджик, Плевен, Пловдив, Русе, Сливен, Стара Загора, Търговище, Хасково, Шумен и Ямбол.  В тази връзка, с настоящото писмо Ви уведомявам, че в обхвата на горецитираното инвестиционно предложение, попадат следните обекти на съществуващата инженерна инфраструктура /комуникационни и информационни съоръжения/ и недвижими имоти - публична държавна собственост, предоставени в управление на МВР:  - Карта № 10, съдържа трасето на обект: „ВЛ 220 kV „Тича“ с габарит 400 kV (п/ст „Мадара“ - п/ст „Горна Оряховица“), преминаващо през територията на Област Търговище, Община Търговище, гр. Търговище, местност „Първи долап“. Налице е участък от трасето, разположен в терена на поземлен имот (ПИ) с идентификатор: 73626.91.21 по кадастралната карта и кадастралните регистри (КККР) на Община Търговище, в който попада комуникационно съоръжение - съобщителна линия, с положен в изкоп кабел ТПП 50x2x0,5, който е собственост на МВР. Запазването нейната цялост е гаранция за правилното функциониране на комуникационните и информационни системи на МВР.  - Карта № 4, съдържа трасето на обект: „ВЛ 220 kV „Кайлъка“ от ст. № 251 до п/ст „Горна Оряховица“, преминаващо през територията на Област Плевен. Участък от трасето, попада в имот - публична държавна собственост, предоставен в управление на ОДМВР - Плевен, находящ се в местност: „Кайлъка“, представляващ учебен център, разположен в двуетажна сграда, изградена от масивна конструкция, със застроена площ от 534,00 м2, с идентификатор 56722.618.54.5 по КККР на Община Плевен.  Предвид изложеното, необходимо е изготвеното задание за обхват и съдържание на доклад за ОВОС, както и реализацията на процедираното инвестиционно предложение, да бъде съобразено с горецитираните, съществуващи подземни комуникационни съоръжения и имот - публична държавна собственост, предоставени в управление на МВР, находящи се съответно на териториите на Област Търговище и Област Плевен. За безопасното функциониране на съществуващата техническа инфраструктура в нейната цялост, захранваща обектите на МВР, следва да се предвидят мерки, гарантиращи осигуряването на средно и ниско напрежение, подавано към тях. | Прието. Взето в предвид и отразено в Доклада за ОВОС и окончателното Задание за ОВОС. |
|  | „ВиК“ ООД – Русе | К-2034#1/30.08.2024 г. | Във връзка с Ваше писмо с вх. № К-2034/21.08.2024 г. за становище (бележки, препоръки и предложения), които да бъдат взети предвид при определянето на съдържанието и обхвата на Доклада за ОВОС, Ви уведомяваме следното:  Предвид преминаването на трасето на провода през съоръжения и санитарно-охранителни зони поддържани от „ВиК“ ООД- Русе, при определяне съдържанието и обхвата на Доклада за ОВОС да се спазят изискванията на Наредба № 3 от 16 октомври 2000 г. за условията и реда за проучване, проектиране, утвърждаване и експлоатация на санитарно-охранителните зони и Наредба № РД-02-20-1 от 5 март 2020 г. за условията и реда за определяне на размерите и разположението на сервитутните ивици и на специалния режим за упражняване на сервитутите на водоснабдителните и канализационните проводи (мрежи) и съоръжения извън населените места и селищните образувания. | Прието. Взето в предвид и отразено в Доклада за ОВОС и окончателното Задание за ОВОС. |
|  | РИОСВ-Плевен | 3573 (2)/  04.09.2024 г. | Във връзка с представеното от Вас Задание за определяне на обхвата съдържанието на Доклада по ОВОС за ИП „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, Регионална инспекция по околна среда и води Плевен изразява следното становище:  Представеното Задание за ИП „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ с Възложител „Електроенергиен системен оператор“ ЕАД, по структура и съдържание съответства на изискванията на чл. 10, ал. 3 от Наредбата за условията и реда за извършване на ОВОС.  След запознаване със съдържанието на Заданието считаме, ле следва да бъде допълнено, в съответствие със следните забележки:   1. **В част „Атмосферен въздух“ и „Вредни физични фактори“:**   С оглед на пълномощията и компетентността, по приложимите нормативни документи, приемаме Заданието за обхват и съдържание на Доклада по ОВОС за посоченото по-горе инвестиционно предложение в част „Атмосферен въздух“ със следните забележки:  - текстът на стр. 81 и 82 от Заданието в Част 3. *Характеристика на околната среда, в която ще се реализира инвестиционното предложение и прогноза за въздействието, в т.ч. и кумулативно,* 3.2 *Атмосферен въздух,* 3.2.1 „ *ВЛ 220 kV „Вит“ -* съдържа неточности. Информация за средногодишната концентрация СГК и броя на превишенията на средноденонощната норма СДН на ФПЧ10 за 2023 г., базиращи се на данните от АИС – Плевен следва да бъдат коригирани по следния начин:  Навсякъде в текста, където е изписана СГК на ФПЧ10 за 2023 г. 25,79 µg/m3, числото следва да бъде променено на 25,09 µg/m3.  Навсякъде в текста, където са изписани 19 бр. превишения на СДН за ФПЧ10 за 2023 г., числото следва да бъде променено на 15 бр.  Фигура № 3.2.1-1 *Средноденонощни концентрации на ФПЧ10 за 2023 г. в гр. Плевен (µg/тЗ)* с коригираните данни придобива следния вид:  ***Средноденонощни концентрации на ФПЧ10 за 2023 г. в гр. Плевен, [µg/тЗ]***  Корекцията на данните се налага, заради повторно прилагане на Методиката за определяне на превишенията на пределно допустимите стойности на ФПЧ10, които се дължат на емисии от природни източници - пустинен прах за 2023 г. Резултатите от повторното прилагане на методиката са публикувани на интернет-страницата на ИАОС на 03.07.2024 г. Това е причината цитираните в това становище стойности на СГК и превишенията на СДН да се различават от стойностите в Годишния доклад за състоянието на околната среда за 2023 г., публикуван на страницата на РИОСВ - Плевен в края на месец април на текущата година. Именно Годишният доклад на РИОСВ - Плевен за 2023 г. е източникът на информация, използван от възложителя в представеното Задание.  Стойностите на СГК и броя на превишенията на СДН за ФПЧ10 за АИС - Плевен след повторното прилагане на методиката са по-ниски от използваните в характеристиката на състоянието на Атмосферния въздух в т. 3.2.1 „ ВЛ 220 kV „Вит“, *респ. в т. 3.2.3* „ ВЛ 220 kV „Кайлъка“ и не би следвало да повлияят съществено оценката на прогнозното въздействие при реализацията и експлоатацията на обектите - предмет на инвестиционното предложение.  -на стр. 81 невярно е записано „Автоматична станция Ловеч (градски фонов/ транспортно ориентиран пункт)“. Автоматична станция - Ловеч е типичен градски фонов пункт, тази неточност следва да бъде поправена.  Приемаме представеното Задание без забележка в част „Вредни химични фактори“.   1. В част „Отпадъци“;   Приемаме представеното Задание за обхват и съдържание по компонент отпадъци без забележки.   1. В част „Почви“;   Приемаме представеното Задание за обхват и съдържание по компонент отпадъци без забележки.   1. В част „Опасни химични вещества“:   Приемаме без забележка Заданието за обхват и съдържание на ДОВОС за ИП „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“.   1. В част „Води“:   След запознаване с внесената информация приемаме Заданието за обхват и съдържание на ДОВОС за цитираното ИП.   1. В част „Биологично разнообразие, защитени територии и зони“:   След запознаване с представеното Задание за обхват и съдържание на ДОВОС, считаме, че в частта „Биологично разнообразие“ освен да се разгледа въздействието на ИП върху видове, описани в Приложение № 2 на Закона за биологичното разнообразие (ЗБР) и върху местообитанията им, както и въздействието от реализацията на ИП върху природни местообитания, включени в Приложение № 1 на ЗБР (което е предмет на ДОСВ), в ДОВОС е необходимо да се оцени и въздействието на ИП върху растителни и животински видове, попадащи в Приложение № 3 към чл. 37 на Закона за биологичното разнообразие. | Прието. Взето в предвид и отразено в Доклада за ОВОС и окончателното Задание за ОВОС. |
|  | Община Хасково (Област Хасково) | 94П-4625-1#3/27.08.2024 г. | Във връзка с представеното от Вас задание за обхват и съдържание на Доклад за ОВОС на ИП „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, Ви уведомявам, че Община Хасково, няма забележки и препоръки към така представеното задание по отношение на компонентите и факторите на околната среда. | В становището няма посочени препоръки и забележки. |
|  | Община Иваново (Област Русе) | 53-3451-1#1/  20.08.2024 г. | В деловодството на Община Иваново е постъпило с вх. № 53-3451-1/08.08.2024 г., Задание за определяне на обхвата и съдържанието на Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER-трансформация на мрежа 220 kV към ниво на напрежение 400 kV“, с възложител „Електроенергиен системен оператор“ ЕАД.  На основание чл. 9 от Наредбата за условията и реда за извършване на оценка на въздействието върху околната среда (ДВ, бр. 25/2003 г., изм. и доп. ДВ, бр. 12/2016 г., изм. и доп. ДВ. бр. 9 от 30.01.2024 г) е открит обществен достъп до Заданието за обхвата и съдържанието на Доклада за ОВОС.  Инвестиционното намерение е публично обявено на интернет страницата на Община Иваново, на Информационното табло в сградата на Общината и населените места-Тръстеник, Пиргово, Божичен и Щръклево за изразяване на становища от заинтересованите лица.  В представеното Задание за определяне на обхвата и съдържанието на Доклада за ОВОС за горецитираното инвестиционно намерение е заложено да бъде разгледана значимостта на въздействията върху околната среда, определяне на неизбежните и трайните въздействия от строителството и експлоатацията на обекта на инвестиционното предложение, които могат да окажат значителни изменения на компонентите на околната реда.  Община Иваново няма възражения и препоръки към така представеното Задание за обхвата и съдържанието на Доклада за ОВОС. | В становището няма посочени препоръки и забележки. |
|  | „Напоителни системи“ ЕАД – клон Среден Дунав | 532/  09.12.2024 г | Настоящето съгласувателно становище е на основание чл. 9 от Наредба за условията и реда за извършване на оценка на въздействието върху околната среда в сила от м. март 2003 г., посл. изм. ДВ бр. 9 от 30 януари 2024 г.  Инвестиционното предложение (ИП) на ECO ЕАД е за реконструкция на част от съществуващата електропреносна мрежа 220 kV към ниво на напрежение 400 kV и включва реконструкция на 12 броя електропроводи, както и на прилежащите им и функционално свързани с тях 14 броя подстанции.  След преглед на представеното Задание за обхват и съдържание на Доклад за ОВОС на инвестиционно предложение: „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“ се установи, че на територията на клон „Среден Дунав“ попадат 6 бр. електропроводи или части от тях:   1. „ВЛ 220 kV „Вит“ от п/ст „Мизия“ до ст. №251 с габарит за нова ВЛ 400 kV“ (п/ст „Мизия“), с обща дължина 37,968 км. Въведена в експлоатация през 1964 г.; 2. „ВЛ 220 kV „Кайлъка“ от ст.№251 до п/ст „Горна Оряховица“ с габарит за нова ВЛ 400 kV“ (п/ст „Горна Оряховица“), с обща дължина 93,443 км. Въведена в експлоатация през 1964 г.; 3. „ВЛ 220 kV „Стрелец“ с габарит за нова ВЛ 400 kV“ (п/ст „Горна Оряховица“ - п/ст „Образцов чифлик“), с обща дължина 80,668 km. Въведена в експлоатация през 1970 г.; 4. „ВЛ 220 kV „Тича“ с габарит за нова ВЛ 400 kV“ (п/ст „Мадара“ - п/ст „Горна Оряховица“), с обща дължина 117,338 km (ВЛ 9). Въведена в експлоатация през 1968 г.; 5. „ВЛ 220 kV „Хемус-Стара планина“ от п/ст „ТЕЦ Марица изток 2“ до п/ст „Горна Оряховица“ и откл. от ст. №157 до п/ст „Твърдица“ с габарит за нова ВЛ 400 kV“ (п/ст „ТЕЦ Марица Изток 2“ до п/ст „Горна Оряховица“ & п/ст „Твърдица“), с обща дължина 108,734 km (ВЛ 10). Въведена в експлоатация през 1965 г.;   6. „ВЛ 220 kV „Янтра“ с габарит за нова ВЛ 400 kV“ (п/ст „Балкан“ — п/ст „Горна Оряховица“), с обща дължина 44,876 km. Въведена в експлоатация през 1958 г.,  Както и 2 бр. подстанции - „Мизия“ и „Горна Оряховица“.  Инвестиционното предложение ще се реализира по съществуващи трасета, в границите на техните съществуващи сервитути.  Точните местоположения на всички стълбове ще бъдат уточнени на етап работно проектиране. Формата и размерите на опорите на всеки отделен стълб, както и сервитутът на  електропровода, съответстват на изискванията на *Наредба 16 от 09.06.2004 г. за Сервитутите на енергийните съоръжения.*  Определената сервитутна зона съвпада напълно със съществуващата и поддържана към момента сервитутна зона.  Монтажните площадки, които ще се използват по време на строителството - при изграждане на стълбовете, ще бъдат разположени в границите на сервитутната зона.  По време на експлоатация на инвестиционното предложение не е необходимо усвояване и засягане на нови терени.  Инвестиционното предложение не се отнася за ново строителство, а за реконструкция на съществуващи електропроводи и функционално свързаните с тях подстанции.  Във връзка с посоченото по-горе, „Напоителни системи“ ЕАД, клон Среден Дунав - Плевен не възразява за реализиране на инвестиционното предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV“, като се спазва посоченото в заданието, че всички дейности ще се извършват в границите на съществуващата и поддържаната към момента сервитутна зона.  Необходимо е да се има предвид, че съгласно чл. 200, ал. 1, т. 3 и т. 5 от Закона за водите, разрушаването на леглата или бреговете на реките, както и повреждането на водностопански и хидрометрични съоръжения и устройства или нарушаването на правилната им експлоатация и регламентираните режими на тяхната работа, се наказва с глоба, съответно имуществена санкция, освен ако не подлежи на по-тежко наказание. | Прието. Взето в предвид и отразено в Доклада за ОВОС и окончателното Задание за ОВОС. |
|  | Министерство на отбраната | 11-00-481/  17.12.2024 г. | С писмо вх. № 11-00-481/01.11.2024 г., в Министерство на отбраната е постъпило уведомление за провеждане на консултации за определяне на обхвата и съдържанието на Доклад за ОВОС на инвестиционно предложение „Устойчиво адаптиране на националната електропреносна мрежа GREENABLER - трансформация на мрежа 220 kV към ниво на напрежение 400 kV“, с Възложител „Електроенергиен системен оператор“ ЕАД.  След анализ на приложените документи и съвместяване на цифрови данни от КАИС и Информационната система на военните имоти, Ви уведомявам:  Част от електропроводите, обект на горепосоченото инвестиционно предложение, преминават над имоти - публична държавна собственост, предоставени в управление на Министерство на отбраната и структури на Българската армия, както следва:   * ПИ с идентификатор 27499.238.458 по КККР на с. Енина; * ПИ с идентификатор 73451.850.1231 по КККР на с. Турия; * ПИ с идентификатор 62966.78.3 по КККР на с. Розовец; * ПИ с идентификатори 35167.261.304, 35167.261.305 и 35167.261.307 по КККР на гр. Казанлък; * ПИ с идентификатори 70127.116.2, 70127.116.3 и 70127.116.13 по КККР на с. Стъргел; * ПИ с идентификатори 16794.93.97, 16794.93.116, 16794.93.77, 16794.1.169, 16794.97.162 и 16794.97.161 по КККР на с. Горно Камарци; * ПИ с идентификатор 15432.387.533 по КККР на с. Голема Раковица; * ПИ с идентификатор 31160.64.304 по КККР на с. Златосел; * ПИ с идентификатори 12680.13.705 и 12680.13.514 по КККР на с. Върбен.   В тази връзка, при наличие на строително-монтажни работи в описаните по- горе имоти е необходимо да осъществите връзка с командира на съответното формирование, с цел координиране достъпа във войсковите райони.  Посочените в разработката трасета не засягат специални подземни комуникационни и информационни мрежи, в управление на Министерство на отбраната и Въоръжените сили на република България. | Прието. Взето в предвид и отразено в Доклада за ОВОС и окончателното Задание за ОВОС. |
|  | „Електроразпределителни мрежи Запад“ ЕАД | ERMZ-ДОС-11801 (1)/ 27.12.2024 г. | Във връзка с полученото от Вас писмо с искане за становище по представено задание за обхвата и съдържанието на Доклад за ОВОС на инвестиционно предложение „Устойчиво адаптиране на националната електропреносна мрежа - GREENABLER - трансформация на мрежа 220 kV към ниво на напрежение 400 kV Ви уведомяваме, че съгласуваме представения вариант на заданието за ОВОС при следните условия :  На лицензионната територия на Електроразпределителни мрежи Запад ЕАД попадат електропровод 220 kV Вит от п/ст Мизия до ст. № 251 и ВЛ 220 kV Кайлъка от ст. № 251 до п/ст Горна Оряховица в следните землища:  ВЛ 220 kV „Вит“ от п/ст „Мизия“ до ст. № 251 с габарит за нова ВЛ 400 kV“ (п/ст „Мизия“) с обща дължина 37,968 км   * с. Радомирци, с. Ракита, общ. Червен бряг, обл. Плевен; * с. Садовец, с. Крушовица, с. Градина, гр. Долни Дъбник, с. Петърница, общ. Долни Дъбник, обл. Плевен; * с. Търнене, с. Къшин, гр. Плевен, общ. Плевен, обл. Плевен.   „ВЛ 220 kV „Кайлъка“ от ст. № 251 до п/ст „Горна Оряховица“ с габарит за нова ВЛ 400 kV (п/ст „Горна Оряховица“), с обща дължина 93,443 км   * гр. Плевен, с. Радишево, с. Гривица, с. Пелишат, общ. Плевен, обл. Плевен; * с Згалево, с. Вълчитрън, с. Одърне, с. Борислав, общ. Пордим, обл. Плевен; * гр. Летница, с. Горско Сливово, общ. Летница, обл. Ловеч; * с Асеновци, с Градище, общ. Левски, обл. Плевен,   Информация за съоръжения, собственост на Дружеството в обхвата на сервитута на горепосочените електропроводи 220 kV / зона с ширина 60м/ сме предоставили на изпълнителя „П Юнайтед“ ЕООД.  Бихме искали да отбележим, че част от въздушните и кабелни линии СрН/ не са отразени с геодезична точност и е възможно да са частично нанесени.  Съгласно & 26 от ПЗР на Закона за енергетиката около съществуващите енергийни обекти са възникнали сервитутни права, които съгласно чл.64, ал 3, т.3 от ЗЕ се запазват независимо от промяната на собствеността на имота Съгласно чл. 64, ал. 3, т.1 енергийното предприятие придобива право на прокарване на въздушни и подземни електропроводи в полза на енергийното предприятие; негови представители да влизат и да преминават през служещите имоти и да извършват дейности в тях, свързани с експлоатацията на енергийните обекти, включително право на преминаване на техника през служещите имоти във връзка с изграждането на въздушни и подземни проводи.  Съществуващите ел. съоръжения със сервитутните им зони е необходимо да бъдат отразени в разработката за ПУП и инвестиционен проект и проектната документация да се съгласува с Електроразпределителни мрежи Запад ЕАД преди одобряването им.  Минималните размери на сервитутните зони на съществуващите ел. съоръжения 20 kV са определени съгласно приложение 5 към чл. 7, ал 1, т.5 към Наредба №16/09.06.2004 г. за сервитутите на енергийните обекти, а именно:  По трасето на BE, ивица с широчина:  1. При трасе през населени места и селищни образувания  -10 и 20 kV - по 7 m от оста на BE,  2. При трасе извън населени места и селищни образувания - земеделски земи:  - 20 kV - по 10 m от оста на BE;  3 При трасе в поземлени имоти в горски територии, просеки с широчина  - за електропроводи 20 kV - по 7 m от оста на BE;  4. При трасе на BE през защитени територии:  - за електропроводи 20 kV - по 3,5 m от оста на BE;  Необходимо е да се спазват изискванията на чл. 14 от Наредба №16 за сервитутите на енергийните обекти, а именно: не се допуска всякакъв вид застрояване, засаждане на трайни дървесни насаждения, сондажни работи, паркиране на всички видове превозни средства, складиране на отпадъци и материали, действия на трети лица върху съоръженията на енергийните обекти.  В случай, че при бъдещото строителство се наложи изместване на съществуващи ел. съоръжения /или друга реконструкция/, реконструкцията се извършва от и за сметка на възложителя на основание чл.13, ал.2 от „Наредба № 6 от 28 март 2024 г. за присъединяване на обекти към електрическите мрежи, след одобряване по реда на ЗУТ и съгласуване на проектите с Дружеството.  Извършването на строителни работи следва да се осъществява при условия за запазване и ненарушаване целостта на съществуващите електрически съоръжения и недопускане нанасянето на имуществени вреди, включително недопускане на условия за възпрепятстване на достъпа и обслужването на съоръженията.  В случай на увреждане и нарушаване целостта на съществуващи електрически съоръжения, възстановяването на щетите е изцяло за сметка на възложителя на новото строителство. | Прието. Взето в предвид и отразено в Доклада за ОВОС и окончателното Задание за ОВОС. |
|  | A1 България ЕАД | OUTd3717/28.11.2024 | 1.Електропроводите, предмет на Заданието, не попадат на територията на обекти, собственост на А1 България ЕАД.  2. А1 България ЕАД съгласува Заданието без забележки. | В становището няма посочени препоръки и забележки. |
|  | ICGB | II-05/10.02.2025 г. | С официално писмо вх. № 0-04/ 09.01.2025, изисквате от „Ай Си Джи Би“ АД да Ви бъдат предоставени изходни данни от трасето на преносния газопровод във връзка с провеждане на консултации за определяне на обхвата и съдържанието на Доклад за ОВОС на инвестиционно предложение „Устойчиво адаптиране на националната електропреносна мрежа- GREENABLER-трансформация на мрежа 220kV към ниво на напрежение 400 kV” с Възложител „Електроенергиен системен оператор“ ЕАД.  Както вече Ви уведомихме, „Ай Си Джи Би“ АД идентифицира потенциално пресичане между преносния газопровод и едно от трасетата предмет на бъдещото Ви инвестиционно намерение, а имено: „ВЛ Константиново“, от п/ст „ТЕЦ Марица Изток 3“ до п/ст „Узунджово“.  В тази връзка Ви предоставяме изходни данни за съоръженията и елементите от газопреносната мрежа собственост на „Ай Си Джи Би“ АД, за посочения по-горе участък. | В становището няма посочени препоръки и забележки.  Предоставената информация за съоръжения на „Ай Си Джи Би“ АД е включена в ДОВОС към част Материални активи. |
|  | Кметство с. Каспичан, общ. Каспичан | 08/10.03.2025 г. | След запознаване с представените материали изразявам положително становище по изготвения доклад за ОВОС на ИП, като използвам възможността да Ви информирам, че трасето на ел. провод „Волов“ 220 kV и сервитутната му зона, преминаващо през територията на с. Каспичан, попада в басейновото разпределение на речните региони, под контрола и управлението на Басейнова дирекция „Черноморски район“. | В становището няма посочени препоръки и забележки. |